Административният съд – Пловдив, на основание чл. 218, ал. 1 ЗУТ съобщава, че „Мустанг 4481“ – ЕООД, със седалище и адрес на управление с. Градина, община Първомай, област Пловдив, с ЕИК 201668143, представлявано от Петко Тодоров Тодоров, е оспорило решение на Общинския съвет – гр. Първомай, от 21.06.2012 г., взето на проведено заседание от същата дата и оформено като т. 8 от протокол № 11 от 21.06.2012 г. на Общинския съвет – гр. Първомай, с което с мнозинство от 21 общински съветници, гласували „въздържали се“, не се приема решение за одобрение на изготвения и приет от

Експертния съвет към Община Първомай проект на ПУП – парцеларен план за кабелна линия 20 kV за захранване на фотоволтаичен парк в ПИ № 010108, местност Азмак боаз, по КВС на с. Градина, община Първомай, област Пловдив, за което е образувано адм.д. № 2208 по описа на съда за 2012 г., ХI състав. Заинтересованите лица могат да се конституират като ответници по делото в едномесечен срок от обнародването на обявлението в „Държавен вестник“ чрез заявление, което да съдържа: 1. трите имена и адреса, телефон, факс и електронен адрес, ако има такъв – за българските граждани; 2. трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; 3. фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; 4. номер на делото; 5. акта, който се оспорва, и органа, който го е издал; 6. изявление, че заинтересованото лице желае да бъде конституирано в производството като ответник; 7. подпис на заявителя. Към заявлението следва да се приложат писмени доказателства, удостоверяващи качеството на заинтересовано лице на заявителя. Административно дело № 2208/2012 е насрочено за 4.10.2012 г. от 9 ч.