Постановление № 281 от 8 декември 2017 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на транспорта, информационните технологии и съобщенията за 2017 г.

ПОСТАНОВЛЕНИЕ № 281 ОТ 8 ДЕКЕМВРИ 2017 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на транспорта, информационните технологии и съобщенията за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на транспорта, информационните технологии и съобщенията за 2017 г., както следва: 1. намаляване на утвърдените разходи по Политика в областта на транспорта със 198 315 лв., в т.ч. по програми: а) намаляване на утвърдените разходи по бюджетна програма „Организация, управление на транспорта, осигуряване на безопасност, сигурност и екологосъобразност“ с 211 016 лв., както следва: аа) увеличаване на разходите за персонал с 312 590 лв., свързано с недостиг на средства за обезщетения; бб) намаляване на разходите за издръжка с 523 606 лв. – намалението на средствата е свързано с преразпределение на утвърдените разходи по този показател между програмите и осигуряване на необходимите средства за обезщетения; б) увеличаване на утвърдените разходи по бюджетна програма „Търсене и спасяване във водния и въздушния транспорт“, показател персонал, с 12 196 лв., свързано с недостиг на средства за обезщетения; в) увеличаване на утвърдените разходи по бюджетна програма „Разследване на произшествия във въздушния, водния и железопътния транспорт“, показател персонал, с 505 лв., свързано с недостиг на средства за обезщетения; 2. увеличаване на утвърдените разходи по Политика в областта на съобщенията и информационните технологии, бюджетна програма „Развитие на съобщенията и информационните технологии“, показател персонал, с 1028 лв., свързано с недостиг на средства за обезщетения; 3. увеличаване на утвърдените разходи по програма „Административно обслужване, медицинска и психологическа експертиза“, показател персонал, със 197 287 лв., свързано с недостиг на средства за обезщетения.

Чл. 2. Със сумата 523 606 лв. да се намалят показателите по чл. 24, ал. 3 от Закона за държавния бюджет на Република България за 2017 г.

Чл. 3. Министърът на транспорта, информационните технологии и съобщенията да извърши налагащите се от чл. 1 промени по бюджета на Министерството на транспорта, информационните технологии и съобщенията за 2017 г., като уведоми за това министъра на финансите.

Заключителни разпоредби § 1. Постановлението се приема на основание чл. 109, ал. 1 и 2 от Закона за публичните финанси и чл. 79, ал. 2 от Закона за държавния бюджет на Република България за 2017 г. § 2. Изпълнението на постановлението се възлага на министъра на транспорта, информационните технологии и съобщенията. § 3. Постановлението влиза в сила от деня на обнародването му в „Държавен вестник“.

За министър-председател: Томислав Дончев

Главен секретар на Министерския съвет: Веселин Даков