Административният съд – Монтана, на основание чл. 188 във връзка с чл. 181, ал. 1 АПК съобщава, че е образувано адм.д. № 109/2017 г. по жалба на „Кадиев и Кадиев“ – АД, София, представлявано от Петър Петров – пълномощник, срещу разпоредбите на чл. 16, т. 5, букви „а“, „б“ и „в“ от Наредбата за определянето и администрирането на местните такси и цени на услуги на територията на община Берковица (изм. с Решение № 19 от протокол № 2 от 18.11.2011 г. на Общинския съвет – гр. Берковица). Конституирани страни по делото са: оспорваща страна – „Кадиев и Кадиев“ – АД, София, представлявано от Петър Петров – пълномощник, ответник – Общинският съвет – гр. Берковица, чрез председателя, и служебно конституирана страна – Окръжната прокуратура – Монтана. Административно дело № 109/2017 г. е насрочено за 9.06.2017 г. от 10 ч.