Постановление № 117 от 30 май 2008 г. за издигане на българска кандидатура за поста Генерален директор на Организацията за образование, наука и култура на ООН (ЮНЕСКО) и за предоставяне на допълнителни финансови средства от централния бюджет за 2008 г. по бюджета на Министерството на външните работи за координиране на кампанията за подкрепа сред държавите - членки на ЮНЕСКО, в полза на българската кандидатура

ПОСТАНОВЛЕНИЕ № 117 OT 30 МАЙ 2008 Г. за издигане на българска кандидатура за поста Генерален директор на Организацията за образование, наука и култура на ООН (ЮНЕСКО) и за предоставяне на допълнителни финансови средства от централния бюджет за 2008 г. по бюджета на Министерството на външните работи за координиране на кампанията за подкрепа сред държавите - членки на ЮНЕСКО, в полза на българската кандидатура

МИНИСТЕРСКИЯТ СЪВЕТ ПОСТАНОВИ: Чл. 1. Издига кандидатурата на Ирина Георгиева Бокова - извънреден и пълномощен посланик на Република България във Френската република и постоянен представител на Република България към ЮНЕСКО, за поста Генерален директор на Организацията за образование, наука и култура на ООН (ЮНЕСКО).

Чл. 2. Заместник министър-председателят и министър на външните работи да координира кампанията за подкрепа сред всички страни - членки на ЮНЕСКО, в полза на българската кандидатура.

Чл. 3. Министърът на финансите да предостави от централния бюджет за 2008 г. допълнителни средства по бюджета на Министерството на външните работи в размер 100 000 лв. за провеждането на кампания за подкрепа сред всички страни - членки на ЮНЕСКО, в полза на българската кандидатура за публикации, информационни материали, протоколни разходи, командировки и посещения в страните - членки на ЮНЕСКО.

Чл. 4. Средствата по чл. 3 да се осигурят чрез преструктуриране на разходите по централния бюджет за 2008 г.

Чл. 5. Министърът на финансите да извърши налагащите се от чл. 3 промени по бюджета на Министерството на външните работи за 2008 г.

Заключителни разпоредби § 1. Постановлението се приема на основание чл. 105, ал. 1 от Конституцията на Република България и чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на външните работи.

Министър-председател: Сергей Станишев

Главен секретар на Министерския съвет: Севдалин Мавров