Решение № 713 от 2 септември 2004 г. за определяне на спечелилия конкурса кандидат за предоставяне на концесия за част от минералната вода от находище “Гулийна баня”, с. Баня, община Разлог, област Благоевград

РЕШЕНИЕ № 713

ОТ 2 СЕПТЕМВРИ 2004 Г. за определяне на спечелилия конкурса кандидат за предоставяне на концесия за част от минералната вода от находище “Гулийна баня”, с. Баня, община Разлог, област Благоевград

На основание чл. 18, ал. 2 от Закона за концесиите във връзка с чл. 47, ал. 1, т. 3 и ал. 3 от Закона за водите, чл. 30 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г. и бр. 27 от 2002 г.)

МИНИСТЕРСКИЯТ СЪВЕТ

РЕШИ: 1. Определя за концесионер чрез проведен присъствен конкурс “Бане Ризортс” - ООД, което придобива особено право на ползване за част от минералната вода, обект - изключителна държавна собственост, от находище “Гулийна баня”, с. Баня, община Разлог, област Благоевград, добивана чрез каптиран естествен извор № 4 с общ годишен експлоатационен ресурс в обем до 93 746 куб. м съгласно Решение № 105 на Министерския съвет от 2004 г. (ДВ, бр. 17 от 2004 г.)

2. Одобрява постигнатите при провеждането на конкурса условия, както следва: 2. 1. Еднократно концесионно възнаграждение за предоставяне на концесията в размер 20 000 лв., платимо от концесионера в едномесечен срок от подписването на концесионния договор.

2.2. Годишно концесионно възнаграждение върху фактически използваното количество минерална вода при единична стойност за 1 куб. м минерална вода - левовата равностойност на 1,22 щ. д. по централния курс на Българската народна банка в деня на плащането. 2.

3. Минимално годишно концесионно възнаграждение в размер 114 370 щ. д. по централния курс на Българската народна банка в деня на плащането, дължимо след изтичане на 24-месечния гратисен период от сключването на концесионния договор. 2.

4. Концесионерът се задължава да направи инвестиция в размер не по-малък от 10 442 866 лв. при условията на т. 5.2.7 от Решение № 105 на Министерския съвет от 2004 г., конкурсното предложение и сключения концесионен договор. 2.

5. Концесионерът се задължава да открие банкова гаранция в полза на концедента за гарантиране на инвестиционните си задължения по т. 2.4 в размер 10 на сто от планираната инвестиция при условия съгласно концесионния договор.

3. На основание чл. 47, ал. 3 от Закона за водите концесионерът се задължава да заплаща на община Разлог 30 на сто от годишното концесионно възнаграждение по ред, определен в концесионния договор.

4. Във връзка с осъществяването на концесионната дейност концесионерът се задължава да открие и поддържа за срока на концесията 65 работни места в съответствие с конкурсното предложение и сключения концесионен договор.

5. Внесеният от “Бане Ризортс” - ООД, паричен депозит за участие в конкурса се задържа и се прихваща от еднократното концесионно възнаграждение по т. 2.1. Депозитите на класираните на второ, трето и четвърто място участници в присъствения конкурс се освобождават.

6. Поради нарушаване на конкурсните условия, обявени в т. 7 на конкурсните книжа за участие в присъствения конкурс, задържа депозита на “Бане Банско” - ООД, закупило конкурсни книжа, подало заявление за участие в присъствения конкурс, но непредставило конкурсно предложение в предвидения за това срок.

7. Упълномощава министъра на околната среда и водите да сключи от името на държавата концесионния договор с “Бане Ризортс” - ООД, в едномесечен срок от обнародването на решението в “Държавен вестник” при условията на това решение, Решение № 105 на Министерския съвет от 2004 г. и конкурсното предложение на “Бане Ризортс” - ООД.

8. Решението подлежи на обжалване пред Върховния административен съд относно неговата законосъобразност в 7-дневен срок от обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров