Закон за ратифициране на Европейската конвенция за гражданството

УКАЗ № 395

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на Европейската конвенция за гражданството, приет от XL Народно събрание на 9 декември 2005 г.

Издаден в София на 14 декември 2005 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за ратифициране на Европейската конвенция за гражданството

Член единствен. Ратифицира Европейската конвенция за гражданството, подписана от Република България на 15 януари 1998 г. в Страсбург, със следните резерви и декларация: 1. Резерва по чл. 11: “Република България в съответствие с чл. 29, т. 1 от конвенцията си запазва правото да не прилага разпоредбата на чл. 11 от конвенцията.”

2. Резерва по чл. 12: “Република България в съответствие с чл. 29, т. 1 от конвенцията си запазва правото да не прилага разпоредбата на чл. 12 от конвенцията.”

3. Резерва по чл. 16: “Република България в съответствие с чл. 29, т. 1 от конвенцията си запазва правото да не прилага разпоредбата на чл. 16 от конвенцията.”

4. Резерва по чл. 17: “Република България в съответствие с чл. 29, т. 1 от конвенцията си запазва правото да не прилага разпоредбата на чл. 17, т. 1 от конвенцията. По смисъла на тази резерва Република България няма да прилага по отношение на гражданите на Република България, притежаващи друго гражданство и които пребивават на нейна територия, правата и задълженията, за които Конституцията и законите изискват само българско гражданство.”

5. Декларация по чл. 22, буква “б”: “Във връзка с чл. 22, буква “б” от конвенцията Република България заявява, че в Република България пределната възраст за повикване на наборна военна служба е 27 години.”

Законът е приет от 40-то Народно събрание на 9 декември 2005 г. и е подпечатан с официалния печат на Народното събрание.

Председател на Народното събрание: Георги Пирински