Наредба № 10 от 24 септември 2004 г. за придобиване на квалификация по професия “Пътен строител”

НАРЕДБА № 10 от 24 септември 2004 г. за придобиване на квалификация по професия “Пътен строител”

Раздел I

Общи положения Чл. 1. С тази наредба се определя държавното образователно изискване (ДОИ) за придобиване на квалификация по професия 582060 “Пътен строител” от област на образование “Архитектура и строителство” и професионално направление 582 “Строителство и геодезия” съгласно списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 582060 “Пътен строител” съгласно приложението към тази наредба определя изискванията за придобиване на първа и втора степен на професионална квалификация за специалностите: 1. 5820601 “Строител на пътища, магистрали и съоръжения към тях”.

2. 5820602 “Строител на релсови пътища и съоръжения към тях”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Пътен строител”.

(2) Държавното образователно изискване за придобиване на квалификация по професия “Пътен строител” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Учебните планове и програми по чл. 3, ал. 1 за професионално образование се прилагат от учебната 2004/2005 г., а за професионално обучение - от влизането в сила на тази наредба. § 2. Лицата, които са приети за обучение до учебната 2003/2004 г., включително по специалности и професии от професионално направление “Професии в строителството” от списъка за специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 3. Указания по прилагането на тази наредба се дават от министъра на образованието и науката. § 4. Тази наредба се издава на основание чл. 17, т. 3 във връзка с чл. 16, т. 7 от Закона за народната просвета. § 5. Наредбата влиза в сила от деня на обнародването й в “Държавен вестник”.

Министър: И. Дамянов

Приложение към чл. 2

Държавно образователно изискване за придобиване на квалификация по професия “Пътен строител”

Професионално направление: 582 Строителство и геодезия

Наименование на професията: 582060 Пътен строител

1. Входни характеристики

1.1. Степен на професионална квалификация и входящо образователно равнище

В табл. 1 са представени специалностите, включени в професия “Пътен строител”, съгласно списъка на професиите за професионално образование и обучение (2004 г.), както и входящото минимално образователно равнище за придобиване на съответната степен на професионална квалификация.

Таблица 1

Забележка на редакцията: виж таблицата в PDF-а на броя 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав да упражнява професията “Пътен строител”, което се удостоверява с медицинско свидетелство.

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията, диференцирани по специалности, са представени в табл. 2.

Таблица 2

Забележка на редакцията: виж таблицата в PDF-а на броя 2.

2. Тенденции в развитието на професионално направление “Строителство и геодезия”

Изграждането, поддържането и ремонтът на модерна, безопасна и комфортна пътна мрежа изисква квалифицирана работна ръка. Географското положение на страната ни, увеличаващият се автомобилен парк и тенденциите в производството на транспортни средства за сухоземен транспорт поставят проблема за постоянна реконструкция и модернизация на пътищата и съоръженията към тях, за прилагането на нови технологии и материали, което предполага потребност от кадри с необходимата квалификация. 2.

3. Възможности за професионална реализация

Придобилите първа и втора степен на професионална квалификация по професията “Пътен строител” могат да постъпват на работа на длъжности, които съответстват на следните професии от Националната класификация на професиите (1996 г.): 8218 “Оператори в производството на бетон и бетонови изделия”; 9312 “Нискоквалифицирани работници по добив на инертни материали”; 9313 “Земекопачи”; 9314 “Нискоквалифицирани работници в строителството и поддържане на язовири, пътища и други обекти от инженерното строителство”; 9315 “Нискоквалифицирани работници в строителството и поддържане на сгради”, 9316 “Работник по строителство и ремонт на железни пътища и съоръжения, кантонер, прелезопазач, сигналист-охранител, работник по руднични жп линии и автопътища, мостоваци, охранители на слаби места, работник за валиране, смазвач на стрелки” и други, в това число допълнени при актуализиране на Националната класификация на професиите. 2.

4. Възможности за повишаване на професионалната квалификация

Придобилият първа степен на професионална квалификация може да продължи обучението си по друга специалност от професиите “Пътен строител” и “Строител”, като обучението му по задължителната професионална подготовка, единна за всички направления и единна за професиите от професионално направление “Строителство и геодезия”, се зачита.

Придобилият втора степен на професионална квалификация по професията “Пътен строител” може да се обучава по друга специалност от тази професия, като обучението му по задължителната професионална подготовка, единна за всички направления и единна за професиите от професионално направление “Строителство и геодезия”, както и част от специфичната за професията задължителна професионална подготовка, се зачита.

След придобиване на втора степен на професионална квалификация по професията “Пътен строител” обучаваният има право да продължи обучението си по професия “Строителен техник”, като обучението му по задължителната професионална подготовка, единна за всички направления, отрасловата и част от специфичната за професията, се зачита.

3. Цели на обучението

Основна цел на обучението по професията “Пътен строител” е подготвянето на обучаваните за реализацията им по придобитата специалност в строителното производство.

Подцели за първа степен на професионална квалификация 3.

1. Подцели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - знае и прилага основните правила за безопасна работа на работното място, познава и използва личните предпазни средства, не замърсява при работа околната среда; - познава пазарните отношения, мястото и ролята в тях на отделните лица, фирмите, институциите и държавата; - познава правата и задълженията си като участник в трудовия процес съгласно Кодекса на труда; разбира договорните отношения между работодател и работник; - осъществява добра комуникация при изпълнение на трудовата си дейност, съдейства и търси помощ от членовете на екипа, отнася се с чувство за отговорност при изпълнение на задачата, която му е възложена. 3.

2. Подцели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от направление “Строителство и геодезия”

След завършване на обучението по професията обучаваният трябва да: - познава основните строителни материали, знае и прилага правилата за тяхното поддържане, транспорт и съхранение; - познава инструментите, инвентарните пособия и основните строителни машини, използвани в строителството; - познава и спазва технологичната последователност за изпълнение на строителните работи; - познава организацията на фирмата и правомощията на длъжностните лица; - притежава знания и умения за измерване на дължина и маса и изчисляване на площ и обем - ръчно и с калкулатор. 3.

3. Подцели за формиране на специфични компетенции за изпълнение на дейностите от “Профила на професията” при обучението по специфичната за професията задължителна професионална подготовка 3.3.1. Специалност “Строител на пътища, магистрали и съоръжения към тях”

След завършване на обучението по специалността обучаваният трябва да участва при изпълнението на всички видове строителни работи и да осигурява ред и чистота на строителната площадка, като: - знае предназначението, функциите, начините на безопасна работа с инструменти, материали и помощен инвентар; - разбира технологичната последователност на различните видове строителни операции по специалността; - прилага усвоените теоретични знания в конкретни условия, като спазва технологичната последователност при различните видове операции, според предназначението на материали и инструменти; - организира правилно работното място. 3.3.

2. Специалност “Строител на релсови пътища и съоръжения към тях”

След завършване на обучението по специалността обучаваният трябва да участва при изпълнение на всички видове строителни работи и да осигурява ред и чистота на строителната площадка, като: - знае предназначението, функциите, начините на безопасна работа с инструменти, материали и помощен инвентар; - разбира технологичната последователност на различните видове строителни операции по специалността; - прилага усвоените теоретични знания в конкретни условия, като спазва технологичната последователност при различните видове операции, според предназначението на материали и инструменти; - организира правилно работното място.

Подцели за втора степен на професионална квалификация 3.

4. Подцели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - знае и прилага основните правила за безопасна работа на работното място, познава и използва личните предпазни средства, не замърсява при работа околната среда; - осъществява ефективни комуникации при изпълнение на трудовата си дейност в работен екип - умее да формулира проблеми, да задава въпроси, да прави отчет за извършената работа; - познава пазарните отношения, мястото и ролята в тях на отделните лица, фирмите, институциите и държавата; - познава правата и задълженията си като участник в трудовия процес съгласно Кодекса на труда; разбира договорните отношения между работодател и работник; - участва при разпределяне на задачите, съдейства и търси помощ от членовете на екипа, отнася се с чувство за отговорност при изпълнение на задачата, която му е възложена; - разбира собствената си роля в производството и съзнава необходимостта от повишаване на квалификацията си; - знае общите правила за работа с компютър и умее да ползва програмни продукти; ползва съвременните технологии за изпълнение на технически задачи от професионалната му област; - справя се с предвидими и рутинни задачи на работното място, осъществявайки кратка комуникация на чужд език. 3.

5. Подцели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от направление “Строителство и геодезия”

След завършване на обучението по професията обучаваният трябва да: - познава основните строителни материали според предназначението им, да знае и прилага правилата за транспорт и съхранение; - познава и спазва технологичната последователност за изпълнение на строителните работи; - познава организацията на фирмата и правомощията на длъжностните лица; - притежава знания и умения за измерване на дължина и маса и за изчисляване на площ и обем - ръчно и с калкулатор; - умее да разчита строителна документация - проекти, чертежи, скици, схеми; - познава пътните съоръжения и етапите при проектирането и изграждането им. 3.

6. Подцели за формиране на специфични компетенции за изпълнение на дейностите от “Профила на професията” при обучението по специфичната за професията задължителна професионална подготовка 3.6.1. Специалност 5820601 “Строител на пътища, магистрали и съоръжения към тях”

След завършване на обучението по специалността обучаваният трябва да: - умее правилно да оформя и да профилира земното легло съгласно проектните изисквания; - разбира технологичната последователност на различните видове строителни операции при изработване на кофраж, армировка; при приготвяне, полагане и уплътняване на бетонна смес; - прилага усвоените теоретични знания при изработване на кофраж, армировки и при бетониране на стоманобетонни елементи, използвайки различни материали, инструменти и машини; - умее да изпълнява всички зидани елементи на съоръженията съгласно проекта, използвайки строителни разтвори и градивни елементи от различни материали; - умее да изпълнява пътни и тротоарни настилки от различни материали по работен проект или технологична карта; - разбира технологичната последователност на различните видове строителни операции при приготвяне на разтвори и изпълнение на пътни и тротоарни настилки от различни материали; - разбира технологичната последователност на различните видове строителни операции при изработване и монтаж на дървени и метални елементи за пътни съоръжения; - анализира условията за работа и съобразно тях извършва необходимите трудови дейности; - правилно организира работното си място. 3.6.

2. Специалност 5820602 “Строител на релсови пътища и съоръжения към тях”

След завършване на обучението по специалността обучаваният трябва да: - умее да оформя земното легло съгласно типовите напречни профили и строителния габарит; - профилира бермите, канавките и дренажите съгласно вида на почвите и изискванията на проектната документация; - работи ефективно по уплътняването и профилирането на баластовата призма с подбивка, включително и електровибрационна; - знае функциите на отделните елементи на горното строене (релси, траверси, жп скрепления, баласт и жп стрелки), стандартните изисквания, допустимите технически норми и недопустимите неизправности; - изработва кофраж, декофрира, заготвя и монтира армировка за всички стоманобетонни елементи по кофражен проект; - изготвя бетонна смес съгласно рецепта и полага бетонна смес в кофражна форма, уплътнява и полага грижи за пресния бетон при различни атмосферни условия; - знае предназначението, функциите и начините за безопасна работа с инструменти, материали и помощен инвентар; - разбира технологичната последователност на различните видове строителни операции при изработване и монтаж на дървени, метални и стоманобетонни елементи за водоотводни съоръжения, мостове и тунели; - умее да сигнализира работното място при работа на открит път, съгласно инструкцията за сигнализациите; - анализира условията за работа и съгласно тях качествено извършва необходимите трудови дейности; - правилно да организира работното си място.

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебна програма, които се разработват на базата на ДОИ по професията “Пътен строител”.

Учебният план се изгражда върху основата на учебна предметна или модулна система. Изучават се учебни предмети или модули, в които са систематизирани научни знания, съобразени с възрастовите и познавателните особености на обучаваните.

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професията “Пътен строител” - първа степен на професионална квалификация, е представено в табл. 3.

Таблица 3

Забележка на редакцията: виж таблицата в PDF-а на броя

Съдържанието на обучението по професията “Пътен строител” - втора степен на професионална квалификация, е представено в табл. 4.

Таблица 4

Забележка на редакцията: виж таблицата в PDF-а на броя

5. Система за оценяване и удостоверяване

Оценяването на знанията, уменията и професионално-личностните качества на обучаваните в институциите на системата за професионално образование и обучение сe определя с държавно образователно изискване за системата за оценяване (Наредба № 3 на МОН). При оценяването се определя степента на постигане на поставените цели и подцели на обучението.

Оценяването се извършва на три нива - входящо, междинно и изходно. Оценките от проверките се изчисляват по шестобалната система.

Входящото образователно равнище за обучаван без професионална квалификация се удостоверява чрез свидетелство за завършено основно образование или диплома за средно образование при прием след средно образование.

Входящото равнище при повишаване на квалификацията се удостоверява със свидетелство за професионална квалификация или удостоверение за професионално обучение. 5.

1. Оценяване на междинно ниво 5.1.1. По теория: Слаб 2 - обучаваният не е овладял терминологията, не умее да представи усвоените знания; Среден 3 - обучаваният е осмислил основни понятия, умее да ги дефинира и с тяхна помощ описва основни факти, процеси, явления, закони и зависимости; Добър 4 - обучаваният разбира, обяснява и сравнява факти, методи, схеми, зависимости и др.; Много добър 5 - обучаваният умее да прилага усвоените знания в познати ситуации; Отличен 6 - обучаваният умее да прилага усвоените знания в нови проблемни ситуации; прави анализи, оценки и сравнения на процеси, явления, технологии по предварително зададени критерии. 5.1.

2. По практика: Слаб 2 - обучаваният не умее да прилага усвоени знания при изпълнение на практическо задание, не спазва правилата за безопасен труд по предварително дадени указания; Среден 3 - обучаваният изпълнява отделни рутинни операции в позната ситуация по предварително дадени указания, спазвайки правилата за безопасен труд; Добър 4 - обучаваният осмисля и изпълнява практическа задача в позната ситуация по предварително дадени указания, спазвайки правилата за безопасен труд; Много добър 5 - обучаваният осмисля и изпълнява практическа задача в позната ситуация самостоятелно, спазвайки правилата за безопасен труд; Отличен 6 - обучаваният осмисля и изпълнява практическа задача в нова ситуация самостоятелно, спазвайки правилата за безопасен труд; подбира методи, суровини и материали; оценява качеството на работата си. 5.1.

3. При оценяване на обучение, организирано на модулен принцип, се разработва система за оценяване, която включва: - описание на професионалните компетенции, които ще бъдат проверявани при всяко изпитване; - определяне на минималния брой точки, при който обучаваният се счита за издържал (обучаваният е овладял минималните знания и умения, необходими за продължаване на обучението му); - определяне на критерии за оценяване на всяка изпитна задача; - въвеждане на коефициент на тежест за всяка изпитна процедура при оформяне на окончателната оценка; - задаване на формула (скала) за изчисляване на оценката по шестобалната система. 5.1.

4. Оценяването на компетенциите за работа с компютър и информационни технологии се осъществява на междинно ниво.

5.1.5. Инструменти за оценяване - тест, практическо задание, устно изпитване, практически задачи и други се разработват в съответствие с научните изисквания за всеки от тях. Степента на трудност на конкретните задачи, въпроси, задания и други трябва да е съобразена с равнището на професионални компетенции, зададено в “Цели на обучението”. 5.

2. Оценяване на изхода от обучението

Изпитите за придобиване на степен на професионална квалификация са два - по теория на професията и по практика на професията.

Държавните изпити за придобиване на степен на професионална квалификация се провеждат по национални изпитни програми, утвърдени от министъра на образованието и науката, в съответствие с ДОИ за придобиване на квалификация по професията “Пътен строител”. 5.2.

1. Изпит по теория на професията

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка, са представени в табл. 5 за първа степен на професионална квалификация и в табл. 6 за втора степен на професионална квалификация.

Таблица 5

Забележка на редакцията: виж таблицата в PDF-а на броя

Таблица 6

Забележка на редакцията: виж таблицата в PDF-а на броя 5.2.2. Изпит по практика на професията

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка, са представени в табл. 7.

Таблица 7

Забележка на редакцията: виж таблицата в PDF-а на броя 5.

3. Удостоверяване на професионалното образование и обучение

Завършено професионално обучение с придобиване на степен на професионална квалификация се удостоверява със свидетелство за професионална квалификация.

Обучавани, които не са положили държавните изпити за придобиване на степен на професионална квалификация, получават удостоверение за професионално обучение.

Съдържанието на документите се определя съгласно държавното образователно изискване за документите за системата на народната просвета (Наредба № 4 на МОН) и държавното образователно изискване за придобиване на квалификация по професията “Пътен строител”.

6. Изисквания към материалната база

Материалната база трябва да бъде в съответствие с изискванията на действащите нормативни актове на Министерство на образованието и науката, Министерство на труда и социалната политика, Министерство на вътрешните работи, Министерство на здравеопазването, отрасловите министерства и съответните български стандарти.

Нормативните изисквания към учебната работилница са в съответствие с дейностите, които ще се извършват в нея, с видовете технологични процеси, с ергономичните, естетичните изисквания и методическите указания. 6.

1. Учебен кабинет

В учебен кабинет се провежда обучението по теория на професията. 6.

1.1. Основно оборудване - работно място за всеки обучаван (работна маса и стол), работно място за обучаващия (работна маса и стол), учебна дъска, шкафове, гладка свободна стена за окачване на табла, платно за прожектиране, дъска за писане, други средства за обучение и дидактическа техника. 6.1.

2. Учебни помагала: демонстрационни макети и модели; реални образци; онагледяващи табла; учебни видеофилми; програмни продукти. 6.

2. Учебна работилница

В учебни работилници се провежда обучението по практика на професията. Те се оборудват с машини и съоръжения, както и със съответни помагала, съобразно усвояваната професия и специалности. Учебните работилници трябва да осигуряват работни места за всички обучавани, както и едно работно място за обучаващия.

Работното място на обучавания е в съответствие с нормативите за извършване на съответната дейност и с методическите изисквания. За работно място се счита площта, върху която се намират машини, съоръжения и инвентар, необходими за работа.

Работилницата трябва да бъде оборудвана със следните ръчни инструменти: кирка, лопата, чапа, подбивка, тесла, чук, мистрия, либела, лата, шаблон, калибър, отвес, метър, рулетка, гребло, трион, метла, четка, телена четка и др., както е отразено в “Профил на професията”, колона “Предмети и средства на труда”. 6.

3. Открит полигон за дейности по практическо обучение - да се намира в района на обучаващата институция и да разполага с машините от графа “Предмети и средства на труда”.

7. Изисквания към обучаващите 7.

1. По теоретично обучение: Право да преподават теория имат лица с висше образование на образователно-квалификационна степен “бакалавър” или “магистър” или “магистър-инженер” по специалностите “Транспортно строителство” (ТС) и “Строителство на сгради и съоръжения” (ССС). 7.

2. По практическо обучение (учебна и производствена практика): Право да преподават практика имат лица с висше образование, образователно-квалификационна степен “бакалавър”, “магистър-инженер” по специалности ТС, ССС или “специалист” по строителни специалности.

Препоръчително е на всеки три години обучаващите да преминават курс по нови строителни технологии и материали за актуализиране на професионалните им знания и умения.

8. Процедури за преглед и актуализиране на държавното образователно изискване: - апробиране в обучаващи институции; - текущ мониторинг на дейностите, свързани с внедряване на ДОИ; - ежегоден анализ на резултатите и промени при доказана необходимост.