Решение № 129 от 28 февруари 2005 г. за предоставяне на концесия върху част от минералната вода от находище “Кюстендил”, община Кюстендил, област Кюстендил, обект - изключителна държавна собственост

РЕШЕНИЕ № 129 ОТ 28 ФЕВРУАРИ 2005 Г. за предоставяне на концесия върху част от минералната вода от находище “Кюстендил”, община Кюстендил, област Кюстендил, обект - изключителна държавна собственост

На основание чл. 2, ал. 3, т. 1, чл. 3, ал. 1, чл. 4, ал. 1, т. 7 и ал. 2, чл. 6, ал. 1 и чл. 7 от Закона за концесиите във връзка с чл. 47, ал. 1, т. 3 и ал. 3 от Закона за водите и т. 39 от приложение № 2 към чл. 14, т. 2 от Закона за водите и чл. 8, ал. 1 от Закона за концесиите

МИНИСТЕРСКИЯТ СЪВЕТ

РЕШИ: 1. Предоставя концесия върху част от минералната вода от находище “Кюстендил”, община Кюстендил, област Кюстендил, обект - изключителна държавна собственост, включително върху водовземните съоръжения сондаж БУ и сондаж № 5 - публична държавна собственост, и пояс I от санитарно-охранителната им зона след утвърждаването й: 1.1. Определя общ годишен експлоатационен ресурс в обем до 551 880 куб. м, но не по-малко от 200 000 куб. м минерална вода, който да се ползва при режим, определен в концесионния договор. 1.

2. Определя предмета на концесията като предоставяне особено право на ползване върху минералната вода по т. 1.1, включително върху водовземните съоръжения сондаж БУ и сондаж № 5 и пояс I от санитарно-охранителната им зона.

2. Определя срок на концесията 25 години.

3. Определя концесионера чрез провеждане на присъствен конкурс.

4. Определя депозит за участие в конкурса в размер 4500 лв. Депозитът да се преведе по банков път в банкова сметка, посочена от конкурсната комисия по чл. 17, ал. 2 от Правилника за прилагане на Закона за концесиите, до изтичането на крайния срок за подаване на заявленията за участие в конкурса.

5. Определя основните права и задължения по концесията, както следва: 5. 1. Основни права на концесионера: 5.1.1. да използва минералната вода комплексно за добив на хидрогеотермална енергия за отопление и след отнемане на част от топлината на минералната вода да я предоставя за профилактика, отдих, спорт и други цели; 5.1.2. да ползва водовземните съоръжения за добиване на минерална вода при режим, определен в концесионния договор; 5.1.3. да ползва за срока на концесията съществуващата до момента на подписването на концесионния договор хидрогеоложка и техническа документация и информация, предоставена от концедента; 5.1.4. да предоставя на трети лица минерална вода за профилактика, отдих, спорт и други цели след използването й за добив на хидрогеотермална енергия за отопление при условия, определени в концесионния договор. 5.

2. Основни задължения на концесионера: 5.2.1. да заплати еднократно концесионно възнаграждение за предоставяне на концесията; 5.2.2. да заплаща на концедента и на община Кюстендил съответната част от дължимите концесионни възнаграждения при условия и в срокове, определени в концесионния договор; 5.2.3. да не прехвърля на трети лица правата или задълженията по концесионния договор; 5.2.4. да не препятства осъществяването на надлежно предоставените права на други ползватели на минерална вода от находището и водовземните съоръжения по реда на Закона за водите и Закона за концесиите; 5.2.5. да ползва минералната вода и вододобивните съоръжения в съответствие с изискванията за устойчиво развитие, като не допуска неправилна експлоатация, която може да доведе до увреждане и/или загуба на ресурс; 5.2.6. да предоставя на трети лица минерална вода за профилактика, отдих, спорт и други цели след използването й за добив на хидрогеотермална енергия за отопление, ако тя не може да бъде усвоена, и при условия, определени в концесионния договор; при невъзможност за пълно усвояване и използване на охладената минерална вода да осигурява отвеждане на термично отработената минерална вода в околната среда с температура не по-висока от +10 °C; 5.2.7. да извършва промяна в режима на експлоатация само след предварително съгласуване с концедента при спазване на изискванията, осигуряващи надеждност в експлоатацията на минералната вода и съоръженията; да добива минералната вода при режима, определен в концесионния договор; 5.2.8. да допуска по всяко време до концесионния обект и до седалището на дружеството контролни органи и упълномощени представители на концедента и да им предоставя документи и писмена информация, имащи отношение към изпълнението на задълженията по концесионния договор; 5.2.9. да осъществява всички дейности по предоставената концесия в съответствие с действащите нормативни актове и стандарти, като прилага съвременни технологии, осигуряващи пълно усвояване и използване на хидрогеотермалната енергия на добиваната минерална вода; 5.2.10. да води и предоставя на концедента подробна хидрогеоложка, техническа и друга документация и информация, свързана с обекта по т. 1 и определена в концесионния договор; 5.2.11. да изготвя и представя на концедента до 15-о число на месеца, следващ отчетния период, справка по образец, утвърден от концедента, за дължимото концесионно възнаграждение, а за първото тримесечие на всяка текуща година - копие от годишния счетоводен отчет за приходите и разходите на концесионера за предходната година; 5.2.12. да приеме и да търпи при наличие на форсмажорни обстоятелства трети лица, посочени от държавата, да ползват минералната вода - обект на концесията; в случаите по предходното изречение концесионерът няма право на възнаграждение и не дължи концесионно възнаграждение, ако не ползва минерална вода; ако по време на форсмажорните обстоятелства при условията на изречение първо концесионерът ползва минерална вода, той заплаща половината от концесионното възнаграждение по т. 10.2 за ползвания ресурс; 5.2.13. да стопанисва с грижата на добър стопанин водовземните съоръжения, в т. ч. съоръженията за физическата им защита, както и да предприема за своя сметка необходимите действия за поддръжката и ремонта им за срока на концесията; в срок 30 декември 2005 г. да представи на концедента проект за актуализация на санитарно-охранителните зони на водовземните съоръжения; 5.2.14. да оборудва водовземните съоръжения по т. 1 с устройства за отчитане на добиваните количества и за мониторинг на минералната вода по проект, съгласуван с концедента, и при условия, определени в концесионния договор; 5.2.15. да спазва изискванията, свързани с опазването на околната среда, защитените територии и обекти, националната сигурност, отбраната на страната и обществения ред, съгласно действащото законодателство; 5.2.16. да провежда необходимите санитарно-технически мероприятия, които подобряват режима на минералната вода и осигуряват опазването на минералната вода и на водовземните съоръжения, съгласно ежегодна програма, одобрена от министъра на околната среда и водите; 5.2.17. да изготви и представи на концедента за утвърждаване програма за откриване на нови работни места, подобряване условията на труд и професионална квалификация на персонала за срока на концесията; 5.2.18. когато при извършване на концесионните дейности се открият находки, които имат признаци на паметници на културата, да спре временно работата в обхвата на находките и да уведоми незабавно концедента и министъра на културата; 5.2.19. да изгради за своя сметка водопроводи от водовземните съоръжения по т. 1 до обектите, в които се ползва минералната вода, и да представи съответната документация на концедента след изграждането им; 5.2.20. да изгради за своя сметка и да въведе в експлоатация сгради и съоръжения за използване на ресурса по т. 1.1, в т. ч. геотермална отоплителна централа, в срок две години от влизането в сила на концесионния договор; 5.2.21. да предаде на концедента в изправно състояние водовземните и охранителните съоръжения след прекратяване на концесионния договор. 5.

3. Основни права на концедента: 5.3.1. да получи дължимите от концесионера концесионни възнаграждения при условия и в срок, определени в концесионния договор; 5.3.2. да получава лихви, неустойки и обезщетения при неизпълнение на условията по договора, определени в неговата санкционна част; 5.3.3. право на собственост върху всяка хидрогеоложка, техническа и друга информация и документация, включително информация за режима на добиване, изготвена във връзка с ползването на обекта по т. 1; 5.3.4. да контролира изпълнението на задълженията на концесионера по концесионния договор и условията на концесията, включително чрез право на достъп на упълномощени от концедента лица до концесионния обект и до седалището на концесионера и чрез получаване от концесионера на документи и информация; 5.3.5. да прекрати едностранно концесионния договор при неизпълнение от страна на концесионера на основни задължения и условия по концесията. 5.

4. Основни задължения на концедента: 5.4.1. да оказва съдействие на концесионера при осъществяване на правата му по концесията при условията на чл. 40 от Правилника за прилагане на Закона за концесиите; 5.4.2. да осъществява контрол по изпълнението на договора.

6. Определя за начален срок на концесията датата на представяне на банковата гаранция по т. 9.2.

7. При осъществяване на концесията и на свързаните с нея дейности концесионерът е длъжен да спазва следните условия: 7. 1. Минералната вода да се използва за добив на хидрогеотермална енергия и след отнемане на част от топлината на минералната вода да се предоставя за балнеолечение, отдих, спорт и др. 7.

2. Да спазва изискванията за рационално използване и опазване на минералните води. 7.

3. Заустването и третирането на отпадъчните води да се извършва в съответствие с изискванията на Закона за водите и подзаконовите нормативни актове.

8. За осъществяване на концесията не се изискват задължителни подобрения.

9. Определя следните видове гаранции за изпълнение на задълженията по концесионния договор: 9. 1. Парична гаранция в размер 1/4 от минималното годишно концесионно възнаграждение за гарантиране изпълнението на задължението за заплащане на концесионното възнаграждение, която се представя от концесионера при условия и по ред, определени в договора. 9.

2. Банкова гаранция в размер 10 на сто от планираните инвестиции за гарантиране на инвестиционните задължения на концесионера за усвояване на ресурса като условие за влизане в сила на концесионния договор. Банковата гаранция по предходното изречение се представя от концесионера в срок 6 месеца от датата на подписване на концесионния договор. 9.

3. Откриване от страна на концесионера на специална банкова сметка в съгласувана с концедента банка за обезпечаване изпълнението на задълженията, свързани с опазването и мониторинга на минералната вода, защитата на околната среда от вредни въздействия и поддържането на водовземните съоръжения, наблюдателните сондажи и санитарно-охранителните зони. В сметката концесионерът отчислява за срока на концесията сума в размер не по-малък от 4000 лв. годишно по ред, определен в концесионния договор. Начинът за разпореждане със сметката се определя в концесионния договор. 9.

4. Право на концедента да прекрати едностранно концесионния договор при неизпълнение от страна на концесионера на основните задължения по това решение и при нарушаване на условията по концесията. 9.

5. Неустойки и лихви, дължими при неизпълнение или при забавено изпълнение от страна на концесионера на договорните задължения. Конкретните размери на неустойките и лихвите и моментът на неизпълнението на отделните задължения се определят в концесионния договор. 9.

6. Във всички случаи на неизпълнение от страна на концесионера концедентът има право да търси освен определените в т. 9.1 - 9.3 гаранции и обезщетение по общите правила.

10. Определя размерите на еднократното възнаграждение и на годишните концесионни възнаграждения, както следва: 10. 1. Еднократно парично възнаграждение за предоставяне на концесията в размер не по-малко от 4500 лв., дължимо от концесионера в срок един месец от подписването на концесионния договор. 10.

2. Годишно концесионно възнаграждение, определено на базата на използваното количество минерална вода, чиято единична стойност за 1 куб. м минерална вода е не по-малко от левовата равностойност на 0,33 щатски долара. 10.

3. Концесионерът заплаща на община Кюстендил 30 на сто от годишното концесионно възнаграждение по ред, определен в концесионния договор. 10.

4. Минимално годишно концесионно възнаграждение, определено върху единичната стойност за 1 куб. м минерална вода по т. 10.2 и 60 на сто от предоставения с концесията ресурс, дължимо след изтичането на срока по т. 5.2.20. До изтичането на срока по т. 5.2.20 концесионерът заплаща годишно концесионно възнаграждение в зависимост от фактически използваното количество минерална вода. 10.

5. Годишното концесионно възнаграждение се заплаща от концесионера на 4 тримесечни вноски до 15-о число на месеца, следващ отчетния период. 10.

6. Размерът на предоставеното максимално количество минерална вода, на еднократното концесионно възнаграждение и на годишното концесионно възнаграждение се определят с решението на Министерския съвет за определяне на концесионера в съответствие с предложението на спечелилия кандидат и постигнатите условия от проведения конкурс.

11. Упълномощава министъра на околната среда и водите да организира и проведе присъствения конкурс за определяне на концесионер, да сключи концесионния договор, да организира контрола по изпълнението му и да представлява концедента в правоотношенията, възникнали във връзка с договора. Конкурсът да се проведе при следните конкурсни условия с максимален коефициент на тежест 10 единици, подредени по степен на важност: оптимално усвояване на предоставения ресурс, включително гратисен период - 10; размер на предлаганото концесионно възнаграждение - 9; предложения със социална значимост, в т. ч. брой работни места - 8; инвестиционни намерения и размер на предлаганата инвестиция - 7; общ производствен и търговски опит на кандидата - 6.

Министър-председател: Симеон Сакскобургготски

Главен секретар на Министерския съвет: Севдалин Мавров