Наредба за изменение и допълнение на Наредба № 44 от 2006 г. за ветеринарномедицинските изисквания към животновъдните обекти

МИНИСТЕРСТВО НА ЗЕМЕДЕЛИЕТО И ХРАНИТЕ

Наредба за изменение и допълнение на Наредба № 44 от 2006 г. за ветеринарномедицинските изисквания към животновъдните обекти (обн., ДВ, бр. 41 от 2006 г.; изм. и доп., бр. 102 от2006 г.; доп., бр. 40 от 2008 г.) § 1. В чл. 1 се правят следните изменения и допълнения: 1. В ал. 1, т. 2 думите “обекти и на” се заменят с “обекти и”.

2. В ал. 2 се правят следните изменения и допълнения: а) в т. 1: аа) думите “за физически лица, които” се заменят със “за обекти на физически лица, в които се”; аб) буква “б” се изменя така: “б) пет овце майки или кози майки”; ав) в буква “г” след думата “приплодите” се добавя “им до едногодишна възраст”; аг) буква “е” се изменя така: “е) 350 възрастни птици;”; ад) създава се буква “ж”: “ж) 500 бройлера.”; б) в т. 2 след думите “животни от” се добавя “уязвими и”. § 2. В чл. 3 се правят следните изменения и допълнения: 1. В ал. 1 т. 2 се изменя така: “2. е съобразен със следните минимални разстояния между два различни обекта, отглеждащи един и същ вид животни: а) за отглеждане на говеда не по-малко от 20 метра; б) за промишлено отглеждане на птици и свине не по-малко от 200 метра;”.

2. Създава се нова ал. 2: “(2) Отстоянията между животновъдните обекти се измерват от оградите на фермите.”

3. Досегашните ал. 2, 3 и 4 стават съответно ал. 3, 4 и 5. § 3. В чл. 4 се правят следните изменения: 1. Точка 1 се отменя.

2. Точка 4 се изменя така: “4. имат вход с пропускателен пункт, който е единственият вход/изход за обекта и разполага със: а) стая за охрана и за регистрация на посетителите; б) дезинфекционна площадка за транспортни средства и животни с дължина не по-малко от 7 m и с дълбочина на ваната за дезинфекционен разтвор не по-малка от 0,3 m; в) дезинфекционна площадка за хора, която се състои от дезинфекционна пътека с дължина не по-малка от 0,80 m и умивалник с приспособления за измиване и дезинфекция на ръцете;”. § 4. В чл. 5 думата “обектите” се заменя с “обекти с промишлен характер”. § 5. В чл. 6 се правят следните изменения и допълнения: 1. Създава се нова т. 4: “4. при единични сгради или сгради със специален статут (карантинни, развъдни или центрове с разновъзрастови птици) помещенията, посочени в т. 2 и 3, може да са в сервизното помещение на сградата, но с обособен отделен вход;”.

2. Досегашната т. 4 става т. 5.

3. Създава се т. 6.

“6. силози за комбиниран фураж към всяка сграда в животновъдните обекти за отглеждане на птици.” § 6. Член 7 се изменя така: “Чл. 7. На границата между “бялата зона” и “черната зона” в животновъдните обекти с промишлен характер се разполагат спомагателни сгради и съоръжения, които могат да са: 1. ветеринарно-санитарен филтър (мокър и/или сух), който е единственият вход/изход “за бялата зона”; 2. рампи за приемане и експедиция на животните в животновъдните обекти за отглеждане на свине; 3. карантинно или адаптационно помещение за животни в животновъдните обекти за отглеждане на свине; 4. склад за комбинирани фуражи, фуражна кухня и рампа за разтоварване на фуражи, когато се доставят отвън в животновъдните обекти за отглеждане на свине; 5. кухня с две трапезарии за работещите в “бялата зона” и “черната зона”; 6. трупосъбирателен пункт, който разполага със: а) помещение за аутопсия, дезинфекция и съхранение на вътрешен инвентар и дезинфекционни средства; б) помещение или контейнери за съхранение на трупове при температура не по-висока от 4 °С; в) вход откъм “бялата зона”; г) изход за товарене и извозване на отпадъците със специализиран транспорт съгласно нормативните разпоредби за ветеринарно-санитарните изисквания при събирането и обезвреждането на отпадъците от животински произход.” § 7. Член 8 се изменя така: “Чл. 8. B “черната зона” могат да се разполагат: 1. административно-битов сектор, който включва сградите и съоръженията, свързани с управлението и административното обслужване, битовите помещения за работниците от животновъдния обект и за охраната; 2. при необходимост сектор за ремонт и поддръжка с работилници, складове за резервни части, гараж, пароцентрала и др.; 3. пречиствателни съоръжения за тор, торови течности и технологични води, които са проектирани по начин, който осигурява обеззаразяването и пречистването на обекта, или вместилища, достатъчни по обем за съхраняване на торовата течност до извозването й; 4. дезинфекционен сектор за измиване и дезинфекция на транспортните средства и на подвижните съоръжения, който да разполага със: а) площадка за механично почистване и измиване; б) съоръжение за дезинфекция с размери, съобразени с обема на транспортните средства.” § 8. В чл. 9, т. 6 думите “помещения и” се заменят с “навеси или”. § 9. В чл. 10 т. 4 се изменя така: “4. при добив на мляко разполагат с помещение за съхранение на млякото до предаването му за преработка, което отговаря на нормативната уредба за ветеринарно-санитарните и хигиенните изисквания при добива на сурово мляко.” § 10. В чл. 11 се правят следните изменения: 1. В ал. 1 т. 2 се изменя така: “2. обектите за угояване с повече от 700 места и развъдните стопанства с над 100 места организират дейността си при спазване на принципа за профилактика “пълно-празно” при отглеждане на свине за разплод и свине за угояване.”

2. В ал. 2 думата “територията” се заменя с “границата на “бялата зона”. § 11. В чл. 13, ал. 2 думата “чл.” се заменя с “ал.” § 12. Член 14 се изменя така: “Чл. 14. (1) Животновъдните обекти за отглеждане на птици разполагат с обособени производствени центрове, като разстоянието между сградите на два съседни производствени центъра е най-малко 50 m, а разстоянието между сградите за птици в производствения център - най-малко 10 m.

(2) Животновъдните обекти за отглеждане на птици в зависимост от капацитета и производственото направление могат да разполагат със: 1. люпилня; 2. помещения за отглеждане на кокошки, които да отговарят на нормативната уредба за минималните изисквания за хуманно отношение при отглеждане на кокошки носачки и да отговарят на изискванията по приложение № 7; 3. сгради за отглеждане на родители за кокошки носачки, които отговарят на изискванията по приложение № 7 и имат отделни помещения към тях за фумигация на яйцата, ако нямат общ склад за разплодни яйца или близка люпилня; 4. помещения за отглеждане на пилета бройлери, които отговарят на изискванията по ал. 1 и приложение № 7; 5. помещения за промишлено отглеждане на пуйки, които отговарят на изискванията по приложение № 8; 6. помещения за промишлено (интензивно) отглеждане на птици от кокоши вид, съоръжени с осветителни системи, позволяващи спазване на технологичните програми за продължителност на светлинния ден и интензивност на осветлението; 7. център за окачествяване, маркировка и опаковка на яйца; 8. сектор за съхранение и експедиция на готовата продукция; 9. вътрешна транспортна мрежа.

(3) В помещенията за отглеждане на птици се осигурява подходящо оборудване, което не възпрепятства достъпа на птиците и не ги наранява, в т.ч.: 1. хранилки, които лесно се почистват и дезинфекцират; 2. поилки, така монтирани, че да се използват лесно от птиците, без да се мокрят и да замърсяват водата, с възможности за регулиране на височината им с оглед вида и възрастта на птиците.” § 13. В чл. 15, т. 3 след думата “помещенията” се поставя запетая и се добавя “с изключение на интензивно отглеждани мюлари”. § 14. В чл. 18, ал. 1 се правят следните изменения: 1. Точка 1 се изменя така: “1. отговарят на изискванията по чл. 3, ал. 1, т. 1 и 3, чл. 4 и 5;”.

2. В т. 2: а) в буква “г” думите “и дезинфекционна камера”се заличават; б) в буква “д” думите “ветеринарномедицинска обработка” се заменят с “ветеринарномедицински манипулации”.

3. Точка 3 се изменя така: “3. имат фумигационни камери за: а) фумигация на яйцата при внасянето им; б) фумигация на яйцата след сортирането им и на касетките от инкубаторите при връщането им в сортировъчната зала; в) фумигация на оборотния амбалаж за транспортиране на пилетата, ако не се използва амбалаж за еднократна употреба;”.

4. В т. 4, буква “б” се изменя така: “б) подходящи съоръжения за съхраняване, товарене и извозване на отпадъците за екарисаж;”.

5. В т. 5 думата “двойно” се заменя с “аварийно”. § 15. В чл. 19 се правят следните изменения и допълнения: 1. В т. 5 след думата “продукти” се добавя “съгласно изискванията на Закона за ветеринарномедицинската дейност”.

2. Създава се т. 14: “14. осигури подходящо обучение на персонала на животновъдните обекти относно изпълнението на изискванията на тази наредба.” § 16. В § 1 от допълнителните разпоредби се правят следните изменения и допълнения: 1. В т. 1 думите “Галус Галус Доместикус” се заменят с “Gallus Gallus domesticus”.

2. Точка 3 се изменя така: “3. “Ветеринарно-санитарен филтър” е строително съоръжение, оборудвано с подходяща техника и химически средства, което е предназначено за дезинфекция и дезинсекция на транспортни средства, хора и животни.”

3. Точка 9 се изменя така: “9. “Кокошка носачка” е кокошка на възраст над 16 седмици за яйценосните стокови носачки и родители и над 20 седмици за бройлерните родители от вида “Gallus Gallus domesticus”, които се отглеждат за яйца за консумация и яйца за разплод.”

4. В т. 10 думите “и излюпване на яйца” се заменят с “на яйца за разплод и излюпване на пилета, пуйчета, патета, гъсета или други селскостопански птици.”

5. Точка 12 се изменя така: “12. “Отпадъци от животински произход” е понятието, определено в Наредба № 20 от 2006 г. за изискванията към дейностите, извършвани на всички етапи от събирането до обезвреждането на странични животински продукти и на продукти, получени от тях, както и тяхната употреба, пускане на пазара и транзитно преминаване (обн., ДВ, бр. 18 от 2006 г.; изм., бр. 78 от 2006 г. и бр. 100 от 2007 г.).”

6. Точка 27 се отменя.

7. Създават се т. 28, 29, 30, 31 и 32: “28. “Застрашени местни породи” са породи, които произхождат от, приспособени са към и се използват в отделен географски район, при който общият брой на разплодните женски животни е между 100 и 1000 или общият брой на разплодните мъжки животни е по-малък или равен на 20 и по-голям от 5.

29. “Уязвими породи” са породи, при които броят на развъжданите женски животни е под 5000.

30.“ Животновъден обект с промишлен характер” е обект, в който се отглеждат животни при осигуряване на висока степен на механизация и автоматизация на производствените процеси, цикличност на производството и стандартност на продукцията.

31. “Пълно-празно” е основен принцип на профилактиката, при който помещенията се зареждат с животни и изпразват едновременно.

32. “Мюлари” са хибриди, получени чрез кръстосване на патоци от вида “Мускусни” с патици от вида “Домашна патица”. Мюларите са стерилни и се използват само за угояване на месо и втлъстен черен дроб.” § 17. В § 2 от допълнителните разпоредби думите “чл. 8, т. 2 и 3” се заменят с “чл. 8, т. 1 и 2”. § 18. В § 3 от преходните и заключителните разпоредби думите “с изключение на изискванията по приложение № 1” се заличават. § 19. Приложение № 1 към чл. 3, ал. 1, т. 2 се отменя. § 20. В приложение № 2 към чл. 9, т. 2 и 5 в т. 2.4.1, буква “б” думите “ - Амоняк (NH3) до 0,02 mg/l” се заменят с “ - Амоняк (NH3) до 20 mg/m3”. § 21. В приложение № 3 към чл. 10, т. 1, буква “а” т. 2.3 се изменя така: “2.3. Съдържание на вредни примеси във въздуха, определящи качеството на въздушната среда в жизнената зона на овце и кози.

Забележка на редакцията: виж таблицата в PDF-а на броя § 22. В приложение № 4 към чл. 11, ал. 1, т. 1 се правят следните изменения: 1. В т. 1 буква “а” се изменя така: “а) пепиниери 6,00;”.

2. Точка 2 се изменя така: “2. Незаплодени и ремонтни свине 1,64.” § 23. Приложение № 7 към чл. 14, ал. 2, т. 2, 3 и 4 се изменя така: “Приложение № 7 към чл. 14, ал. 2, т. 2, 3 и 4

(виж приложението в PDF-а на броя)

I. Изисквания към параметрите на жизнената среда при отглеждане на подрастващи родители и родители от кокоши вид

II. Изисквания към параметрите на жизнената среда при отглеждане на кокошки носачки и пилета бройлери § 24. В приложение № 9 към чл. 15, т. 1 се правят следните изменения: 1. В т. II.1 числото “19” се заменя с “30”.

2. В т. II.4 думите “по една автоматична поилка на 250 птици” се заменят с “1 нипел на 30 пилета”.

Заключителна разпоредба § 25. Изискването по чл. 14, ал. 1 важи за промишлени обекти, регистрирани по реда на чл. 137 от Закона за ветеринарномедицинската дейност и влезли в експлоатация към датата на влизане в сила на тази наредба.

Министър: В. Цветанов