Наредба за изменение и допълнение на Наредба № 3 от 2003 г. за реда и начина за промяна на участие и за прехвърляне на натрупаните средства на осигурено лице от един фонд за допълнително пенсионно осигуряване в друг съответен фонд, управляван от друго пенсионноосигурително дружество

КОМИСИЯ

ЗА ФИНАНСОВ НАДЗОР

Наредба за изменение и допълнение на Наредба № 3 от 2003 г. за реда и начина за промяна на участие и за прехвърляне на натрупаните средства на осигурено лице от един фонд за допълнително пенсионно осигуряване в друг съответен фонд, управляван от друго пенсионноосигурително дружество (обн., ДВ, бр. 90 от 2003 г.; изм. и доп., бр. 9 от 2004 г.) § 1. В чл. 3 се правят следните изменения и допълнения: 1. В ал. 1 се добавя трето изречение със следното съдържание: “Упълномощаването не може да се извърши от няколко лица с едно пълномощно.”

2. В ал. 2 след думата “участие” се добавят думите “и офиса на дружеството, в който всеки служител приема заявления”.

3. В ал. 3, изречение второ след думите “определените за него данни” се добавят думите “включително входящ номер на заявлението”. Добавя се трето изречение със следното съдържание: “Заявление с поправки, зачертаване, изтриване или добавяне, както и с непопълнени данни, не се приема от служителя.”

4. Алинея 4 се изменя така: “(4) В случай на промяна в трите имена или единния граждански номер, с които осигуреното лице е регистрирано в съответния пенсионен фонд, към заявлението за промяна на участие задължително се прилагат документи или заверени от служителя по ал. 2 копия от тях за удостоверяване на това обстоятелство. Служителят описва със забележка в заявлението приложените документи и промяната, която те удостоверяват.”

5. Създава се нова ал. 5: “(5) Служителят по ал. 2 уведомява лицето, което подава заявление, за срока и начина на подаване на възражение в случай на отказ по чл. 6, ал. 1 и 2.”

6. Досегашната ал. 5 става ал. 6 и в нея думите “и е длъжен да информира незабавно Комисията за финансов надзор за установените нарушения” се заличават. § 2. В чл. 4 се правят следните промени: 1. В ал. 3 думите “най-късно първия работен ден, следващ деня ” се заменят с думите “в деня”.

2. Алинея 4 се отменя. § 3. В чл. 5 се правят следните изменения и допълнения: 1. В ал. 2 след думите “всяко заявление”се добавят думите “и документите към него”.

2. В ал. 3 се правят следните изменения: а) в т. 2 думите “откази за промяна” се заменят с думите “откази за разглеждане на заявление или за промяна на участие”; б) в т. 3 думите “(при съгласие) или първи екземпляр (при отказ)” се заличават. § 4. В чл. 6 се правят следните изменения и допълнения: 1. Алинея 1 се изменя така: “(1) Пенсионноосигурителното дружество отказва промяна на участие на лице, осигурено в управляван от него фонд, когато към момента на разглеждане на заявлението: 1. не са изпълнени изискванията на чл. 171, ал. 1 - 3 или чл. 340, ал. 3, т. 1 от Кодекса за социално осигуряване; 2. в срока и по реда на чл. 5, ал. 2 е получило от различни пенсионноосигурителни дружества заявления за промяна на участие на едно и също осигурено лице.”

2. Създава се нова ал. 2: “(2) Пенсионноосигурителното дружество може да откаже разглеждане на заявление за промяна на участие, когато: 1. имената на лицето или единният му граждански номер не съвпадат с актуални данни в документите, с които разполага дружеството, и в заявлението липсва забележката по чл. 3, ал. 4; 2. в заявлението не е отбелязано изрично основанието за промяна на участие, по чл. 171, ал. 1 - 3 или чл. 340, ал. 3, т. 1 от Кодекса за социално осигуряване; 3. подаденото от упълномощено лице заявление не е придружено с пълномощно, отговарящо на изискванията на тази наредба; 4. в заявлението липсват трите имена или подписа на осигуреното и/или упълномощеното лице или на служителя, приел заявлението.”

3. Досегашната ал. 2 се отменя.

4. Създават се ал. 3 - 11 със следното съдържание: “(3) Мотивираният отказ за разглеждане или за промяна на участие се записва в полето “Отказ за промяна на участието (мотиви)” в заявлението за промяна на участие, като се отбелязва изрично “отказ за разглеждане” или “отказ за промяна на участие” и се посочват конкретните основания по ал. 1 или 2.

(4) В случай на отказ всяко лице може да получи при поискване втория екземпляр на заявлението за промяна на участие от дружеството, в което го е подало, и да подаде възражение за преразглеждане на отказа в срок 7 дни след изтичане на срока по чл. 5, ал. 3, т. 3.

(5) Възражението по ал. 4 се подава до пенсионноосигурителното дружество, в което лицето е осигурено, чрез пенсионноосигурителното дружество, управляващо фонда, в който то желае да премине, като към него се прилагат първият и вторият екземпляр на заявлението за промяна на участие и всички писмени доказателства в подкрепа на възражението.

(6) Пенсионноосигурителното дружество, получило възражения, ги предава на първия работен ден след изтичане на срока по ал. 4 с приемно-предавателен протокол на съответното пенсионноосигурително дружество, което се е произнесло с откази.

(7) Пенсионноосигурителното дружество, което се е произнесло с отказ, разглежда възражението в 3-дневен срок и се произнася с писмено мотивирано решение, като взема предвид всички представени доказателства и нововъзникнали обстоятелства. С решението си пенсионноосигурителното дружество може да отмени отказа, като се произнесе със съгласие за промяна на участие на осигуреното лице или да потвърди отказа на същото основание.

(8) Решението по ал. 7 се изготвя в три еднообразни екземпляра, като всеки от тях се комплектува с екземпляр на заявлението за промяна на участие и представлява неразделна част от него. В горния десен ъгъл на заявлението се отбелязва номерът и датата на решението.

(9) В случаите, при които потвърди отказа си, пенсионноосигурителното дружество в срока по ал. 7 изпраща на лицето с писмо с обратна разписка втория екземпляр на заявлението и връща с приемно-предавателен протокол първия екземпляр на заявлението на дружеството, в което лицето го е подало.

(10) В случаите, при които отмени отказа си, пенсионноосигурителното дружество в срока по ал. 7 връща с приемно-предавателен протокол първия и втория екземпляр на заявлението на дружеството, в което лицето го е подало, и изпраща с писмо с обратна разписка уведомление до лицето.

(11) Промяната на участие на лицата, за които пенсионноосигурителното дружество е отменило отказа си, продължава по реда и в сроковете на чл. 7 до чл. 9 включително.” § 5. В чл. 7 се правят следните изменения и допълнения: 1. В ал. 1 след думите “отказ за промяна на участие” се добавят думите “или за разглеждане на заявлението”.

2. В ал. 2 думите “по ал. 1” се заличават, а думите “следващия работен ден” се заменят с думите “първия работен ден след изтичане на срока по ал. 1”. § 6. В чл. 8 се правят следните изменения: 1. В ал. 3 се правят следните промени: а) основният текст на ал. 3 се изменя така: “(3) Размерът на средствата за прехвърляне се определя на база стойността на един дял, валидна за работния ден, предхождащ деня на прехвърлянето след:” б) т. 3 и 4 се отменят.

2. Алинея 5 се изменя така: “(5) Пенсионноосигурителните дружества, прехвърлили средства, в срок седем работни дни от деня на прехвърлянето, изпращат на всяко лице, чиито средства са прехвърлили извлечение от индивидуалната му партида. Извлечението се изпраща с писмо с обратна разписка.”

3. Алинея 6 се изменя така: “(6) В случай, че преди да прехвърли средствата, пенсионноосигурителното дружество е получило искане от Националния осигурителен институт за възстановяване на средствата на лице, пенсионер по реда на § 4, ал. 1, 2 и 3 от преходните и заключителните разпоредби на Кодекса за социално осигуряване, то изпраща с информацията по ал. 4 и 5 и информация за това обстоятелство до лицето и до дружеството, в чийто фонд лицето иска да прехвърли участието си.”

4. В ал. 7 цифрата “6” се заменя с “5”. § 7. Член 10 се изменя така: “Чл. 10 (1) Пенсионноосигурителните дружества са длъжни да представят в Комисията за финансов надзор: 1. до 20-о число на месеца, следващ съответното тримесечие, справка по образец съгласно приложение № 2; 2. до 20-о число на месеците май, август, ноември и февруари справка по образец съгласно приложение № 2а.

(2) Пенсионноосигурителните дружества представят в Комисията за финансов надзор информация за промените в адресите на офисите си, на служителите, които приемат заявления за промяна на участие, офиса, в който всеки служител приема заявления, и на банковите сметки, по които може да бъде платена таксата за прехвърляне в седемдневен срок от извършване на промяната.” § 8. В чл. 14 се правят следните изменения и допълнения: 1. В ал. 2 думите “най-късно първия работен ден, следващ деня ” се заменят с думите “в деня”.

2. Алинея 3 се отменя. § 9. В чл. 15, ал. 3, т. 2 думите “откази за прехвърляне” се заменят с думите “откази за разглеждане на заявление или за прехвърляне на средства”. § 10. В чл. 16 се правят следните изменения и допълнения: 1. В ал. 1 думите “може да откаже” се заменят с думите “отказва”.

2. Алинея 2 се изменя така: “(2) Пенсионноосигурителното дружество може да откаже разглеждане на заявление за прехвърляне само когато: 1. имената на лицето или единният му граждански номер не съвпадат с актуални данни в документите, с които разполага дружеството, и в заявлението липсва забележката по чл. 3, ал. 4; 2. в заявлението не е отбелязано изрично основанието за прехвърляне по чл. 247, ал. 1 - 2 или чл. 340, ал. 3, т. 2 от Кодекса за социално осигуряване; 3. в заявлението не е записан номерът на осигурителния договор, отбелязаният номер не съвпада с номера на договора в документите на дружеството или по този договор няма натрупани средства от посочения в заявлението източник на средства; 4. подаденото от упълномощено лице заявление не е придружено с пълномощно, отговарящо на изискванията на тази наредба; 5. в заявлението липсват трите имена или подписа на осигуреното и/или упълномощеното лице или на служителя, приел заявлението.”

3. Създават се ал. 3 - 10 със следното съдържание: “(3) Мотивираният отказ за разглеждане или за прехвърляне на средства се записва в полето “Отказ за прехвърляне на средства (мотиви)” в заявлението за прехвърляне на средства, като се отбелязва изрично “отказ за разглеждане” или “отказ за прехвърляне на средства” и се посочват конкретните основания по ал. 1 или 2.

(4) В случай на отказ всяко лице може да получи при поискване заверено копие на заявлението за прехвърляне на средства от дружеството, в което го е подало, и да подаде възражение за преразглеждане на отказа в срок 7 дни след изтичане на срока по чл. 15, ал. 3, т. 3.

(5) Възражението по ал. 4 се подава до пенсионноосигурителното дружество, в което лицето е осигурено, чрез пенсионноосигурителното дружество, управляващо фонда, в който то желае да премине, като към него се прилагат първият екземпляр на заявлението за прехвърляне на средства и всички писмени доказателства в подкрепа на възражението.

(6) Пенсионноосигурителното дружество, получило възражения, ги предава на първия работен ден след изтичане на срока по ал. 4 с приемно-предавателен протокол на съответното пенсионноосигурително дружество, което се е произнесло с откази.

(7) Пенсионноосигурителното дружество, което се е произнесло с отказ, разглежда възражението в 3-дневен срок и се произнася с писмено мотивирано решение, като взема предвид всички представени доказателства и нововъзникнали обстоятелства. С решението си пенсионноосигурителното дружество може да отмени отказа си изцяло или за част от средствата, като се произнесе със съгласие за прехвърляне на средствата или да го потвърди на същото или на друго основание.

(8) Решението по ал. 7 се изготвя в два еднообразни екземпляра, като всеки екземпляр от решението се комплектува с екземпляр на заявлението за прехвърляне на средства и представлява неразделна част от него. В горния десен ъгъл на заявлението се отбелязват номерът и датата на решението.

(9) В срока по ал. 7 пенсионноосигурителното дружество връща с приемно-предавателен протокол първия екземпляр на заявлението на дружеството, в което лицето го е подало, и уведомява лицето за решението си с писмо с обратна разписка, като в случай на потвърждаване на отказа задължително посочва мотивите.

(10) Прехвърлянето на средствата на лицата, за които пенсионноосигурителното дружество е отменило отказа си, продължава по реда и в сроковете на чл. 17 и 18.” § 11. В чл. 17 се правят следните изменения и допълнения: 1. В ал. 1 след думите “отказ за прехвърляне” се добавят думите “или за разглеждане на заявлението”.

2. В ал. 2 думите “по ал. 1” се заличават, а думите “следващия работен ден” се заменят с думите “на първия работен ден след изтичане на срока по ал. 1”.

3. Алинея 5 придобива следната редакция: “(5) Конкретният размер на таксата за прехвърляне и начинът за удържането й от средствата, натрупани по индивидуалните партиди на осигурените лица, се определят в правилниците за организацията и дейността на фондовете за допълнително доброволно пенсионно осигуряване. Таксата се заплаща в офис на дружеството или по негова банкова сметка, а в случай, че осигуреното лице не я заплати в срока по ал. 4, пенсионноосигурителното дружество може да удържи дължимата сума от средствата по индивидуалната му партида.” § 12. В чл. 18 се правят следните изменения: 1. В ал. 3 се правят следните промени: а) основният текст на ал. 3 се изменя така: “(3) Размерът на средствата за прехвърляне се определя на база стойността на един дял, валидна за работния ден, предхождащ деня на прехвърлянето след:” б) точки 1 и 2 се отменят.

2. Алинея 5 се изменя така: “(5) Пенсионноосигурителните дружества, прехвърлили средства, в срок седем работни дни от деня на прехвърлянето изпращат на всяко лице, чиито средства са прехвърлили, извлечение от индивидуалната му партида. Извлечението се изпраща с писмо с обратна разписка.”

3. Алинея 6 се отменя. § 13. В чл. 19 ал. 2 се изменя така: “(2) Пенсионноосигурителните дружества представят в Комисията за финансов надзор информация за промените в адресите на офисите си, на служителите, които приемат заявления за прехвърляне, офиса, в който всеки служител приема заявления, и на банковите сметки, по които може да бъде заплатена таксата за прехвърляне, в 7-дневен срок от извършване на промяната.” § 14. В чл. 20 се правят следните изменения и допълнения: 1. В ал. 3 се правят следните промени: а) в т. 1 пред думата “номер” се добавя “входящ”, а думата “получаване” се заменя с “подаване”; б) в т. 5 след думите “дата на” се добавят “предаване на”; в) в т. 6 след думите “със запис за отказ” се добавят думите “за разглеждане на заявлението или за промяна на участието”; г) създава се нова т. 10: “10. съответните данни и дати по т. 1 - 9 в случай на подадено възражение срещу отказ за разглеждане на заявление или за промяна на участие;” д) досегашната т. 10 става т. 11.

2. В ал. 4 се правят следните изменения и допълнения: а) в т. 2 пред думата “номер” се поставя думата “входящ”; б) в т. 5 след думите “отказ за” се добавят “разглеждане на заявлението или за”; в) в т. 6 думите “и номер и дата на писмото по чл. 6, ал. 2” се заличават; г) създава се нова т. 10: “10. съответните данни и дати по т. 1 - 8 в случай на получено възражение срещу отказ за разглеждане на заявление или за промяна на участие;” д) досегашната т. 10 става т. 11.

3. В ал. 5 се правят следните изменения и допълнения: а) в т. 1 пред думата “номер” се поставя думата “входящ”, а думата “получаване” се заменя с думата “подаване”; б) в т. 5 след думите “дата на” се добавят думите “предаване на”; в) в т. 6 след думите “със запис за отказ” се добавят думите “за разглеждане на заявлението или за прехвърляне на средства”; г) създава се нова т. 9: “9. съответните данни и дати по т. 1 - 8 в случай на подадено възражение срещу отказ за разглеждане на заявление или за прехвърляне на средства;” д) досегашната т. 9 става т. 10.

4. В ал. 6 се правят следните промени: а) в т. 2 пред думата “номер” се поставя думата “входящ”; б) в т. 5 думите “отказ за прехвърляне” се заменят с думите “отказ за разглеждане на заявлението или за прехвърляне на средства”; в) в т. 6 думите “и дата и номер на писмото по чл. 16, ал. 2” се заличават; г) създава се нова т. 9: “9. съответните данни и дати по т. 1 - 8 в случай на получено възражение срещу отказ за разглеждане на заявление или за прехвърляне на средства;” д) досегашната т. 9 става т. 10. § 15. Създава се нов раздел V: “Раздел V

Прехвърляне на средства при принудително прекратяване или несъстоятелност на пенсионно- осигурително дружество Чл. 21а. (1) Определените в раздел I - III ред и начин за прехвърляне на натрупаните средства от един фонд за допълнително пенсионно осигуряване в друг съответен фонд не се прилагат при принудително прекратяване или несъстоятелност на пенсионноосигурително дружество.

(2) В случаите по ал. 1 в плановете на ликвидатора или на синдика и в плановете за преобразуване на всеки управляван фонд се определят условията и редът за прехвърляне на средствата по индивидуалните партиди на осигурените лица и на пенсионерите в съответни фондове, управлявани от други пенсионноосигурителни дружества.” § 16. Досегашният раздел V става раздел VI. § 17. В § 1 от допълнителната разпоредба се създава т. 3: “3. “Изрично пълномощно” е пълномощно със следното минимално съдържание: а) трите имена, единния граждански номер, номер и дата на издаване на личната карта и орган, издал картата, постоянния и настоящ адрес на упълномощителя и пълномощника; б) наименование на пенсионноосигурителното дружество, в чийто фонд лицето е осигурено; в) наименование на пенсионноосигурителното дружество, в чийто фонд лицето желае да премине и/или да прехвърли средства; г) вида на фонда, в който лицето е осигурено и в който желае да премине и/или да прехвърли средства; д) изрично посочване на обема на представителната власт, като се опишат конкретните действия, които пълномощникът може да извършва; е) срок за упражняване на представителната власт.” § 18. В § 5 от преходните и заключителните разпоредби думите “и чл. 247, ал. 4” се заменят с “чл. 247, ал. 4, чл. 331, ал. 5, т. 2 и чл. 336, ал. 1, т. 2”. § 19. Създава се приложение № 2 към чл. 10, ал. 1, т. 1.

§ 20. Създава се приложение № 2а към чл. 10, ал. 1, т. 2.

§ 21. Досегашното приложение № 2 към чл. 10, ал. 1 се отменя. § 22. Досегашното приложение № 4 към чл. 19, ал. 1 се изменя в съответствие с приложеното към тази наредба приложение № 4 към чл. 19, ал. 1.

Преходни и заключителни разпоредби § 23. Пенсионноосигурителните дружества привеждат в шестмесечен срок от влизане в сила на тази наредба правилниците за организацията и дейността на фондовете за допълнително пенсионно осигуряване в съответствие с разпоредбите й. § 24. Наредбата влиза в сила от 1 октомври 2004 г. с изключение на § 2 и 8, които влизат в сила от 1.I.2005 г. § 25. Подадените до влизане в сила на тази наредба заявления за промяна на участие или за прехвърляне на средства се разглеждат по реда и начина, предвиден в нея, като за тях не се прилагат § 1, т. 1, създаденото с § 1, т. 3 трето изречение в ал. 3 на чл. 3, изискванията, въведени с § 1, т. 4 в ал. 4 на чл. 3 за прилагане към заявлението на документи или заверени копия от тях, и въведеното с § 17 минимално необходимо съдържание на пълномощно. § 26. Наредбата се издава на основание чл. 171, ал. 5, чл. 247, ал. 4, чл. 331, ал. 5, т. 2 и чл. 336, ал. 1, т. 2 от Кодекса за социално осигуряване и е приета с решение № 27-Н от 8. IХ. 2004 г. на Комисията за финансов надзор.

Председател: Ап. Апостолов

Забележка на редакцията: виж приложенията в PDF-а на броя

Приложение № 2към чл. 10, ал. 1, т. 1

Приложение № 2акъм чл. 10, ал. 1, т. 2

Приложение № 4към чл. 19, ал. 1