Административният съд – Стара Загора, на основание чл. 218, ал. 2 ЗУТ съобщава, че е постъпила жалба от Теньо Динев Динев от Стара Загора, ул. Света Троица 167, против Заповед № РД-25-1012 от 6.06.2011 г. на заместник-кмета на Община Стара Загора, с която е одобрен подробен устройствен план – работен устройствен план (план за застрояване и силуетно оформяне) на УПИ № VІІ-3159, кв. 87 Възраждане, гр. Стара Загора, и свързано допълващо застрояване между УПИ № VІ-3158, УПИ № VІІ-3159 и УПИ № ХІV-3166. По оспорването е образувано адм.д. № 338/2011 по описа на Административния съд – Стара

Загора. Заинтересованите лица могат да подадат заявление за конституирането им като ответници в производството по адм.д. № 338/2011 в едноседмичен срок от деня на обнародване на съобщението в „Държавен вестник“. Заявлението да е със съдържание, отговарящо на изискванията на чл. 218, ал. 4 ЗУТ. Към заявлението да се приложат писмени доказателства, удостоверяващи качеството на заинтересовано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадената жалба.