Наредба за изменение и допълнение на Наредба № 16 от 2000 г. за организиране и провеждане на търгове за продажба на земеделски земи от държавния поземлен фонд и на гори и земи от държавния горски фонд на притежатели на поименни компенсационни бонове

МИНИСТЕРСТВО НА ЗЕМЕДЕЛИЕТО И ГОРИТЕ

Наредба за изменение и допълнение на Наредба № 16 от 2000 г. за организиране и провеждане на търгове за продажба на земеделски земи от държавния поземлен фонд и на гори и земи от държавния горски фонд на притежатели на поименни компенсационни бонове (ДВ, бр. 62 от 2000 г.) § 1. Заглавието на наредбата се изменя така: „Наредба № 16 от 19 юли 2000 г. за организиране и провеждане на търгове за продажба на земеделски земи от държавния поземлен фонд на притежатели на поименни компенсационни бонове". § 2. В чл. 1 думите „и на гори и земи от държавния горски фонд (ДГФ)" се заличават. § 3. В чл. 2 се правят следните изменения и допълнения: 1. В ал. 1 думите „и на гори и земи от ДГФ" се заличават.

2. Алинея 2 се изменя така: „(2) Плащането в търговете за продажба на земеделски земи от ДПф се извършва само с поименни компенсационни бонове, които са регистрирани в Централния депозитар".

3. Създава се нова ал. 3: „(3) Документите, удостоверяващи притежаването на поименни компенсационни бонове (удостоверителни документи), са: 1. удостоверение за притежаване на поименни компенсационни бонове, издадено преди влизане в сила на Закона за сделките с компенсаторни инструменти (ЗСКИ); 2. удостоверителен документ от Централния депозитар за извършена регистрация на поименните компенсационни бонове по сметки на техните притежатели."

4. Досегашната ал. 3 става ал. 4 и се изменя така: „(4) Парични плащания в левове или друга валута, както и плащания с други компенсаторни инструменти, не се допускат." § 4. В чл. 3, ал. 2, изречение първо думите „и на гори и земи от ДГФ" се заличават. § 5. В чл. 4 ал. 3 и 4 се заличават. § 6. В чл. 5 думите „и на гори и земи от ДГФ" и „и чл. 41" се заличават. § 7. В чл. 6 думите „,а за горите и земите от ДГФ - от регионалните управления на горите съгласно Наредба № 32 от 1998 г. за оценка на гори и на земите в горския фонд (ДВ, бр. 3 от 1999 г.)" се заличават. § 8. В чл. 7 се правят следните изменения: 1. Думите „и ДГФ" се заличават.

2. В т. 1 думите „и чл. 34, ал. 1" се заличават.

3. В т.2 и 3 думите „и горите" се заличават.

4. В т.6 думите „,и скица или горскостопанска карта за имотите от ДГФ" се заличават.

5. Точка 7 се заличава. § 9. В чл. 8 думите „регионалните управления на горите" се заличават. § 10. В чл. 9 ал. 3 се отменя. § 11. В чл. 10 се правят следните изменения и допълнения: 1. Алинея 1 се изменя така: „(1) В общинските и в областните търгове могат да участват само притежатели на поименни компенсационни бонове, в чиито удос-товерителни документи е посочена като издател на поименните компенсационни бонове общинската служба по земеделие и гори (поземлената комисия) в същата община, съответно област."

2. В ал.2 думите „удостоверенията им" се заменят с „поименните компенсационни бонове". § 12. В чл. 15, ал. 2 се правят следните изменения и допълнения: 1. В т.2 след думата „областен" се добавя „и национален".

2. Точка 3 се отменя. § 13. В чл. 18 т. 1 се отменя. § 14. В чл. 19: 1. В ал. 1, изречение второ думата „удостоверенията" се заменя с „удостоверителните документи".

2. Алинея 3 се изменя така: „(3) Към заявлението се прилагат фотокопие (лице и гръб) на удостоворението за притежаване на поименни компенсационни бонове и/или фотокопие на удостоверителния документ от Централния депозитар, както и копие от пълномощното по чл. 3, ал. 1 и 2." § 15. В чл. 20, ал. 1, изр. второ думите „компенсаторни записи и жилищни компенсаторни записи" се заличават. § 16. В чл. 21, ал. 1, т. 2 думите „компенсаторни записи и жилищни компенсаторни записи" се заличават. § 17. Член 22 се изменя така: „Чл. 22. (1) Директорът на областната дирекция „Земеделие и гори" в 3-дневен срок след изтичане на крайния срок за подаване на заявленията за участие в търга назначава със заповед тръжната комисия по чл. 15, ал. 2.

(2) Общинската служба по земеделие и гори, съответно областната дирекция „Земеделие и гори" предава с приемателно-предавателен протокол пликовете със заявленията, описани по входящи номера, на председателя на тръжната комисия, определен в заповедта по ал. 1. " § 18. В чл. 23, ал. 1 думата „десетдневен" се заменя с „петнадесетдневен". § 19. В чл. 24: 1. В ал. 1 т.3 се изменя така: „3. имотите (местоположение, номер по картата на възстановената собственост) и имената на класираните на първо и второ място кандидати за всеки имот;".

2. В ал. 5, изр. първо думите „спечелилите търга кандидати" се заменят с „класираните на първо и второ място кандидати за всеки имот." § 20. В чл. 27 думите „оригиналите на удостоверенията за притежаване на поименни компенсационни бонове, съответно за компенсаторни записи и жилищни компенсаторни записи" се заменят с „фотокопия на удостоверител-ните документи за притежаване на поименни компенсационни бонове." § 21. В чл. 28 ал. 6 се изменя така: „(6) На първо място в търга се класира кандидатът, предложил най-висока цена на декар за даден имот." § 22. В чл. 29: 1. В ал. 1 думите „лицето, спечелило търга" се заменят с „ кандидата, класиран на първо място в търга".

2. В ал. 2: а) точка 2 се изменя така: „2. покана до класирания на първо място кандидат за явяване в областната дирекция „Земеделие и гори", по местонахождение на земите от ДПФ, спечелени на търга, в 10-дневен срок, считан от получаване на уведомлението;"; б) в т.3 думите „поземлената комисия" се заменят с „областната дирекция „Земеделие и гори"; в) в т. 3, буква „б" думите „ удостоверения за притежаване на поименни компенсационни бонове, компенсаторни записи и жилищни компенсаторни записи" се заменят с „удостоверителни документи за притежаване на поименни компенсационни бонове;".

3. Алинеи 3 и 4 се изменят така: „(3) Лицата, явили се в областна дирекция „Земеделие и гори" в срока по ал. 2, т. 2, попълват нареждане до Централния депозитар (образец № 1 по чл.13, ал. 2 ЗСКИ) за плащане с компенсаторни инструменти, за закупуване на съответните земи от ДПф. Нареждането може да се попълни и от упълномощено по реда на чл. 3, ал. 1 лице. Към нареждането се прилагат оригиналите на удостоверителните документи за притежаване на поименни компенсационни бонове, както и оригиналът на пълномощното (в случаите на упълномощаване).

(4) Областна дирекция „Земеделие и гори" изготвя уведомление за плащане с компенсаторни инструменти (образец № 2 по чл. 13, ал. 2 ЗСКИ), което заедно с документите по ал. 3 се изпраща препоръчано с обратна разписка на адреса на Централния депозитар. Уведомлението се подписва от директора на областна дирекция „Земеделие и гори" и се заверява с печата на дирекцията."

4. Създават се ал. 5 и 6: „(5) Полученото от Централния депозитар потвърждение за регистрация на плащане с компенсаторни инструменти (образец № 3 по чл. 13, ал. 3 ЗСКИ) по сметката на притежателя на поименни компенсационни бонове удостоверява извършеното плащане от лицето за закупуване на земите от ДПФ, които са спечелени от него на търга.

(6) Когато в срока по ал. 2, т. 2 лицата не се явят в областната дирекция „Земеделие и гори", както и в случаите, когато Централният депо-зитар не потвърди регистрация на плащане по сметката на притежателя на поименните компенсационни бонове, спечелил търга за даден имот, тръжната комисия уведомява по реда на ГПК класирания на второ място кандидат, определен в заповедта по чл.24, ал.5." § 23. В чл.30, ал.3 думите „планът за земеразделяне" се заменят с „картата на възстановената собственост". § 24. В чл.31: 1. В ал. 1: а) в т.1 думите „поземлената комисия" се заменят с „областната дирекция „Земеделие и гори"; б) точка 2 се изменя така: „2. когато Централният депозитар не потвърди регистрация на плащане по сметката на притежателя на поименните компенсационни бонове за закупуване на спечеления на търг имот."

2. В ал. 2 думите „Председателят на поземлената комисия" се заменят с „Директорът на областната дирекция „Земеделие и гори". § 25. Глава трета „Търгове за продажба на гори и земи от ДГФ" се отменя . § 26. В заключителните разпоредби се правят следните изменения и допълнения: 1. Параграф 1 се изменя така: „§ 1. Наредбата се издава на основание чл. 27б, ал. 2 от Правилника за прилагане на Закона за собствеността и ползването на земеделските земи (обн., ДВ, бр. 34 от 1991 г.; изм. и доп., бр. 60 и 80 от 1991 г., бр. 34 от 1992 г., бр. 8, 72 и 87 от 1993 г., бр. 2 и 100 от 1994 г.; попр., бр. 103 от 1994 г.; изм. и доп., бр. 5, 48 и 95 от 1995 г., бр. 28 от 1997 г.; попр., бр. 43 от 1997 г.; изм. и доп., бр. 57, 61, 112 и 122 от 1997 г., бр. 18 от 1998 г., бр. 18 и 113 от 1999 г., бр. 41 и 44 от 2001 г. и бр. 31 от 2003 г.)."

2. Параграф 2 се заличава. § 27. Навсякъде в наредбата думите „поземлена комисия", „поземлената комисия", „поземлени комисии" и „поземлените комисии" се заменят съответно с „общинска служба по земеделие и гори", „общинската служба по земеделие и гори", „общински служби по земеделие и гори" и „общинските служби по земеделие и гори".

Министър: М. Дикме