Решение № 477 от 18 юни 2009 г. за предоставяне на концесия за услуга върху част от крайбрежната плажна ивица - морски плаж “Стамополу-Перла”, община Приморско, област Бургас

РЕШЕНИЕ № 477 ОТ 18 ЮНИ 2009 Г. за предоставяне на концесия за услуга върху част от крайбрежната плажна ивица - морски плаж “Стамополу-Перла”, община Приморско, област Бургас

На основание § 4 от преходните и заключителните разпоредби на Закона за концесиите във връзка чл. 6, ал. 1, чл. 7, ал. 1 и чл. 8, ал. 1 от отменения Закон за концесиите и § 17а, ал. 1 и 2 от преходните и заключителните разпоредби на Закона за приватизация и следприватизационен контрол във връзка с Решение № 1518 на IV отделение от 11 февруари 2008 г., оставено в сила с Решение № 8281 от 7 юли 2008 г. от Петчленен състав - I колегия на Върховния административен съд, и мотивирано предложение на министъра на регионалното развитие и благоустройството

МИНИСТЕРСКИЯТ СЪВЕТ

РЕШИ: 1. Предоставя концесия за услуга с предмет управление и поддържане със средства, осигурени от концесионера и на негов риск, на морски плаж “Стамополу - Перла”, община Приморско, област Бургас - част от крайбрежната плажна ивица - изключителна държавна собственост, срещу правото на концесионера да експлоатира обекта на концесията.

1.1. Определя обща концесионна територия в размер 122 035 кв. м, с дължина на бреговата линия 1239 м и средна широчина на морския плаж 98 м при граници съгласно Акт № 371 за изключителна държавна собственост от 11 май 1998 г., определени с координатите на точки по чупките на границите на морския плаж в координатна система “1970 г.” от № 1 до № 161 включително, както следва: на север - почивен комплекс “Перла” с граница, определена с точки от № 1 до № 28 включително; на изток - бреговата линия на Черно море с граница, определена с точки от № 28 до № 96 включително; на юг - масивна ограда и граница с морски плаж “Приморско-север” с граница, определена с точки от № 96 до № 98 включително, и на запад - асфалтов път, обривист бряг, широколистна гора и почивен комплекс “Перла” с граница, определена с точки от № 98 до № 161 включително и точка № 1. 1.

2. Условията и редът за установяване на трайни и съществени промени в площта на обекта на концесия по т. 1, настъпили в резултат на естествени процеси и/или като резултат от човешка дейност, както и последиците от тях се уреждат с концесионния договор. 1.

3. Морският плаж е предназначен за рекреационни дейности.

2. Определя за концесионер без търг или конкурс “ИТС 2005” - АД, София - търговско дружество по смисъла на § 4, ал. 1 от преходните и заключителните разпоредби на Закона за концесиите и § 17а от преходните и заключителните разпоредби на Закона за приватизация и следприватизационен контрол.

3. Определя срок на концесията 20 години.

4. Концесионният договор влиза в сила от 25 януари 2002 г. - датата на прехвърляне на собствеността на “ИТС 2005” - АД, по приватизационния договор.

5. Определя основните права и задължения по концесията, както следва: 5. 1. Основни права на концесионера: 5.1.1. да експлоатира обекта на концесията и прилежащата на концесионната територия водна площ, като възмездно предоставя на трети лица плажни, спортни, търговски, водни и други услуги; 5.1.2. да означи концесионната територия и да постави регламентирани трайни знаци по сухоземната граница, които да я отграничат от съседните територии, като осигури свободен достъп в нея; 5.1.3. да предоставя отделни дейности по експлоатацията и поддържането на обекта на концесията на подизпълнители по ред, определен в концесионния договор; 5.1.4. да организира съгласувано с концедента съответстващи на комплексния план за експлоатацията, управлението и поддържането на обекта на концесията преместваеми обекти за хранене и освежителни напитки, както и съоръжения за спорт и развлечения, които да не засягат целостта на плажната ивица и да осигуряват безпрепятствено премахване, при условия и в срокове, определени в концесионния договор, за което на концесионера не се дължи обезщетение. 5.

2. Основни задължения на концесионера: 5.2.1. да управлява и поддържа на свой риск обекта на концесията; 5.2.2. да заплати и да заплаща на концедента дължимите концесионни възнаграждения (концесионни плащания) при условия и в срокове, определени с решението и с концесионния договор; 5.2.3. да не събира входни такси за морския плаж - обект на концесията; 5.2.4. при условия и по ред, определени с концесионния договор, да изпълнява одобрен от министъра на регионалното развитие и благоустройството комплексен план за експлоатацията, управлението и поддържането на обекта на концесията и годишни инвестиционни програми: 5.2.4. 1. комплексният план за експлоатацията, управлението и поддържането на обекта на концесията включва организация на предоставяните на трети лица услуги и инвестиционна програма за срока на концесията; 5.2.4. 2. годишните инвестиционни програми се изработват в съответствие с инвестиционната програма, включена към комплексния план за експлоатацията, управлението и поддържането на обекта на концесията; 5.2.4. 3. сроковете, условията и редът за изработване от концесионера и одобряване от министъра на регионалното развитие и благоустройството на комплексния план за експлоатацията, управлението и поддържането на обекта на концесията и на годишните инвестиционни програми се определят с концесионния договор; 5.2.5. в съответствие с одобрения от министъра на регионалното развитие и благоустройството комплексен план за експлоатацията, управлението и поддържането на обекта на концесията концесионерът изработва схема за разполагане на преместваеми обекти на плажа; 5.2.6. да застрахова обекта по т. 1, ако той може да бъде застрахован, като конкретните застрахователни рискове се съгласуват с концедента; 5.2.7. да не предоставя на трети лица без разрешение на министъра на регионалното развитие и благоустройството документацията и информацията, която притежава във връзка и по повод на концесията; 5.2.8. да приеме и да търпи при наличие на форсмажорни обстоятелства трети лица, посочени от държавата, да ползват обекта по т. 1; в случаите по изречение първо концесионерът няма право на обезщетение; 5.2.9. при условия и по ред, определени с концесионния договор, да отчита периодично задълженията си по него. 5.

3. Основни права на концедента: 5.3.1. да получи и да получава дължимите от концесионера концесионни възнаграждения (концесионни плащания) при условия и в срокове, определени с решението и с концесионния договор; 5.3.2. право на собственост върху всяка инженерна, геоложка, екологична и друга информация и документация във връзка с експлоатацията, управлението и поддържането на обекта на концесията; 5.3.3. да контролира чрез компетентните държавни органи и длъжностни лица изпълнението на задълженията на концесионера по концесионния договор, комплексния план за експлоатацията, управлението и поддържането на обекта на концесията и инвестиционните програми по т. 5.2.4. 1 и 5.2.4. 2 и условията на концесията, включително чрез право на достъп до морския плаж по т. 1 по всяко време и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основните задължения и условията на концесията; 5.3.5. при прекратяване на концесията да получи чрез упълномощени от министъра на регионалното развитие и благоустройството длъжностни лица по ред, определен с концесионния договор, обекта на концесията в същото състояние и вид, при които обектът на концесията по т. 1 е бил предаден на концесионера. 5.

4. Основни задължения на концедента: 5.4.1. в едномесечен срок от подписването на договора и при условия и по ред, определени с концесионния договор, да предаде на концесионера обекта на концесията; 5.4.2. при условия и по ред, определени с концесионния договор, да предприема действия чрез компетентните държавни и/или общински органи за предотвратяване и/или отстраняване на незаконно строителство и/или неправомерно поставени преместваеми обекти върху обекта по т. 1; 5.4.3. да не възпрепятства концесионера да осъществява правата си по концесията освен в случаите, уредени с нормативен акт или с концесионния договор.

6. Определя за начален срок на концесията датата на влизане в сила на концесионния договор.

7. Определя следните условия за осъществяване на концесията: 7. 1. Обектът на концесия се предава от министъра на регионалното развитие и благоустройството, а концесионерът го поддържа свободен от незаконно строителство и неправомерно поставени преместваеми обекти. В случай че към датата на предаване на обекта се констатират незаконно строителство и/или преместваеми обекти, това се отразява в протокол и концедентът уведомява компетентните държавни и/или общински органи за предприемане на действия за отстраняването им при условия, определени в концесионния договор. 7.

2. Концесията се осъществява при изпълнение на изискванията, свързани с националната сигурност и отбраната на страната, с опазването на околната среда, човешкото здраве, защитените територии, зони и обекти и обществения ред. 7.

3. За осъществяването на концесията не се изискват задължителни подобрения. 7.

4. При осъществяването на концесията концесионерът не може да отдава целия или отделни части от обекта на концесията под наем. 7.

5. При осъществяването на концесията не се допуска: 7.5.1. извършването на незаконно строителство или други дейности на концесионната територия, които могат да унищожат, увредят или след продължителен срок да променят качеството и количеството на плажната ивица и да увредят природната среда; 7.5.2. изграждането на сгради и трайни съоръжения върху плажната ивица. 7.

6. Освен основните задължения по т. 5.2 при осъществяването на концесията концесионерът е длъжен и: 7.6.1. да предвижда в инвестиционните планове средства и мерки за опазване на околната среда, както и за борба със свлачищата, ерозията и абразията в случаите, когато пряко или косвено се застрашава целостта на плажната ивица; 7.6.2. да осигурява водноспасителна дейност и медицинско обслужване на посетителите на морския плаж съгласно нормативните актове за водноспасителната дейност и обезопасяването на водните площи; 7.6.3. да извършва санитарно-хигиенно поддържане и благоустрояване съобразно Хигиенните изисквания за устройство и експлоатация на плажовете по Черноморското крайбрежие, както и да осигурява за посетителите на плажа санитарно-хигиенни съоръжения и питейно водоснабдяване, определени с концесионния договор; 7.6.4. да осигурява най-малко 50 на сто от активната плажна площ на обекта по т. 1 свободна за разполагане от посетителите на собствени принадлежности; 7.6.5. обособените блокове от разположени плажни чадъри и шезлонги, предоставяни от концесионера, не могат да заемат повече от 50 на сто от активната плажна площ на обекта по т. 1; 7.6.6. да не допуска нарушаване на статута и режима на природна забележителност “Пясъчни дюни”, обявена със Заповед № 2109 от 1984 г. (ДВ, бр. 3 от 1985 г.), както и да осигури охраната и да обозначи територията със съответните знаци и табели за статута, режима и значимостта й; 7.6.7. да съблюдава и спазва забраните и изискванията при изготвяне на комплексния план и организацията на ползването на обекта съобразно статута и режима на природната забележителност и произтичащите от това задължения за опазването й; 7.6.8. да поставя в случай на необходимост проходни пътеки през природната забележителност по проект, предварително съгласуван с Министерството на околната среда и водите; 7.6.9. да осигурява спазването на нормативните изисквания за безопасност и здраве при работа, както и изискванията, свързани с организацията на работната заплата; 7.6.10. да осигурява опазването на обществения ред, здравето и спокойствието на посетителите на плажа; 7.6.11. да допуска по всяко време до морския плаж по т. 1 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 7.6.12. да води и предоставя на министъра на регионалното развитие и благоустройството и на други компетентни държавни органи текущо и при поискване редовна инженерна, геоложка и екологична документация и информация, изготвена във връзка с ползването и опазването на концесионната територия по т. 1, определена с концесионния договор.

7.7. Изграждане на елементи на прилежащата инфраструктура се извършва от концесионера на негов риск само ако това е предвидено в комплексния план за експлоатацията, управлението и поддържането на обекта на концесията при условията и по реда на Закона за устройство на територията и на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловни неотменяеми банкови гаранции от българска банка за гарантиране изпълнението на финансовите задължения на концесионера: 8.1.1. за календарната 2009 г. гаранцията е в размер 30 на сто от определения размер на концесионното възнаграждение за 2008 г. и се представя на министъра на регионалното развитие и благоустройството в срок до 10 дни от сключването на концесионния договор; 8.1.2. за всяка следваща година за срока на концесията гаранцията е в размер 30 на сто от концесионното възнаграждение за предходната година и се представя на концедента до 31 януари на обезпечената година; 8.1.3. банковите гаранции по т. 8.1.1 и 8.1.2 са валидни до 30 дни от изтичането на всяка обезпечена година. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазването на околната среда, охраната на крайбрежната плажна ивица и комплекса от курортни ресурси и охраната на труда: 8.2.1. в сметката по т. 8.2 концесионерът отчислява ежегодно за срока на концесията сума, представляваща 10 на сто от дължимото за срока концесионно възнаграждение; 8.2.2. сумата по т. 8.2.1 се внася до 30 ноември на текущата година; 8.2.3. сумата по т. 8.2.1 за 2009 г. се внася в 10-дневен срок от сключването на концесионния договор; 8.2.4. за периода 2002 - 2008 г. концесионерът не дължи гаранцията по т. 8.2; 8.2.5. начинът за разпореждане със сметката по т. 8.2 се определя в концесионния договор. 8.

3. Право на концедента да прекрати едностранно концесионния договор при неизпълнение от страна на концесионера на основните задължения и условията на концесията по това решение. Условията, сроковете и редът за упражняване на правото за едностранно прекратяване на договора се определят с концесионния договор. 8.

4. Дължат се неустойки при неизпълнение или при забавено изпълнение от страна на концесионера на договорните задължения и лихви за забавено изпълнение на парични задължения. Конкретните размери на неустойките и лихвите и моментът на неизпълнението на отделните задължения се определят в концесионния договор. 8.

5. Във всички случаи на неизпълнение от страна на концесионера концедентът има право да търси освен определените в т. 8.1 - 8.4 гаранции и обезщетение по общите правила.

9. За предоставеното право на експлоатация върху обекта по т. 1 концесионерът заплаща на концедента по ред, определен в концесионния договор, концесионно възнаграждение във формата на годишни парични възнаграждения за срока на концесията, дължими за всяка календарна година. 9.

1. Размерът на дължимото за всяка календарна година концесионно възнаграждение се определя съгласно методика, утвърдена от министъра на регионалното развитие и благоустройството, въз основа на база за изчисляване на концесионното възнаграждение в левове и на размер на отчисленията от базата за изчисляване на годишното възнаграждение (ставка за роялти) в проценти. 9.

2. Размерът на ставката за роялти е: 9.2.1. три на сто за периода от влизането в сила на концесионния договор до 2008 г. включително; 9.2.2. шест на сто за периода от 2009 г. до прекратяването на концесионния договор. 9.

3. При промяна на законодателството и/или на методиката по т. 9.1 начинът за определяне размера на концесионното възнаграждение и размерът на ставката за роялти се променят с допълнително споразумение към концесионния договор. 9.

4. Концесионното възнаграждение се заплаща от концесионера, както следва: 9.4.1. за периода от влизането в сила на концесионния договор до 2008 г. включително концесионерът заплаща в 30-дневен срок от подписването на концесионния договор дължимите за периода концесионни възнаграждения в размер на сбора от сумите: за 2002 г. - 28 661,33 лв.; за 2003 г. - 31 527,46 лв.; за 2004 г. - 33 293 лв.; за 2005 г. - 34 617,15 лв.; за 2006 г. - 36 887,13 лв.; за 2007 г. - 39 283,21 лв., и за 2008 г. - 44 169,97 лв., заедно със законната лихва върху тях до датата на сключване на концесионния договор; 9.4.2. за периода от 2009 г. до прекратяването на концесионния договор концесионното възнаграждение се заплаща ежегодно на две вноски, както следва: 9.4.2. 1. първа вноска (авансово плащане) в размер 30 на сто от определеното за съответната година концесионно възнаграждение, дължима до 31 май на текущата година; 9.4.2. 2. втора вноска в размер на остатъка от определеното за съответната година концесионно възнаграждение, дължима до 30 ноември на текущата година; 9.4.3. първата вноска за 2009 г. се внася в 30-дневен срок от сключването на договора.

10. При неизпълнение на задължението по т. 9.4.1 в 30-дневния срок от сключването на концесионния договор министърът на регионалното развитие и благоустройството предприема необходимите действия за принудително събиране на дължимите суми заедно със законната лихва за забавяне.

11. За развитие на дейности, с които се предизвиква значително отрицателно въздействие върху компонентите на околната среда в района на морския плаж, концесионерът изготвя екологична оценка или оценка на въздействието върху околната среда в съответствие със Закона за опазване на околната среда.

12. Определя други изисквания, свързани с концесията: 12. 1. Приложимо право по отношение на концесията е българското. 12.

2. Всички спорове между страните по концесионния договор се решават по взаимно съгласие, а в случай на непостигане на съгласие спорът се решава по реда на Гражданския процесуален кодекс.

13. Упълномощава министъра на регионалното развитие и благоустройството да сключи концесионен договор с “ИТС 2005” - АД, София, в едномесечен срок от обнародването на решението в “Държавен вестник”, да организира контрола по изпълнението му и да представлява концедента в правоотношенията, възникнали във връзка с договора, с изключение на тези по неговото прекратяване.

14. При несключване на концесионния договор в срока по т. 13 след покана от страна на министъра на регионалното развитие и благоустройството до концесионера да подпише в посочения срок договора министърът на регионалното развитие и благоустройството подготвя и внася в Министерския съвет ново предложение за предоставяне на концесия.

За министър-председател: Емел Етем

За главен секретар на Министерския съвет: Веселин Даков