Постановление № 206 от 15 юли 2011 г. за одобряване на Тарифа за таксите, които се събират за обучение за придобиване на правоспособност за класификатор на кланични трупове по скалата EUROP

ПОСТАНОВЛЕНИЕ № 206 ОТ 15 ЮЛИ 2011 Г. за одобряване на Тарифа за таксите, които се събират за обучение за придобиване на правоспособност за класификатор на кланични трупове по скалата EUROP

МИНИСТЕРСКИЯТ СЪВЕТ ПОСТАНОВИ: Член единствен. Одобрява Тарифа за таксите, които се събират за обучение за придобиване на правоспособност за класификатор на кланични трупове по скалата EUROP.

Заключителни разпоредби § 1. Отменя се Тарифата за таксите, които се събират за обучение за придобиване на правоспособност за класификатор на кланични трупове по скалата EUROP, приета с Постановление № 2 на Министерския съвет от 2008 г. (ДВ, бр. 7 от 2008 г.). § 2. Контролът по изпълнението на тарифата се възлага на министъра на земеделието и храните. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Галина Маринска

ТАРИФА за таксите, които се събират за обучение за придобиване на правоспособност за класификатор на кланични трупове по скалата EUROP Чл. 1. За обучение за придобиване на право-способност за класификатор на кланични трупове от свине се събира такса в размер 320 лв.

Чл. 2. За обучение за придобиване на право-способност за класификатор на кланични трупове от говеда се събира такса в размер 270 лв.

Чл. 3. За обучение за придобиване на правоспособност за класификатор на кланични трупове от овце се събира такса в размер 270 лв.

Чл. 4. За обучение в случаите по чл. 58б, ал. 4, т. 5 от Закона за прилагане на Общите организации на пазарите на земеделски продукти на Европейския съюз чрез опреснителни курсове на класификаторите на кланични трупове от един вид животни се събира такса в размер 50 лв.

Чл. 5. За повторно явяване на изпит в случаите по чл. 58б, ал. 4 от Закона за прилагане на Общите организации на пазарите на земеделски продукти на Европейския съюз се събира такса в размер 70 лв.

Чл. 6. За издаване на свидетелство за класификатор на кланични трупове от един вид животни се събира такса в размер 10 лв.

Чл. 7. За издаване на дубликат на свидетелството по чл. 6 се събира такса в размер 10 лв.

Чл. 8. (1) Таксите се заплащат, както следва: 1. преди извършване на обучението по чл. 1 – 3; 2. преди опреснителния курс по чл. 4; 3. преди повторното явяване на изпит по чл. 5; 4. преди издаване на свидетелството по чл. 6, съответно на дубликата по чл. 7.

(2) Дължимите такси по ал. 1 се събират от обучаващата институция съгласно чл. 58б, ал. 1 от Закона за прилагане на Общите организации на пазарите на земеделски продукти на Европейския съюз.

Чл. 9. Внесените такси не подлежат на връщане, освен ако по надлежен ред се установи неправомерното им събиране.

Заключителна разпоредба

Параграф единствен. Тарифата се одобрява на основание чл. 58б, ал. 3 от Закона за прилагане на Общите организации на пазарите на земеделски продукти на Европейския съюз.