Закон за допълнение на Закона за лечебните заведения

УКАЗ № 292

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за допълнение на Закона за лечебните заведения, приет от ХL Народно събрание на 7 юли 2006 г.

Издаден в София на 12 юли 2006 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за допълнение на Закона за лечебните заведения (обн., ДВ, бр. 62 от 1999 г.; изм., бр. 88 и 113 от 1999 г.; попр., бр. 114 от 1999 г.; изм., бр. 36, 65 и 108 от 2000 г., бр. 51 от 2001 г. - Решение № 11 на Конституционния съд от 2001 г.; изм., бр. 28 и 62 от 2002 г., бр. 83, 102 и 114 от 2003 г., бр. 70 от 2004 г., бр. 46, 76, 85, 88 и 105 от 2005 г., бр. 30 и 34 от 2006 г.)

Параграф единствен. В чл. 81, ал. 1 се правят следните допълнения: 1. В текста преди т. 1 след думите “болнична помощ” се добавя “по чл. 9 или лечебни заведения по чл. 10”.

2. В т. 3 след думите “по чл. 16 и 17” се поставя запетая и се добавя “със самостоятелни медико-диагностични лаборатории по чл. 18, ал. 1” и накрая се добавя “по чл. 9”.

Законът е приет от 40-то Народно събрание на 7 юли 2006 г. и е подпечатан с официалния печат на Народното събрание.

Председател на Народното събрание: Георги Пирински