Постановление № 55 от 12 март 2004 г. за изменение и допълнение на Тарифа № 4 за таксите, които се събират в системата на Министерството на вътрешните работи по Закона за държавните такси, одобрена с Постановление № 53 на Министерския съвет от 1998 г.

ПОСТАНОВЛЕНИЕ № 55

ОТ 12 МАРТ 2004 Г. за изменение и допълнение на Тарифа № 4 за таксите, които се събират в системата на Министерството на вътрешните работи по Закона за държавните такси, одобрена с Постановление № 53 на Министерския съвет от 1998 г. (обн., ДВ, бр. 27 от 1998 г.; изм. и доп., бр. 9, 33 и 78 от 1999 г., бр. 43, 65 и 86 от 2000 г.; попр., бр. 27 от 2001 г.; изм. и доп., бр. 106 и 108 от 2001 г. и бр. 24, 34, 39, 106 и 111 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1, ал. 1 т. 23 се изменя така: “23. за провеждане на курс за безопасно боравене с огнестрелно оръжие - 92 лв., и 22 лв. - за всяко явяване на изпит за успешно завършване на курса.” § 2. В чл. 31 се правят следните изменения и допълнения: 1. В ал. 1: а) основният текст се изменя така: “(1) За издаване на сертификати, протоколи, разрешителни и становища за пожарна и аварийна безопасност на обекти в експлоатация и за изготвяне на становище за разрешаване ползването на строежите, извършено по искане на физически или юридически лица, се събират следните такси:”; б) точки 1, 2, 3 и 4 се изменят така: “1. за обществено обслужващи сгради: а) в областта на образованието: единни среднополитехнически училища, общообразователни училища, колежи, висши учебни заведения, детски градини и ясли, учебно-възпитателни заведения, лагери и лагер-школи, специални училища за деца с увреждания, метеорологични станции, обсерватории и сгради и лаборатории за научноизследователска дейност - 50 лв. плюс 0,10 лв./кв. м разгъната застроена площ (РЗП); б) в областта на здравеопазването и социалните грижи: лечебни заведения за извънболнична помощ: амбулатории за първична медицинска помощ (за индивидуална практика за първична медицинска помощ, за групова практика за първична медицинска помощ), амбулатории за специализирана медицинска помощ (за индивидуална практика за специализирана медицинска помощ, за групова практика за специализирана медицинска помощ, медицински центрове, стоматологични центрове, медико-стоматологични центрове, диагностично-консултативни центрове), самостоятелни медико-диагностични и медико-технически лаборатории; лечебни заведения за болнична помощ: болници за активно лечение, болници за долекуване и продължително лечение, болници за рехабилитация, болници за долекуване, продължително лечение и рехабилитация; многопрофилни и специализирани болници, университетски болници, военни и затворнически болници; родилни домове; центрове за спешна медицинска помощ, центрове за трансфузионна хематология, диспансери, домове за медико-социални грижи, хосписи, диализни центрове и тъканни банки; психиатрични болници; заведения за социални грижи; детски консултации; балнеосанаториуми и др. санаториални заведения; аптеки; лабораторно-клинични заведения; самостоятелни поликлиники; ветеринарни лечебници; селскостопански и ветеринарни аптеки; дрогерии - 30 лв. плюс 0,10 лв./кв. м РЗП; в) в областта на културата и изкуството: музеи, библиотеки и читалища, художествени галерии, центрове за научно-техническа информация, архивохранилища, кинозали, концертни, оперни, театрални и др. зали, танцови зали, циркови зали, естради, обществени клубове, читалища, многофункционални зали с културно-просветно предназначение и др. - 30 лв. плюс 0,15 лв./кв. м РЗП; г) с култово и религиозно предназначение: храмове за богослужение, катедрали, църкви, параклиси, джамии, синагоги и др., крематориуми и обредни домове - 50 лв. плюс 0,15 лв./кв. м РЗП; д) за административно обслужване: административни сгради, банкови и небанкови финансови институти, обслужващи сгради към производствени обекти, представителни сгради, пощи, сгради на централните и териториалните администрации, правителствени сгради, центрове за провеждане на конференции и конгреси, сгради на съда, прокуратурата и др. - 100 лв. плюс 0,10 лв./кв. м РЗП; е) в областта на търговията, общественото хранене, хотелиерството и услугите: търговски центрове, базари, покрити пазари и навеси, универсални и специализирани магазини, панаирни палати, казина, дискотеки, сгради за битови услуги, сгради за граждански ритуали, сгради за обществено хранене, общежития, обществени бани и сауни, хотели, мотели, планински хижи, почивни домове и ваканционни бунгала - 50 лв. плюс 0,20 лв./кв. м РЗП; ж) в областта на транспорта и съобщенията: приемни сгради на летища, железопътни гари, автогари, морски и речни гари, станции на въжени линии, сгради за излъчване на радио- и телевизионни сигнали и телефонни централи - 50 лв. плюс 0,20 лв./кв. м РЗП; з) спортни сгради: сгради за всички видове спортове - лека атлетика, спортни и гимнастически игри, плувни и гребни спортове, стрелба, ветроходство, ски спортове, спускане с шейни, кънки, въздушни спортове, моделизъм, спортове с развлекателен характер (яхтклубове и аероклубове) и др. - 50 лв. плюс 0,20 лв./кв. м РЗП; и) в областта на озеленяването: атракционни паркове, паркове за отдих, зоологически и ботанически градини, аквапаркове, дендрариуми, защитни насаждения и гробищни паркове - 50 лв. плюс 0,20 лв./кв. м РЗП; к) бензиностанции, нафтоснабдителни пунктове, газ- (пропан-бутан, метан) станции - 100 лв. плюс 0,20 лв./кв. м за цялата площ на обекта (сгради, съоръжения и прилежащ терен); 2. за жилищни сгради - 10 лв. плюс 0,20 лв./кв. м РЗП; 3. за сгради и помещения с производствено предназначение, складове и външни съоръжения: а) сгради и помещения с производствено предназначение, складове и външни съоръжения с категория на производство по пожарна опасност “А” - 50 лв. плюс 0,20 лв./кв. м РЗП и 0,05 лв./кв. м от територията, незаета от сградите; б) сгради и помещения с производствено предназначение, складове и външни съоръжения с категория на производство по пожарна опасност “Б” - 40 лв. плюс 0,15 лв./кв. м РЗП и 0,05 лв./кв. м от територията, незаета от сградите; в) сгради и помещения с производствено предназначение, складове и външни съоръжения с категория на производство по пожарна опасност “В” - 30 лв. плюс 0,10 лв./кв. м РЗП и 0,05 лв./кв. м от територията, незаета от сградите; г) сгради и помещения с производствено предназначение, складове и външни съоръжения с категория на производство по пожарна опасност “Г” и “Д” - 20 лв. плюс 0,07 лв./кв. м РЗП и 0,03 лв./кв. м от територията, незаета от сградите; 4. за инфраструктурни строежи, обекти и съоръжения: а) пътна инфраструктура: аа) автомагистрали, пътища и улици - за една лента от пътното платно на километър по 1 лв.; бб) пешеходни надлези и подлези - 120 лв. на съоръжение; вв) мостове - 150 лв.; гг) тунели - на всеки 100 м по 50 лв.; б) железопътна инфраструктура: аа) жп линии - за всеки коловоз на километър по 1 лв.; бб) контактна жп мрежа - за всеки километър по 3 лв.; вв) пешеходни надлези и подлези - 150 лв.; гг) мостове - 180 лв.; дд) тунели - на всеки 100 м по 50 лв.; в) съоръжения към пристанища: аа) кейове - 150 лв. на едно кейово място; бб) жп коловози, вътрешни пътища, открити и закрити складове, терминали, силози, резервоари - определените по тарифата такси за съответните съоръжения, сгради и обекти; вв) рибарски, яхтени пристанища и пристанища, в които не се извършва обработка на товари - 100 лв.; г) летища: аа) самолетни писти за граждански полети, съоръжения за осветяване, сигнализация - 300 лв.; бб) хангари - 250 лв./бр.; вв) диспечерски кули за ръководство и контрол на въздушния трафик - 300 лв.; гг) самолетни писти на летища за агротехническа защита, спортни и учебни летища - 200 лв.; д) метрополитени: аа) метростанции - 500 лв.; бб) релсови пътища - на километър по 100 лв.; е) преносни и разпределителни проводи: аа) транзитни електропроводи и далекопроводи (извън урбанизираните територии): - над 110 kV - по 0,2 лв. на километър; - до 110 kV - по 0,1 лв. на километър; бб) електропроводи в урбанизираните територии: - над 110 kV - по 0,4 лв. на километър; - до 110 kV - по 0,2 лв. на километър; вв) електрически подстанции, понижителни и разпределителни станции и трансформатори: - над 1000 kVА - 500 лв.; - от 400 до 1000 kVА - 300 лв.; - до 400 kVА - 100 лв.; гг) преносни и разпределителни проводи (мрежи) и съоръженията към тях в областта на топлоснабдяването - 200 лв.; дд) преносни проводи (мрежи) и съоръженията към тях в областта на газоснабдяването: - транзитни магистрални газопроводи с максимално работно налягане, по-високо от 1,6 мРа - по 2 лв. на километър; - разпределителни газопроводи с максимално работно налягане до 1,6 мРа в урбанизираните територии - по 4 лв. на километър; ее) компресорни станции, промишлени и битови газови инсталации - 200 лв.; жж) газозамерни измервателни пунктове, газоразпределителни станции, автоматични газоразпределителни станции - 100 лв.; зз) газови хранилища - 500 лв.; ии) преносни и разпределителни проводи и мрежи за леснозапалими течности и горими течности: - магистрални нефтопроводи и продуктопроводи - по 2 лв. на километър; - продуктопроводи в урбанизираните територии - по 4 лв. на километър; кк) преносни и разпределителни проводи (мрежи) и съоръженията към тях в областта на водоснабдяването: - проводи от водоизточника до водоснабдителния резервоар за населеното място - по 1 лв. на километър; - главни и второстепенни клонове на водоснабдителната мрежа в урбанизираните територии - по 2 лв. на километър; - канализационни колектори за отпадни води, главни и второстепенни канализационни клонове в урбанизираните територии - по 1 лв. на километър; лл) преносни и разпределителни проводи (магистрални линии и оптични кабелни мрежи) и съоръженията към тях в областта на далекосъобщенията - по 1 лв. на километър.” в) точки 5 - 26 се отменят.

2. Алинея 2 се отменя.

3. В ал. 3 думите “на чл. 143, ал. 5” се заменят с “на чл. 143, ал. 1, т. 2”.

4. Създава се нова ал. 6: “(6) Максималният размер на таксите, събирани по ал. 1 - 5 за един обект, е 5000 лв.”

5. Досегашните ал. 6 и 7 стават съответно ал. 7 и 8. § 3. Създава се нов чл. 31а: “Чл. 31а. (1) За издаване на разрешения на търговци за осъществяване на дейности по пожарна и аварийна безопасност се събират следните такси: 1. за пожарогасителна дейност: а) в един обект - 500 лв.; б) в обекти на територията на РДВР (СДВР) - 700 лв.; в) в обекти на територията на цялата страна - 1500 лв.; 2. за аварийно-спасителна дейност: а) в един обект - 500 лв.; б) в обекти на територията на РДВР (СДВР) - 700 лв.; в) в обекти на територията на цялата страна - 1500 лв.; 3. за противопожарно обследване: а) в един обект - 100 лв.; б) в обекти на територията на РДВР (СДВР) - 500 лв.; в) в обекти на територията на цялата страна - 1200 лв.

(2) За издаване на разрешение за повече от една от дейностите по ал. 1 таксата се определя като сбор от таксите за всяка дейност поотделно.

(3) За издаване на дубликат на разрешение се събира такса в размер 5 лв.” § 4. Досегашните чл. 31а и 31б стават съответно чл. 31б и 31в.

Министър-председател: Симеон Сакскобургготски

Главен секретар на Министерския съвет: Севдалин Мавров