Постановление № 93 от 8 април 2011 г. за изменение и допълнение на Тарифата за таксите, които се събират от Патентното ведомство на Република България, одобрена с Постановление № 242 на Министерския съвет от 1999 г.

ПОСТАНОВЛЕНИЕ № 93 ОТ 8 АПРИЛ 2011 Г. за изменение и допълнение на Тарифата за таксите, които се събират от Патентното ведомство на Република България, одобрена с Постановление № 242 на Министерския съвет от 1999 г. (обн., ДВ, бр. 114 от 1999 г. ; изм. и доп., бр. 117 от 2002 г. , бр. 91 от 2005 г., бр. 35 от 2007 г.; попр., бр. 42 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1, ал. 5 се правят следните изменения и допълнения: 1. Точка 1 се изменя така: „1. „За подаване и разглеждане на заявка: а) за издаване на сертификат – 500 лв.; б) за удължаване срока на действие на сертификат относно лекарствен продукт за педиатрична употреба – 400 лв.“

2. В т. 2 буква „б“ се отменя.

3. Точка 3 се изменя така: „3. За издаване на сертификат за допълнителна закрила: а) относно лекарствен продукт – 50 лв.; б) относно лекарствен продукт за педиатрична употреба – 50 лв.“

4. В т. 5 се създава буква „е“: „е) за започната шеста година относно лекарствен продукт за педиатрична употреба – 2500 лв.“ § 2. В чл. 2, ал. 1 се правят следните изменения и допълнения: 1. В т. 3: а) в буква „а“ числото „150“ се заменя с „80“; б) в буква „б“ числото „80“ се заменя с „40“; в) в буква „в“ числото „240“ се заменя със „120“.

2. Точка 6 се изменя така: „6. Публикация в Официалния бюлетин на регистриран дизайн – за всяко изображение – 40 лв.“

3. Създава се нова т. 7: „7. Отложена публикация: а) за един дизайн – 60 лв.; б) за всеки следващ дизайн – 30 лв.; в) за комплект или композиция – 100 лв.“

4. Досегашните т. 7, 8 и 9 стават съответно т. 8, 9 и 10. § 3. В чл. 4 се правят следните изменения и допълнения: 1. В ал. 1: а) в т. 1 числата „200“, „400“, „60“ и „120“ се заменят съответно със „150“, „350“, „40“ и „100“; б) точка 4 се изменя така: „4. Подаване на опозиция 400 800;“ в) в т. 7 след думата „Публикация“се добавя „на регистрирана марка“; г) в т. 9 се създава буква „в“: „в) решения на отдела по опозиции 180 180;“ д) точка 10 се изменя така: „10. Разглеждане на искания за: а) заличаване на регистрация 400 400 б) отмяна на регистрация 350 350 в) заличаване на регистрация при установена недобросъвестност 100 100;“ е) в т. 11 след думата „услугите“ се добавя „на регистрирана марка“; ж ) точки 12 и 13 се отменят.

2. В ал. 2: а) точки 1, 2 и 3 се изменят така: „1. Заявяване и експертиза: а) за регистрация на географско означение 200 б) за вписване на последващ ползвател на географско означение 200

2. Регистрация и вписване на първи ползвател 40

3. Вписване на последващ ползвател 40“.

3. В ал. 3 се създава т. 6: „6. Препращане на заявка за марка на Европейския съюз 60“. § 4. В чл. 7 се правят следните изменения и допълнения: 1. Създава се нова т. 2: „2. Продължаване на срок за сключване на споразумение при подадена опозиция: а) за първо продължение – 30 лв.; б) за второ продължение – 80 лв.“

2. Досегашните т. 2 – 11 стават съответно т. 3 – 12.

Преходна разпоредба § 5. (1) По постъпилите заявки и искания, по които дължимите такси са платени до влизането в сила на постановлението, не се досъбират и не се връщат суми.

(2) По постъпилите заявки и искания, по които дължимите такси не са платени до влизането в сила на постановлението, се заплащат такси в размерите, определени в постановлението.

Министър-председател: Бойко Борисов

Главен секретар на Министерския съвет: Росен Желязков