Административният съд – Русе, на основание чл. 188 във връзка с чл. 181, ал. 1 и 2 АПК съобщава, че е постъпил протест от прокурор при ОП – Русе, срещу разпоредба на чл. 5, ал. 1, т. 4 и 5 и чл. 59 от Наредба № 1 за определянето и администрирането на местните такси и цени на услуги на ОбС – с. Иваново, приета с Решение № 83 по протокол № 9 от 21.04.2016 г., изм. и доп. с Решение № 113 по протокол № 11 от 23.06.2016 г. на ОбС – с. Иваново. Претендира се отмяна на оспорените разпоредби. По оспорването е образувано адм. д. № 158/2017 г. по описа на Административния съд – Русе, VІ състав, насрочено за 12.07.2017 г. от 11 ч. Оспорваща страна по делото е прокурор от ОП – Русе, с адрес: Русе, ул. Александровска № 57.