Постановление № 193 от 28 юли 2006 г. за изменение на Тарифата за таксите, които се събират от Националната служба за растителна защита при Министерството на земеделието и горите, приета с Постановление № 226 на Министерския съвет от 1998 г.

ПОСТАНОВЛЕНИЕ № 193 ОТ 28 ЮЛИ 2006 Г. за изменение на Тарифата за таксите, които се събират от Националната служба за растителна защита при Министерството на земеделието и горите, приета с Постановление № 226 на Министерския съвет от 1998 г. (обн., ДВ, бр. 121 от 1998 г.; изм. и доп., бр. 79 от 2002 г., бр. 68 от 2003 г., бр. 4 и 55 от 2004 г. и бр. 56 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 7, ал. 6 думите “лицензи” и “лиценза” се заменят съответно с “разрешения” и “разрешението”. § 2. Наименованието на раздел II се изменя така: “Такси за издаване на разрешение за търговия,фумигация и преопаковане на ПРЗ”. § 3. Член 8 се изменя така: “Чл. 8. (1) За издаване на разрешение се събират следните такси: 1. за изготвяне на становище от регионалната служба за растителна защита (РСРЗ) - 40 лв.; 2. за издаване на разрешение: а) за търговия с ПРЗ: - на едро - 800 лв.; - на дребно - 500 лв.; б) за фумигация с ПРЗ - 800 лв.; в) за преопаковане на ПРЗ - 1500 лв.

(2) При откриване на нов обект се заплаща такса в размер 50 на сто от съответната такса по ал. 1.

(3) За преиздаване на разрешение (загубено, унищожено, повредено) се заплаща такса в размер 10 лв.” § 4. Раздел III А се изменя така: “Раздел III А

Такси за разрешаване на ПРЗ за предлагане на пазара и употреба Чл. 16а. (1) За извършване на експертна оценка на документацията за разрешаване на ПРЗ се заплаща такса, както следва: 1. за разрешаване на ПРЗ, който съдържа активни вещества, включени в списъка по чл. 15, ал. 1, т. 1 от Закона за защита на растенията (ЗЗР) - 8000 лв.; 2. за разрешаване на ПРЗ чрез взаимно признаване на данни - 6000 лв.; 3. за разрешаване на допълнителни употреби на ПРЗ - 3000 лв.; 4. за разрешаване на паралелен внос на ПРЗ - 3000 лв.; 5. за разрешаване на ПРЗ, съдържащ съществуващи активни вещества, които не са включени в списъка по чл. 15, ал. 1 ЗЗР, но са нотифицирани за включване - 5000 лв.; 6. за разрешаване на ПРЗ, съдържащ поне едно ново активно вещество, което не е включено в списъка по чл. 15, ал. 1 ЗЗР, но е нотифицирано за включване - 5000 лв.; 7. за подновяване на разрешаването на ПРЗ в случаите, когато активните вещества, които съдържа, бъдат включени в списъка по чл. 15, ал. 1 ЗЗР: а) за оценка на документацията по чл. 15л, ал. 2, т. 1 ЗЗР за идентичност на активното вещество - 2500 лв.; б) за оценка на документацията по чл. 15л, ал. 5 ЗЗР при доказана идентичност на активното вещество - 3000 лв.

(2) За продължаване срока на разрешението, получено по реда на чл. 15г или подновено по реда на чл. 15л ЗЗР, се заплаща такса в размер 2000 лв.

(3) За издаване на ново удостоверение в случаите по чл. 15н, ал. 1 ЗЗР се заплаща такса в размер 150 лв.

(4) За разрешаване на еднократен внос и употреба на определени количества неразрешен ПРЗ за използване в определени райони за период до 120 дни в рамките на една календарна година при поява на непредвидена опасност (поява и каламитетно намножаване на вредител, който до момента не е представлявал опасност за съответната култура и за който няма разрешени ПРЗ) за растенията, която не може да бъде предотвратена по друг начин, се заплаща такса в размер 1500 лв.” § 5. В чл. 48, т. 2, букви “а” и “б” думите “пълен лиценз” и “частичен лиценз” се заменят с “разрешение”.

Заключителна разпоредба § 6. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет:Севдалин Мавров