Постановление № 102 от 29 май 2012 г. за изменение и допълнение на Наредбата за изискванията за етикетирането и представянето на храните, приета с Постановление № 136 на Министерския съвет от 2000 г.

ПОСТАНОВЛЕНИЕ № 102 ОТ 29 МАЙ 2012 Г. за изменение и допълнение на Наредбата за изискванията за етикетирането и представянето на храните, приета с Постановление № 136 на Министерския съвет от 2000 г. (обн., ДВ, бр. 62 от 2000 г.; изм. и доп., бр. 40 от 2002 г., бр. 19 и 100 от 2003 г., бр. 98 от 2004 г., бр. 82 от 2005 г., бр. 20 от 2006 г., бр. 75 от 2007 г., бр. 48 от 2008 г. и бр. 47 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В § 4, ал. 1 от преходните и заключителните разпоредби думите „държавния санитарен и държавния ветеринарно-санитарен контрол“ се заменят с „официалния контрол по Закона за храните“.

Допълнителна разпоредба § 2. С постановлението се осигурява прилагането на Регламент (ЕО) № 1266/2010 на Комисията от 22 декември 2010 г. за изменение на Директива 2007/68/ЕО по отношение на изискванията за етикетиране на вината (ОВ, L 347, 31.12.2010 г.).

Преходни и заключителни разпоредби § 3. Разрешава се вина, така както са определени в Приложение ХIб към Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (ОВ, L 299, 16.11.2007 г.), пуснати на пазара или етикетирани преди 30 юни 2012 г. и съдържащи съставки съгласно отмененото с Постановление № 105 на Министерския съвет от 2008 г. (ДВ, бр. 48 от 2008 г.) приложение № 5 към чл. 16, ал. 8, чието обявяване не е задължително, да се продават до изчерпване на складовите наличности. § 4. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков