Министерство на земеделието, храните и горитеброй: 18, от дата 1.3.2019 г.Официален раздел / МИНИСТЕРСТВА И ДРУГИ ВЕДОМСТВАстр.157

Наредба за изменение и допълнение на Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г.

МИНИСТЕРСТВО  НА ЗЕМЕДЕЛИЕТО, ХРАНИТЕ И ГОРИТЕ

Наредба за изменение и допълнение на Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г. (обн., ДВ, бр. 16 от 2015 г.; изм., бр. 19 от 2017 г. и бр. 18 от 2018 г.)§ 1. В чл. 11 се правят следните изменения: 1. В ал. 1 т. 1 се изменя така: „1. полски култури, включително фуражни: a) 284 евро/ха – за площи, заявени до 1.01.2018 г.; б) 282 евро/ха – за площи, заявени след 1.01.2018 г.;“.

2. В ал. 2 т. 1 се изменя така: „1. полски култури, включително фуражни: а) 168 евро/ха – за площи, заявени до 1.01.2018 г.; б) 166 евро/ха – за площи, заявени след 1.01.2018 г.;“.§ 2. В чл. 14, ал. 2, т. 1 след думите „документите по“ се добавя „чл. 33, ал. 1, т. 4,“.§ 3. В чл. 15 се правят следните изменения и допълнения: 1. В ал. 3, т. 4 накрая се добавя „за одобрени площи, животни и/или пчелни семейства и не са заявили площи и/или животни и/или пчелни семейства със съответния биологичен код на извършваните дейности по приложение № 1;“.

2. В ал. 4, т. 2 текстът преди буква „а“ се изменя така: „2. е прекратен поетият многогодишен ангажимент; в зависимост от кампанията на първоначално одобрение по мярката до кампанията, в която е прекратен ангажимент по ал. 3, т. 1, 2, 4 и 5, възстановяват:“.§ 4. В чл. 16, ал. 4, т. 3 думите „следва да удостоверява наличие на биологична продукция“ се заменят с „или писменото доказателство удостоверяват произведена биологична продукция“.§ 5. В чл. 17, ал. 2 се създава изречение второ: „При определяне на процентното съотношение по изречение първо ДФЗ – РА, закръгля получения резултат до втория знак след десетичната запетая.“§ 6. В чл. 28, ал. 1, т. 3 и 4 се изменят така: „3. е преминал агроекологично или биологично обучение с минимална продължителност 18 часа или демонстрационна дейност по мярка 1 „Трансфер на знания и действия по осведомяване“ от ПРСР 2014 – 2020 г. с минимална продължителност 3 дни или е доказал наличието на опит в извършването на дейността преди датата на одобрение на декларацията за прехвърляне на стопанството, в случай че прехвърлянето е извършено след втората година от поетото агроекологично задължение; 4. прехвърлителят и приобретателят подават пред областната дирекция на Държавен фонд „Земеделие“ (ОД на ДФЗ) по регистрация на прехвърлителя съвместна декларация по образец, одобрен от изпълнителния директор на ДФЗ – РА, за прехвърляне на стопанството, по реда на чл. 14, ал. 4 от Наредба № 5 от 2009 г. и в срока по чл. 14, ал. 9 от същата наредба.“§ 7. В чл. 33 се правят следните изменения: 1. В ал. 1: а) в т. 2 думите „следва да удостоверява наличие на биологична продукция;“ се заменят с „или писменото доказателство удостоверяват произведена биологична продукция;“б) точка 3 се изменя така: „3. документите по т. 2 удостоверяват състоянието на парцелите и произведената продукция от земеделската култура, формираща размера на подпомагане, в годината на издаването им и се предоставят за всеки от подпомаганите парцели, за които е поет ангажимент, преминали периода на преход към биологично производство по чл. 11, ал. 4;“.

2. Алинея 3 се изменя така: „(3) Когато при извършване на проверки от страна на контролиращото лице или компетентното звено по чл. 2, ал. 2 от Наредба № 5 от 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (ДВ, бр. 75 от 2018 г.), наричана по-нататък „Наредба № 5 от 2018 г.“, бъде установено неспазване на изискванията по ал. 1, т. 1, което води до налагане на мярка 5.4 от приложение № 3 към чл. 48, ал. 6 от Наредба № 5 от 2018 г., информация за резултатите от проверката се изпраща на ДФЗ – РА, не по-късно от три работни дни след установяване на нарушението.“§ 8. В чл. 38 се правят следните изменения и допълнения: 1. В ал. 1, т. 4 думите „следва да удостоверява наличие на биологична продукция“ се заменят с „или писменото доказателство удостоверяват произведена биологична продукция“.

2. В ал. 2, в изречение второ след думите „ал. 1“ се поставя запетая и се добавя „т. 1, 2 и 3“.§ 9. В чл. 39 се правят следните изменения: 1. В т. 1, буква „в“ думата „сертификат“ се заменя с „документ“.

2. В т. 2, буква „б“ думата „сертификат“ се заменя с „документ“.

3. В т. 3, буква „б“ думата „сертификат“ се заменя с „документ“.§ 10. В чл. 46 ал. 6 се изменя така: „(6) При извършване на проверките по ал. 1 ДФЗ – РА, използва и информация от съответното контролиращо лице, както и предоставени данни от компетентното звено по чл. 2, ал. 2 от Наредба № 5 от 2018 г.“§ 11. В чл. 49 се правят следните изменения и допълнения: 1. В ал. 1 след думата „въвеждат“ се добавя „всички необходими“.

2. В ал. 3 думите „Министерството на земеделието, храните и горите“ се заменят с „ДФЗ – РА“.§ 12. В допълнителните разпоредби, в § 1, т. 5 се правят следните изменения и допълнения: 1. В текста преди буква „а“ думите „по смисъла на чл. 17, ал. 3“ се заличават.

2. В буква „в“ след думите „Закона за народната просвета“ се добавя „(отм.), Закона за предучилищното и училищното образование“.

Преходни и заключителни разпоредби§ 13. За кампания 2019 не се прилагат разпоредбите на чл. 17, ал. 4, 5 и 6.§ 14. Наредбата влиза в сила от деня на обнародването й в „Държавен вестник“.

Министър: Румен Порожанов