Върховният административен съд, пето отделение, на основание чл. 188 във връзка с чл. 181, ал. 1 АПК съобщава, че е постъпило оспорване от „Чайкафарма Висококачествените Лекарства“ – АД, със седалище и адрес на управление София, бул. Г. М. Димитров 1, на § 4 от Постановление № 323 от 20 ноември 2015 г. за изменение и допълнение на Наредбата за условията, правилата и реда за регулиране и регистриране на цените на лекарствените продукти, приета с Постановление № 97 на Министерския съвет от 2013 г. (обн., ДВ, бр. 40 от 2013 г.; изм. и доп., бр. 66, 92 и 107 от 2014 г., последно изменение бр. 92 от 27.11.2015 г.), по което е образувано адм. дело № 14073/2015 г. по описа на Върховния административен съд.