Административният съд – Кюстендил, на основание чл. 181 от АПК по препратка от чл. 188 от АПК обявява, че е постъпил протест от Йордан Георгиев – прокурор в Окръжната прокуратура – Кюстендил, срещу Правилника за организацията и дейността на общинския съвет, неговите комисии и взаимодействието му с общинската администрация, приет с Решение № 2 от 30.11.2015 г. на Общинския съвет – с. Невестино. Предмет на оспорване е разпоредбата на чл. 73, т. 6, изр. второ – „Командировъчните се подписват от председателя на общинския съвет.“, от правилника, за която се твърди, че е в противоречие с чл. 44, ал. 1, т. 5 и 16 от ЗМСМА и като такава се явява противозаконна. По протеста е образувано адм. д. № 214/2018 г. по описа на Административния съд – Кюстендил. По делото е насрочено открито съдебно заседание на 4.07.2018 г. от 10 ч.