Постановление № 296 от 28 декември 2005 г. за изменение на Правилника за прилагане на Закона за чужденците в Република България, приет с Постановление № 87 на Министерския съвет от 2000 г.

ПОСТАНОВЛЕНИЕ № 296 ОТ 28 ДЕКЕМВРИ 2005 Г. за изменение на Правилника за прилагане на Закона за чужденците в Република България, приет с Постановление № 87 на Министерския съвет от 2000 г. (обн., ДВ, бр. 43 от 2000 г.; изм. и доп., бр. 15 и 87 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 8 се правят следните изменения: 1. Алинея 1 се изменя така: “(1) При влизане в Република България чужденецът представя пред органите за граничен паспортен контрол попълнената адресна карта по чл. 18, ал. 1 от Закона за чужденците в Република България.”

2. Алинея 3 се изменя така: “(3) Попълнените адресни карти се изпращат за последваща обработка и съхранение в съответното регионално звено “Миграция” при СДВР или РДВР по ред, определен от министъра на вътрешните работи.” § 2. В чл. 10 ал. 1 се изменя така: “(1) В случаите по чл. 28 от Закона за чужденците в Република България службите за административен контрол на чужденците отразяват обявения адрес в специализиран информационен масив за административно обслужване на чужденците.” § 3. В чл. 36 думите “не по-малко от 250 000 щатски долара” се заменят с “не по-малко от 500 000 щатски долара”.

Заключителна разпоредба § 4. Постановлението влиза в сила от 1 януари 2006 г.

За министър-председател: Емел Етем

Главен секретар на Министерския съвет: Севдалин Мавров