Решение № 329 от 1 юли 2005 г. за обявяване за избран кандидата за народен представител Борислав Георгиев Владимиров, политическа партия “Национално движение Симеон Втори” (НДСВ), в избирателен район Кюстендил № 10 на мястото на Пламен Александров Панайотов, който остава избран в избирателен район София № 23

ЦЕНТРАЛНА ИЗБИРАТЕЛНА КОМИСИЯ

РЕШЕНИЕ № 329 от 1 юли 2005 г.

С Решение № 326 от 28 юни 2005 г. Централната избирателна комисия обяви резултатите от изборите за 40-ото Народно събрание, произведени на 25 юни 2005 г.

В срока по чл. 110, ал. 1 ЗИНП е постъпило писмено заявление от избрания в два многомандатни избирателни района народен представител Пламен Александров Панайотов, с което заявява в кой избирателен район желае да остане избран.

Предвид изложеното и на основание чл. 111, т. 2 от Закона за избиране на народни представители Централната избирателна комисия РЕШИ: Обявява за избран кандидата за народен представител Борислав Георгиев Владимиров, ЕГН 6904272905, политическа партия “Национално движение Симеон Втори” (НДСВ), в избирателен район Кюстендил № 10 на мястото на Пламен Александров Панайотов, който остава избран в избирателен район София № 23.

Председател: Д. Костов

Секретар: С. Сапунджиева