Наредба за изменение на Наредба № 34 от 2006 г. за придобиване на специалност в системата на здравеопазването

МИНИСТЕРСТВО НА ЗДРАВЕОПАЗВАНЕТО

Наредба за изменение на Наредба № 34 от 2006 г. за придобиване на специалност в системата на здравеопазването (обн., ДВ, бр. 7 от 2007 г.; изм. и доп., бр. 89 от 2007 г., бр. 55 от 2008 г., бр. 12 и 72 от 2010 г., бр. 58 и 60 от 2011 г., бр. 50 от 2012 г. и бр. 24 от 2013 г.) § 1. В чл. 11, ал. 3 думите „които работят по трудов договор в лечебно или здравно заведение или висше училище“ се заменят с „и на лекарите по дентална медицина специализанти“.

Преходни и заключителни разпоредби § 2. Специализантите, които са приети на места срещу заплащане, определени за 2013 г. по реда на чл. 18г, ал. 4, могат да продължат обучението си на места, финансирани от друг източник. § 3. Наредбата е съгласувана с министъра на образованието и науката и с министъра на финансите.

За министър: Чавдар Славов