Закон за изменение и допълнение на Закона за акцизите

УКАЗ № 381

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за акцизите, приет от ХL Народно събрание на 29 ноември 2005 г.

Издаден в София на 8 декември 2005 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за акцизите (обн., ДВ, бр. 19 от 1994 г.; изм., бр. 58 и 70 от 1995 г., бр. 21, 56 и 107 от 1996 г., бр. 51 от 1997 г., бр. 15, 89 и 153 от 1998 г., бр. 103 от 1999 г., бр. 102 от 2000 г., бр. 110 от 2001 г., бр. 45 и 118 от 2002 г.; попр., бр. 9 от 2003 г.; изм., бр. 37, 103 и 112 от 2003 г., бр. 53 и 113 от 2004 г., бр. 95 от 2005 г.) § 1. В чл. 1 ал. 3 се отменя. § 2. Член 2б се отменя. § 3. В чл. 3, ал. 1 думите “както и организаторите на хазартни игри” се заличават. § 4. В чл. 4, ал. 1 се правят следните изменения: 1. В т. 6 думите “с филтър” се заличават.

2. Точки 7 и 11 се отменят. § 5. В чл. 7 ал. 2 се отменя. § 6. В чл. 11з се създават ал. 3 и 4: “(3) Платеният акциз за етилен, вложен при производството на етилендихлорид (код по КН 290315000 1,2 етилендихлорид), се възстановява по ред, определен от министъра на финансите.

(4) Платеният акциз за предназначени за преработка газове с кодове по КН 290124100, 271114000, 290122000 и 290121000, претърпели специфична или химическа преработка в крайни продукти, се възстановява по ред, определен от министъра на финансите.” § 7. Член 17 се отменя. § 8. В Тарифата за акцизите се правят следните изменения: 1. В т. 3 числото “750” се заменя с “1100”.

2. Точка 4.1 се изменя така: “4.1. Цигари 0,015 лв. за 1 къс +

48 % от продажната цена.”

3. Точка 4.2 се отменя.

4. В т. 14.1 и 14.2.1 числото “495” се заменя с “530”.

5. В т. 14.2.2 числото “495” се заменя с “670”.

6. В т. 15 числото “215” се заменя с “230”.

7. В т. 16 числото “350” се заменя с “430”.

8. В т. 17 числото “395” се заменя с “430”.

9. Раздел II “Услуги” и раздел IV “Хазартни игри” се отменят.

Заключителна разпоредба § 9. Законът влиза в сила от 1 януари 2006 г., с изключение на § 6, който влиза в сила от деня на обнародването на закона в “Държавен вестник”.

Законът е приет от ХL Народно събрание на 29 ноември 2005 г. и е подпечатан с официалния печат на Народното събрание.

За председател на Народното събрание: Любен Корнезов