Постановление № 286 от 24 октомври 2006 г. за изменение и допълнение на нормативни актове на Министерския съвет

ПОСТАНОВЛЕНИЕ №286 ОТ 24 ОКТОМВРИ 2006 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 104 на Министерския съвет от 2003 г. за приемане на Наредба за учебниците и учебните помагала (обн., ДВ, бр. 46 от 2003 г.; изм. и доп., бр. 76 от 2004 г., бр. 34 от 2005 г.; попр., бр. 37 от 2005 г.; изм., бр. 51 от 2005 г. и бр. 14 от 2006 г.) се правят следните изменения и допълнения: 1. В чл. 5а: а) алинея 1 се изменя така: “(1) Първоначална доставка се организира за учебниците и учебните помагала по чл. 2, ал. 1, т. 2 с изключение на тези по чужд език, за които са заявени най-малко 5000 екземпляра.”; б) в ал. 2 след думите “учебниците по чл. 2, ал. 1, т. 3” се добавя “първоначална”; в) в ал. 3 след думите “за които” се добавя “за първоначалната доставка”.

2. В чл. 5б: а) в ал. 1, т. 3 думите “в зависимост от съдържанието и техническите характеристики на учебника” се заличават; б) създава се ал. 5: “(5) Средствата от реализираните икономии в резултат на ползването на учебниците по чл. 5б, ал. 1, т. 3 повече от една учебна година се предоставят целево чрез финансиращия орган на училищата, реализирали икономиите, и могат да се използват само за допълнително закупуване на учебници и учебни помагала, както и за закупуване на учебна литература и пособия.”

3. В § 1 от допълнителната разпоредба се създава т. 3: “3. “Първоначална доставка” е доставката на учебници по чл. 2, ал. 1, т. 2 и 3, предназначена за първата година на ползването им.” § 2. В Наредбата за учебниците и учебните помагала, приета с Постановление № 104 на Министерския съвет от 2003 г. (обн., ДВ, бр. 46 от 2003 г.; изм., бр. 51 от 2005 г. и бр. 14 от 2006 г.), се правят следните изменения и допълнения: 1. В чл. 13: а) досегашният текст става ал. 1; б) създава се ал. 2: “(2)Текстът и извънтекстовите компоненти в учебниците с продължителност на ползване повече от една учебна година не трябва да изискват или предполагат писмено изпълнение или изпълнение чрез действия, нарушаващи първоначалния вид на учебника.”

2. В чл. 25: а) досегашният текст става ал. 1; б) създава се ал. 2: “(2) Графичният дизайн на учебниците с продължителност на ползване повече от една учебна година не трябва да включва елементи, които изискват или предполагат писмено изпълнение или изпълнение чрез действия, нарушаващи първоначалния вид на учебника.”

3. В чл. 28: а) създава се нова ал. 2: “(2) Изискванията на чл. 27 за учебниците за II - IV клас с продължителност на ползване повече от една учебна година се изпълняват чрез матова хромова или офсетова хартия с маса не по-малка от 80 г/кв. м и белота не по-малка от 83 %.”; б) досегашната ал. 2 става ал. 3; в) досегашната ал. 3 става ал. 4 и в нея след думите “от 200 г/кв. м” се поставя запетая и се добавя “а за учебниците с продължителност на ползване повече от една учебна година - хромов картон - мат, с маса не по-малка от 250 г/кв. м.”; г) създава се ал. 5: “(5) Корицата на учебниците с продължителност на ползване повече от една учебна година трябва да е едностранно ламинирана и лепилата, употребявани за скрепване към книжното тяло, трябва да осигуряват здравина, еластичност и гъвкавост (поливинил-ацетатна дисперсия, термо- или полиуретаново лепило).”

4. В чл. 30, ал. 2 се създава изречение второ: “Скрепването на учебниците с продължителност на ползване повече от една учебна година трябва да е чрез шиене с конец и лепене с поливинил-ацетатна дисперсия, термо- или полиуретаново лепило.”

Преходни разпоредби § 3. (1) Учебниците за II - IV клас, както и учебниците за учениците със специални образователни потребности - със сензорни увреждания, с умствена изостаналост и с множество увреждания, които са одобрени преди влизането в сила на постановлението, се привеждат в съответствие с неговите изисквания. След изтичане на срока по § 1, ал. 3 от допълнителните разпоредби на Закона за народната просвета те се оценяват и одобряват при условия и по ред, определени с наредба на министъра на образованието и науката.

(2) При условията и по реда на ал. 1 се оценяват и одобряват и учебните помагала, които са в единна система с учебниците. § 4. До одобряване на нови или преработени учебници при условията и по реда на § 3 в системата на народната просвета се ползват учебниците, одобрени преди влизането в сила на постановлението, като продължителността на ползването им се определя от министъра на образованието и науката в зависимост от съдържанието и техническите им характеристики.

Министър-председател: Сергей Станишев

Главен секретар на Министерския съвет:Севдалин Мавров