Постановление № 56 от 18 март 2016 г. за изменение и допълнение на Тарифата за таксите, събирани от контролно-техническата инспекция към Министерството на земеделието и храните по Закона за регистрация и контрол на земеделската и горската техника, приета с Постановление № 21 на Министерския съвет от 1999 г.

ПОСТАНОВЛЕНИЕ № 56 ОТ 18 МАРТ 2016 Г. за изменение и допълнение на Тарифата за таксите, събирани от контролно-техническата инспекция към Министерството на земеделието и храните по Закона за регистрация и контрол на земеделската и горската техника, приета с Постановление № 21 на Министерския съвет от 1999 г. (обн., ДВ, бр. 13 от 1999 г.; изм. и доп., бр. 64 от 2002 г., бр. 68 от 2003 г., бр. 11 от 2006 г., бр. 48 от 2009 г. и бр. 17 от 2013 г.)

МИНИСТЕРСКИЯТ СЪВЕТ ПОСТАНОВИ: § 1. Наименованието на тарифата се изменя така: „Тарифа за таксите, събирани по Закона за регистрация и контрол на земеделската и горската техника“. § 2. В чл. 1, в основния текст след думата „събират“ се добавя „от съответната областна дирекция „Земеделие“. § 3. В чл. 2, в основния текст думите „сезонен преглед“ се заменят със „сезонни технически прегледи“, а след думата „техниката“ се добавя „от съответната областна дирекция „Земеделие“. § 4. В чл. 3 след думата „техниката“ тирето се заличава и се добавя „се събира такса от съответната областна дирекция „Земеделие“ в размер“. § 5. В чл. 4 след думата „номер“ тирето се заличава и се добавя „се събира такса от съответната областна дирекция „Земеделие“ в размер“. § 6. В чл. 4а думите „със земеделска и горска техника“ се заменят със „с техниката“, а след думата „събира“ се добавя „от съответната областна дирекция „Земеделие“. § 7. В чл. 6 се правят следните изменения и допълнения: 1. В основния текст след думата „събира“ се добавя „от Министерството на земеделието и храните“.

2. Точка 6 се отменя. § 8. В чл. 6а, в основния текст след думата „събират“ се добавя „от Министерството на земеделието и храните“. § 9. Създава се чл. 6б: „Чл. 6б. За извършване на периодична проверка на оборудването за прилагане на продукти за растителна защита се събира такса от Министерството на земеделието и храните в размер 40 лв.“

Заключителна разпоредба § 10. Постановлението влиза в сила от деня на обнародването му в „Държавен вестник“.

За министър-председател: Румяна Бъчварова

За главен секретар на Министерския съвет: Веселин Даков