Решение № 81 от 7 февруари 2007 г. за даване на съгласие за изменение и допълнение на договора за предоставяне на концесия за добив на производствени технологични отпадъци от миннодобивната и миннопреработващата дейност - подземни богатства по чл. 2, т. 8 от Закона за подземните богатства, от находище “Хвостохранилище Медет”, община Пирдоп, Софийска област

РЕШЕНИЕ № 81 ОТ 7 ФЕВРУАРИ 2007 Г. за даване на съгласие за изменение и допълнение на договора за предоставяне на концесия за добив на производствени технологични отпадъци от миннодобивната и миннопреработващата дейност - подземни богатства по чл. 2, т. 8 от Закона за подземните богатства, от находище “Хвостохранилище Медет”, община Пирдоп, Софийска област

На основание чл. 70, ал. 3, т. 2 и 3 от Закона за концесиите (обн., ДВ, бр. 36 от 2006 г.; изм. и доп., бр. 53 и 65 от 2006 г.), чл. 61, ал. 3 от Закона за подземните богатства, решението на Министерския съвет по т. 13 от протокол № 41 от заседанието на Министерския съвет на 11 октомври 2006 г. и като взе предвид изложените в доклада на министъра на икономиката и енергетиката мотиви

МИНИСТЕРСКИЯТ СЪВЕТ

РЕШИ: 1. Дава съгласие министърът на икономиката и енергетиката да сключи допълнително споразумение за изменение и допълнение на концесионния договор за добив на производствени технологични отпадъци от миннодобивната и миннопреработващата дейност - подземни богатства по чл. 2, т. 8 от Закона за подземните богатства, от находище “Хвостохранилище Медет”, община Пирдоп, Софийска област.

2. Допълнителното споразумение да се сключи при следните условия: 2. 1. Изменение на чл. 18 от договора, с което да се предвиди задължение за концесионера да заплаща концесионно възнаграждение за добив на мед и да се заличат текстовете, създаващи задължение за концесионера за заплащане на концесионно възнаграждение за добив на алуминий и титан.

2.2. Допълване на чл. 18, ал. 5 от договора, като се добави текстът “а за метали, които не се търгуват на Лондонската метална борса - съгласно действащото законодателство”. 2.

3. Определяне на реда за заплащане считано от 1 януари 2007 г. на част от дължимото концесионно възнаграждение в размер 30 на сто, която се внася по бюджета на община Пирдоп. 2.

4. Привеждане на чл. 11 от договора в съответствие с чл. 80 от Закона за концесиите (обн., ДВ, бр. 36 от 2006 г.; изм. и доп., бр. 53 и 65 от 2006 г.). 2.

5. Включване на клауза в договора, с която да се уредят условията и редът за използването на натрупаните средства в доверителната сметка за обезпечаване изпълнението на задълженията, свързани с ликвидация и рекултивация на находище “Хвостохранилище Медет”.

3. Допълнителното споразумение да се сключи в едномесечен срок от уведомяването на концесионера от министъра на икономиката и енергетиката за това решение.

Министър-председател: Сергей Станишев

Главен секретар на Министерския съвет:Севдалин Мавров