Административният съд - Велико Търново, на основание чл. 188 във връзка с чл. 181, ал. 1 АПК съобщава, че е постъпила жалба от кмета на община Горна Оряховица, с която на основание чл. 45, ал. 11 ЗМСМА във връзка с чл. 185 АПК се оспорва по съдебен ред т. 16 на чл. 16, ал. 1 от Правилника за организацията и дейността на Общинския съвет - Горна Оряховица, неговите комисии и взаимодействието му с общинската администрация, приета с решение № 213 от 15.X.2008 г. на ОС - Горна Оряховица, с което е потвърдено решение № 198 от протокол № 21 от 25.IX.2008 г. С жалбата се иска да се отмени оспореното решение като незаконосъобразно и необосновано, за което е образувано адм.д. № 797/2008, по описа на Административния съд - Велико Търново, насрочено за 19.XII.2008 г. в 10,30 ч.