Постановление № 9 от 19 януари 2009 г. за изменение и допълнение на Устройствения правилник на Изпълнителната агенция “Железопътна администрация”, приет с Постановление № 167 на Министерския съвет от 2001 г.

ПОСТАНОВЛЕНИЕ № 9 ОТ 19 ЯНУАРИ 2009 Г. за изменение и допълнение на Устройствения правилник на Изпълнителната агенция “Железопътна администрация”, приет с Постановление № 167 на Министерския съвет от 2001 г. (обн., ДВ, бр. 61 от 2001 г.; изм. и доп., бр. 87 от 2001 г., бр. 82 и 104 от 2003 г., бр. 110 от 2004 г., бр. 31 и 83 от 2005 г., бр. 5 от 2006 г. и бр. 68 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5 се правят следните изменения и допълнения: 1. В ал. 1: а) в т. 5 думите “прави предложения до министъра на транспорта за съгласуване на проекти” се заменят със “съгласува проектите” и след думата “други” се поставя запетая и се добавя “както и проектите за свързване на железопътните линии от железопътната инфраструктура”; б) в т. 8 след думата “транспорт” се поставя запетая и се добавя “за признаване на правоспособност за дейностите, свързани с безопасността на превозите в железопътния транспорт, и удостоверения за консултанти по безопасността на превозите на опасни товари”; в) в т. 10а думата “сертификат” се заменя с “удостоверения”; г) точка 10г се изменя така: “10г. събира и обработва статистически данни за общите показатели за безопасност и за железопътните произшествия;”; д) точка 12 се изменя така: “12. предлага на министъра на транспорта възлагане разследването на железопътни произшествия и инциденти извън тези по чл. 115к, ал. 1, т. 1 и 2 от Закона за железопътния транспорт на специализираното звено в Министерството на транспорта;”; е) точка 16 се изменя така: “16. ръководи, организира и контролира изпълнението на дейностите в железопътния транспорт, свързани с критичната инфраструктура, в условия на кризи и във военновременна обстановка и предлага на министъра на транспорта мерки за предотвратяване и преодоляване на последиците от бедствия и аварии, засегнали железопътната инфраструктура;”; ж) точки 21 и 22 се изменят така: “21. регистрира лицата, които организират курсове за обучение на консултанти по сигурността на превозите на опасни товари, и лицата, които извършват обучение по прилагането на изискванията за оперативна съвместимост, на процедурите за оценяване и проверка, по издаването на удостоверяващите съответствие документи и по прилагането на европейските и българските стандарти, касаещи железопътния транспорт; 22. утвърждава учебната програма и документацията, свързана с обучението на кандидатите за получаване на удостоверение за завършен курс за консултант по сигурността на превозите на опасни товари, и одобрява програмите за обучение на лицата, които извършват обучение по прилагането на изискванията за оперативна съвместимост, на процедурите за оценяване и проверка, по издаването на удостоверяващите съответствие документи и по прилагането на европейските и българските стандарти, касаещи железопътния транспорт;”; з) в т. 23 накрая се добавя “и за проверка на подсистемите”; и) създават се т. 24 - 31: “24. утвърждава списъците на длъжностите, свързани с безопасността на железопътните превози, съобразно извършваните дейности, за които се изисква правоспособност; 25. издава разрешение за експлоатация на подвижен състав, който не отговаря напълно на техническите спецификации за оперативна съвместимост и е въведен в експлоатация в държава - членка на Европейския съюз, при условие че това не противоречи на националните правила за безопасност, и разрешение за въвеждане в експлоатация на нов или съществено променен подвижен състав, за който няма изисквания в техническите спецификации за оперативна съвместимост; 26. организира управлението и ползването на железопътната инфраструктура, стопанисвана от Национална компания “Железопътна инфраструктура”, в случаите, когато нейното удостоверение за безопасност бъде отнето; 27. дава задължителни предписания за железопътен превоз на опасни товари на територията на Република България в случаите по чл. 6 и 7 от Наредба № 46 от 2001 г. за железопътен превоз на опасни товари (обн., ДВ, бр. 107 от 2001 г.; изм. и доп., бр. 99 от 2006 г. и бр. 63 от 2007 г.); 28. разглежда жалбите на превозвачите във връзка с предоставянето на достъп до железопътната инфраструктура и се произнася с мотивирано решение; 29. уведомява Европейската комисия относно извършените компенсации, направени по отношение на финансовата тежест, произтичаща от икономическата неизгода за превозвача, поради поддържане на задължения за обществени превозни услуги или поради прилагане към превоза на пътници на транспортни тарифи и условия, наложени в интерес на една или повече категории лица, както и преди предприемане на всяка мярка, която ще доведе до преустановяване на задължение за експлоатация или превоз по отношение на определени линии или транспортни услуги, които могат да окажат влияние на трафика между държавите - членки на Европейския съюз; 30. ръководи дейностите, свързани с изграждането и функционирането на система за управление на качеството; 31. предоставя на Европейската железопътна агенция (ERA) необходимата информация и докладите относно дейностите, свързани с управлението на безопасността в железопътния транспорт, и относно въвеждането в експлоатация на подсистемите за оперативната съвместимост на националната железопътна система с трансевропейската железопътна система.”

2. Създава се ал. 3: “(3) Изпълнителният директор представлява Република България в срещите на административния борд на Европейската железопътна агенция (ERA).” § 2. В чл. 9, ал. 2 се създават т. 6 - 8: “6. осигурява цялостната организация по провеждане на атестирането на служителите в агенцията; 7. контролира и отговаря за работата с документите и за съхраняването им; 8. изпълнява и други задачи, възложени му от изпълнителния директор на агенцията.” § 3. В чл. 11 се правят следните изменения и допълнения: 1. В ал. 2, т. 5 думата “разработва” се заменя с “участва в разработването”.

2. Създава се ал. 3: “(3) Дирекцията осигурява административното обслужване на физически и юридически лица, като прилага системата “едно гише”.” § 4. В чл. 12, ал. 2 думите “дирекция “Железопътен транспорт” се заменят с “дирекция “Регулиране”. § 5. В чл. 13 се правят следните изменения и допълнения: 1. Създава се ал. 1: “(1) Изпълнителната агенция “Железопътна администрация” чрез дирекция “Регулиране” изпълнява функциите си на регулаторен орган в железопътния транспорт.”

2. Досегашният текст става ал. 2 и в нея: а) думите “дирекция “Железопътен транспорт” се заменят с “дирекция “Регулиране”; б) в т. 13 след думата “други” се поставя запетая и се добавя “както и проектите за свързване на железопътните линии от железопътната инфраструктура”; в) в т. 14 думите “и за съответствие на правоспособността и квалификацията на персонала, зает пряко с управлението им и с безопасната им експлоатация” се заменят с “и железопътната техника”; г) точки 15 и 16 се изменят така: “15. контролира изпълнението на задълженията за обществени услуги; 16. участва в комисии за разглеждане и решаване на предложения, постъпили в агенцията, за промени в републиканската транспортна схема;”; д) точка 19 се изменя така: “19. извършва проверки по чл. 37, ал. 3 от Закона за железопътния транспорт;”; е) в т. 21 думите “и предлага решения за определяне размера на инфраструктурните такси и” се заличават; ж) точки 22 и 23 се изменят така: “22. предлага на изпълнителния директор решения относно утвърждаването на учебната програма и документацията, свързана с обучението на кандидатите за получаване на удостоверение за завършен курс за консултант по сигурността на превозите на опасни товари; 23. извършва дейността по регистриране на лицата, които организират курсове за обучение за консултанти по сигурността;”; з) създават се т. 24 - 27: “24. подпомага изпълнителния директор при изпълнение на задълженията му във връзка с организацията и координацията по въпросите на Европейския съюз; 25. участва в провеждането на инициативи за информиране на железопътния транспортен бранш за работата му в условията на членството на Република България в Европейския съюз; 26. участва в разработването на международни железопътни споразумения, по които Република България е страна; 27. предлага на изпълнителния директор съобразно правомощията му налагане на административни наказания за констатирани нарушения във връзка с достъпа и използването на железопътната инфраструктура.”

3. Създава се ал. 3: “(3) Дирекцията участва в поддържането на регистри и/или информационни масиви, водени от Изпълнителната агенция “Железопътна администрация” съгласно нормативните изисквания.” § 6. В чл. 13а се правят следните изменения и допълнения: 1. В ал. 2: а) точка 4 се изменя така: “4. участва в процеса на разработване и актуализиране на технически спецификации за оперативна съвместимост (ТСОС), в процеса на вземане на решения в областта на оперативната съвместимост в Европейската железопътна агенция, Европейската комисия и Европейския съвет;”; б) в т. 5 думите “включително в срещите на ERA за развитието на оперативната съвместимост” се заличават; в) създават се т. 7 - 17: “7. участва в разработването на стратегия за развитие и план за внедряване на оперативната съвместимост в железопътния транспорт в Република България в съответствие с общоевропейските норми и изисквания; 8. подготвя и предоставя на Европейската железопътна агенция (ERA) необходимата информация за процеса на внедряване и мониторинг за оперативната съвместимост на националната железопътна система; 9. участва съвместно с Главна дирекция “Железопътна инспекция” в процеса на издаване на разрешение за въвеждане в експлоатация на структурни подсистеми или части от тях при контрола по внедряване и изпълнение на оперативната съвместимост на железопътния транспорт; 10. участва в разработването и реализацията на концепции, програми и проекти и в контрола на дейността по изпълнението им, свързани с оперативната съвместимост на железопътната система; 11. участва в подготовката на документи за технологично и техническо хармонизиране на железопътната инфраструктура и нейната категоризация в съответствие с европейските изисквания и стандарти за оперативната съвместимост при развитието на международните железопътни оси и коридори; 12. подготвя информация, която изпълнителният директор изпраща на Европейската комисия и на страните - членки на Европейския съюз, за лицата, осъществяващи дейностите по оценяване и проверка на съответствието, като посочва областта на компетенциите на всяко лице и в случай на загуба на правото да осъществяват дейността; 13. организира контрола върху дейността на лицата за оценяване и проверка на съответствието на съставни елементи и подсистеми съгласно изискванията за оперативната съвместимост и подаваната от тях информация; 14. разработва и предлага на изпълнителния директор проекти на нормативни актове в областта на оперативната съвместимост; 15. предлага за одобряване изискванията за предаване и съхраняване на данните, обменяни между превозвачите и/или управителите на железопътната инфраструктура с цел качествено обслужване при превоз на пътници и товари, по отношение на съществените изисквания за техническа съвместимост на телематични приложения и информацията, която трябва да съдържат, както и начините за достъп до тях; 16. предлага на изпълнителния директор мерки при установяване несъответствие на съставни елементи за оперативна съвместимост с налична декларация за съответствие, както и за подсистемите; 17. подготвя и предоставя на изпълнителния директор необходимата информация относно внедряване на оперативната съвместимост и докладите за Европейската железопътна агенция (ERA).”

2. Създава се ал. 3: “(3) Дирекцията участва в поддържането на регистри и/или информационни масиви, водени от Изпълнителната агенция “Железопътна администрация” съгласно нормативните изисквания.” § 7. В чл. 14 се правят следните изменения и допълнения: 1. Алинея 1 се изменя така: “(1) Изпълнителната агенция “Железопътна администрация” чрез Главна дирекция “Железопътна инспекция” изпълнява функциите си на национален орган по безопасността.”

2. В ал. 2: а) в т. 1 след думата “инфраструктура” се добавя “в съответствие с националните правила за безопасност и с националните технически правила за железопътната система”; б) в т. 2 след думата “контролира” се добавя “спазването на изискванията за безопасност при осъществяване”; в) в т. 4 след думата “експлоатация” се поставя запетая и се добавя “и прави предписания, и определя срок за отстраняване на констатираните нарушения”; г) точка 5 се изменя така: “5. контролира съответствието на графика за движение на влаковете с изискванията за безопасност;” д) в т. 6 думата “движението” се заменя с “превозите”; е) в т. 7 думите “за даване” се заменят с “на кандидатите за придобиване” и думите “работа на длъжности в” се заменят с “длъжности от”; ж) в т. 8 думите “професия или” се заличават и думата “свързани” се заменя със “свързана”; з) точка 9 се изменя така: “9. предлага издаването на удостоверение за безопасност на превозвачите и управителя на инфраструктурата, след като извърши проверка за наличието на сертификати за безопасност за съответните возила, на функциониращи системи за управление на безопасността и на правилата за управление на дейността;”; и) в т. 12 думите “анализира резултатите от разследванията на” се заменят с “разследва”; к) точка 13 се изменя така: “13. предлага на изпълнителния директор мерки за предотвратяване и за преодоляване на последиците от бедствия и аварии, засегнали железопътната инфраструктура;”; л) в т. 16 след думата “предложения” се добавя “съвместно с дирекция “Регулиране”; м) в т. 17 думата “съгласуване” се заменя с “утвърждаване” и след думата “превозите” се поставя запетая и се добавя “за които се изисква правоспособност”; н) точки 20 и 21 се изменят така: “20. предлага на изпълнителния директор издаването на разрешения и упражнява контрол при въвеждане в експлоатация на структурните подсистеми на националната железопътна система като част от европейската високоскоростна и конвенционална железопътна система; 21. осъществява контрол на системите за управление на безопасността на железопътните превозвачи и управителите на инфраструктурата, както и за изпълнението на изискванията, въз основа на които е издадено удостоверението за безопасност;”; о) в т. 22 след думата “критериите” се добавя “за безопасност” и след думата “инфраструктура” се добавя “в съответствие с изискванията на Европейския съюз”; п) точка 23 се изменя така: “23. участва в комисии за обсъждане и решаване на предложения относно общинските транспортни схеми и в комисии за разглеждане и решаване на постъпилите предложения за промени в областните транспортни схеми;”; р) точки 25 и 26 се отменят; с) точка 28 се изменя така: “28. прави предложение до изпълнителния директор за даване на разрешение за въвеждане в експлоатация на структурни подсистеми на железопътната система и на подвижен състав, който не отговаря напълно на техническите спецификации за оперативна съвместимост;”; т) в т. 30 думите “анализира резултатите от разследването на железопътните произшествия и при необходимост” се заличават; у) създава се т. 31: “31. подпомага изпълнителния директор при изготвяне на предложение до министъра на транспорта разследването на определени железопътни произшествия и инциденти да се възложи на специализираното звено в Министерството на транспорта съгласно чл. 115к, ал. 1, т. 3 от Закона за железопътния транспорт.”

3. Създава се ал. 3: “(3) Дирекцията участва в поддържането на регистри и/или информационни масиви, водени от Изпълнителната агенция “Железопътна администрация” съгласно нормативните изисквания.” § 8. В чл. 15, т. 2 се създава буква “д”: “д) собствени приходи - лихви по депозити на собствени средства и по просрочени плащания.” § 9. В приложението към чл. 8, ал. 2 се правят следните изменения: 1. На ред “Обща администрация” цифрата “4” се заменя с “5”.

2. На ред “Дирекция “Административно-правно и финансово-стопанско обслужване” цифрата “4” се заменя с “5”.

3. На ред “Специализирана администрация” числото “49” се заменя с “48”.

4. На ред “Дирекция “Железопътен транспорт” думите “Железопътен транспорт” се заменят с “Регулиране”.

5. На ред “Главна дирекция “Железопътна инспекция” числото “25” се заменя с “24”.

Министър-председател: Сергей Станишев

За главен секретар на Министерския съвет: Веселин Даков