Постановление № 257 от 23 октомври 2007 г. за изменение и допълнение на Устройствения правилник на Агенция “Митници”, приет с Постановление № 1 на Министерския съвет от 2001 г.

ПОСТАНОВЛЕНИЕ № 257 ОТ 23 ОКТОМВРИ 2007 Г. за изменение и допълнение на Устройствения правилник на Агенция “Митници”, приет с Постановление № 1 на Министерския съвет от 2001 г. (обн., ДВ, бр. 4 от 2001 г.; изм. и доп., бр. 28 и 73 от 2001 г., бр. 97 от 2002 г., бр. 64 и 106 от 2004 г., бр. 3 от 2005 г., бр. 37, 48 и 65 от2006 г. и бр. 11 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 8 се правят следните изменения и допълнения: 1. Алинея 3 се изменя така: “(3) В рамките на общата численост на персонала на Агенция “Митници” се определя по един представител на агенцията в Постоянното представителство на Република България към Европейския съюз в Брюксел, Белгия, в Световната митническа организация в Брюксел, Белгия, и в Регионалния център за борба с трансграничната престъпност към Инициативата за сътрудничество в Югоизточна Европа със седалище Букурещ, Румъния.”

2. Създават се ал. 4 и 5: “(4) Служителите по ал. 3 се командироват по реда на Наредбата за дългосрочните командировки в чужбина, приета с Постановление № 252 на Министерския съвет от 2000 г. (обн., ДВ, бр. 100 от 2000 г.; изм. и доп., бр. 44 от 2001 г.; попр., бр. 51 от 2001 г.; изм. и доп., бр. 93 от 2001 г., бр. 5 от 2002 г., бр. 50, 80 и 86 от 2004 г., бр. 43, 55 и 78 от 2005 г. и бр. 14 от 2006 г.), като за срока на командировката на служителите се определя дипломатически ранг.

(5) За времето на командировката на служителите по ал. 3 се прилагат разпоредбите на глава втора, раздел III от Наредбата за дългосрочните командировки в чужбина. Разходите за издръжка, медицинско обслужване и обучение на живеещите заедно с командирования служител членове на семейството му са за негова сметка, доколкото в нормативен акт не е предвидено друго.” § 2. В чл. 12, ал. 2 се правят следните изменения и допълнения: 1. В т. 1 след думата “митническото” се добавя “и акцизното”.

2. В т. 2 думите “за отстраняване на нарушенията” се заменят с “във връзка с установените пропуски и нарушения”.

3. В т. 4 думите “борба с” се заменят с “противодействие на”. § 3. В наименованието на раздел IV думите “на информацията” се заличават. § 4. В чл. 12а се правят следните изменения и допълнения: 1. В ал. 1 думите “на информацията” и “се ръководи от служителя по сигурността на информацията и” се заличават.

2. Създава се нова ал. 2: “(2) Началникът на отдел “Звено по сигурността” изпълнява функциите на служител по сигурността на информацията и на ръководител на звеното по управление при кризи и отбранително-мобилизационна подготовка.”

3. Досегашната ал. 2 става ал. 3 и в нея: а) основният текст се изменя така: “(3) Звеното по сигурността подпомага началника на отдела при изпълнението на функциите му, като:”; б) точки 9 и 10 се изменят така: “9. участва в разработването на план за управление при кризи; 10. участва в разработването на план за защита при бедствия;” в) създават се т. 11 - 16: “11. подпомага работата на Съвета по сигурност, управление при кризи и защита на населението при бедствия, аварии и катастрофи в Централното митническо управление; 12. прави предложения във връзка с планирането и разпределянето на бюджетни средства за осигуряване сигурността на информацията, управлението при кризи, защитата при бедствия и отбранително-мобилизационна подготовка; 13. организира и участва в изготвянето на доклади и информация за състоянието и дейността по осигуряване сигурността на информацията, управлението при кризи, защитата при бедствия и отбранително-мобилизационната подготовка; 14. организира, осигурява и контролира охранителния и пропускателния режим в Централното митническо управление на Агенция “Митници”; 15. организира развитието, поддръжката и ремонта и осъществява контрол при използването на техническите средства за охрана, пожароизвестяване, пожарогасене и видеонаблюдение; 16. изпълнява и други задачи, произтичащи от нормативните актове, свързани с отбранително-мобилизационната подготовка, с управлението при кризи, както и със защитата на класифицираната информация.”

4. Досегашната ал. 3 става ал. 4 и в нея думите “на информацията” се заличават. § 5. В чл. 14 т. 20 се отменя. § 6. В чл. 16, ал. 1, т. 6 думите “Европейска интеграция и международно сътрудничество” се заменят с “Международни отношения”. § 7. В чл. 17 т. 8 се изменя така: “8. следи за измененията в общностното митническо законодателство и разработва указания във връзка с неговото прилагане.” § 8. В чл. 18 се правят следните изменения: 1. Точки 1 и 2 се изменят така: “1. изработва на национално ниво и участва на ниво Европейска комисия със свои представители в изработването на проекти на нормативни актове, свързани с Комбинираната номенклатура, ТАРИК номенклатурата и номенклатурата на експортните субсидии, митническата стойност, произхода на стоките, тарифните и нетарифните мерки, мерките, произтичащи от регламентите относно Общата селскостопанска политика и Общата рибарска политика на Европейския съюз, или митническите облекчения, както и дава становища по проекти на нормативни актове, касаещи тези области, изпратени за съгласуване от други държавни органи; 2. ръководи методически митническите учреждения в областите по т. 1;”.

2. Точка 4 се изменя така: “4. дава становища по превода на български език на Комбинираната номенклатура на Европейския съюз, ТАРИК номенклатурата и номенклатурата на експортните субсидии, както и на актовете по прилагането им;”.

3. Точка 6 се изменя така: “6. изготвя проекти за обвързваща тарифна информация и обвързваща информация за произхода в съответствие с разпоредбите на Митническия кодекс на Европейския съюз и актовете по прилагането му и администрира информационната подсистема за обвързваща информация;”.

4. Точка 10 се изменя така: “10. оказва съдействие при контрола върху стоките с висока степен на риск по отношение на елементите от компетентност на дирекцията;”.

5. Точка 13 се изменя така: “13. организира изпълнението на задълженията по многостранни и двустранни международни договори, предвиждащи освобождаване от вносни сборове;”.

6. В т. 14 думите “протоколите за произхода към споразуменията за свободна търговия” се заменят с “правилата за произход към преференциалните договорености на Европейския съюз”.

7. В т. 18 думите “Координационния съвет за подготовка на Република България за присъединяване към Европейския съюз” се заменят с “работните групи към Съвета по европейските въпроси към Министерския съвет”.

8. В т. 23 след думата “съществуващото” се добавя “европейско и”.

9. Точка 24 се изменя така: “24. разработва и поддържа националните мерки на Интегрираната митническа тарифа в базата данни с всички тарифни и нетарифни мерки и ограничения и забрани, които се прилагат при внасянето, изнасянето и транзитирането на стоки, и участва в работата на Комитета по Интегрираната митническа тарифа към министъра на финансите;”.

10. В т. 25 думата “поддържа” се заменя с “връзката с” и след думата “квоти” се добавя “на Европейската комисия”. § 9. В чл. 19 т. 2 се изменя така: “2. следи за измененията в общностното митническо законодателство и разработва указания във връзка с неговото прилагане.” § 10. В чл. 20 се правят следните изменения и допълнения: 1. В т. 1: а) в буква “б” след думата “прекурсори” се поставя запетая и се добавя “оръжия и изделия и технологии с двойна употреба”; б) в буква “д” думата “граничните” се заличава; в) буква “з” се изменя така: “з) контрола по спазването на режима за дейностите с оръжия и изделия и технологии с двойна употреба;”.

2. Точка 12 се изменя така: “12. организира и осъществява проверки чрез мобилни митнически групи в зоните на граничните контролно-пропускателни пунктове и на цялата територия на страната.” § 11. В чл. 22 се правят следните изменения: 1. Думите “Европейска интеграция и международно сътрудничество” се заменят с “Международни отношения”.

2. Точка 1 се изменя така: “1. участва в разработването и следи за прилагането на основни и стратегически документи и оперативни планове, свързани с изпълнението на задълженията, произтичащи от членството на Република България в Европейския съюз, в частта им от компетентността на агенцията;”.

3. Точки 3 - 5 се изменят така: “3. участва в работата на Работна група № 24 “Митнически съюз” и в работата на други работни групи към Съвета по европейските въпроси към Министерския съвет; 4. координира изготвянето на проектите на позиции по въпроси от компетентността на агенцията, които се разглеждат от Съвета на Европейския съюз и неговите спомагателни органи в процеса на комитология; 5. координира дейността на служителите по чл. 8, ал. 3 и участието на служители на агенцията в работата на органите на Европейската комисия и Съвета на Европейския съюз и на други международни организации;”.

4. Точки 11 - 13 се изменят така: “11. в процеса на програмиране на програми на Европейския съюз и на други международни организации и институции и организира разработването на документация за изпълнение на проектите по тези програми в частта от компетентността на агенцията; 12. координира и контролира изпълнението на текущите проекти по програмите на Европейския съюз и на други международни организации и институции от компетентността на агенцията; 13. изготвя отчетните документи за проектите по програмите на Европейския съюз и на други международни организации и институции от компетентността на агенцията;”.

5. Точка 14 се отменя.

6. В т. 15 след думата “организира” се добавя “и координира”. § 12. В чл. 33 се правят следните изменения и допълнения: 1. Алинея 2 се изменя така: “(2) При прекратяване на трудовото правоотношение по чл. 325, т. 9 и 11, чл. 327, т. 1, 2 и 3 и чл. 328, ал. 1, т. 1, 2, 3, 6, 7, 8 и 10 от Кодекса на труда, както и при прекратяване на служебното правоотношение по чл. 103, ал. 1, т. 3, 7, 8 и 9, чл. 106, ал. 1, т. 1, 2 и 5 и чл. 107, ал. 1, т. 6 от Закона за държавния служител униформеното облекло не се връща и не се заплаща за недоизносената част.”

2. Създават се ал. 3 и 4: “(3) В останалите случаи на прекратяване на трудовото и служебното правоотношение униформеното облекло не се връща, а се заплаща стойността му за срока на доизносване.

(4) При прекратяване на трудовото или служебното правоотношение отличителните знаци на униформеното облекло подлежат на връщане.”

3. Досегашната ал. 3 става ал. 5.

§ 13. В приложение № 1 към чл. 8, ал. 2 думите “Звено по сигурността на информацията” се заменят със “Звено по сигурността”, а думите “Европейска интеграция и международно сътрудничество” се заменят с “Международни отношения”.

Заключителна разпоредба § 14. Член 4 от Тарифата за таксите, които се събират от Агенция “Митници” по чл. 12 от Закона за митниците, приета с Постановление № 85 на Министерския съвет от 2003 г. (ДВ, бр. 39 от 2003 г.), се изменя така: “Чл. 4. За прилагането на мерките по чл. 96б от Закона за авторското право и сродните му права, чл. 78 от Закона за марките и географските означения, чл. 62 от Закона за промишления дизайн и чл. 83а от Закона за патентите и регистрацията на полезните модели, когато задържаните стоки се съхраняват в складове, управлявани от митническите органи, се събират таксите по чл. 13.”

Министър-председател: Сергей Станишев

Главен секретар на Министерския съвет: Севдалин Мавров