Постановление № 63 от 26 април 2018 г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2018 г. за непредвидени и/или неотложни разходи за предотвратяване, овладяване и преодоляване на последиците от бедствия

ПОСТАНОВЛЕНИЕ № 63

ОТ 26 АПРИЛ 2018 Г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2018 г. за непредвидени и/или неотложни разходи за предотвратяване, овладяване и преодоляване на последиците от бедствия

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2018 г. в общ размер 20 784 639 лв., разпределени, както следва: 1. разходи по бюджета на Министерския съвет в общ размер 696 129 лв., от които: а) на областния управител на област Добрич за почистване на коритото на р. Батова в участъка ù от кръстовището на главен път Е87 I-9 до III-902 (бензиностанция „Бултрак“) до Черно море, от км 0+630 до км 3+945 – 321 885 лв.; б) на областния управител на област Монтана за финансиране на проекти за изпълнение на превантивни дейности по почистване на речни корита на територията на област Монтана (р. Ботуня 150 м, над с. Стояново, местността Варниците, община Вършец) – 41 054 лв.; в) на областния управител на област Смолян за осигуряване на хидравличната проводимост и почистване коритата на р. Черна и р. Бяла в регулационните граници на гр. Смолян – 333 190 лв.; 2. разходи по бюджета на Министерството на вътрешните работи в общ размер 515 796 лв., в т.ч. 108 661 лв. в частта „Персонал“, от които: а) 110 886 лв. за възстановяване на непредвидени разходи, извършени от структурите на Министерството на вътрешните работи (МВР) за овладяване и преодоляване на възникнали извънредни ситуации в периода декември 2016 г. – март 2017 г., в т. ч. 71 223 лв. в частта „Персонал“; б) 337 500 лв. за спешен ремонт и подмяна на повредени компоненти на Националната система за ранно предупреждение и оповестяване; в) 56 138 лв. за разплащане на непредвидени разходи за овладяване и преодоляване на възникнали извънредни ситуации в периода август 2017 г. – януари 2018 г., в т.ч. 31 736 лв. в частта „Персонал“; г) 10 162 лв. за възстановяване на разходи на Главна дирекция „Гранична полиция“ на МВР и ОДМВР – Бургас, при участието им в спасителни и неотложни аварийно-възстановителни работи за овладяване на възникнали бедствия и извънредни ситуации за периода октомври – декември 2017 г., в т.ч. 5702 лв. в частта „Персонал“; д) 1110 лв. за изплащане на съдебни разноски на Б.С.Б. по Решение № 7177 от 29.11.2017 г. и протокол от 29.01.2018 г. на Административния съд – София-град, по адм. дело № 10485 от 2017 г.; 3. разходи по бюджета на Министерството на здравеопазването за аварийно-възстановителни работи на Филиала за спешна медицинска помощ – Сливо поле, област Русе – 30 359 лв.; 4. разходи по бюджета на Министерството на земеделието, храните и горите за възстановяване на непредвидени разходи за храна, транспорт, труд и гориво-смазочни материали на Югозападното държавно предприятие – Благоевград, извършени за гасене на горски пожар през август 2017 г. – 211 772 лв.; 5. разходи по бюджета на Министерството на отбраната за неутрализиране на невзривени бойни припаси на територията на страната, за спасителни дейности при наводнения, разузнаване и пожарогасене от въздуха с използването на авиационна техника в общ размер 425 256 лв., от които: а) за Министерството на отбраната – 422 634 лв., в т.ч. 92 271 лв. за „Персонал“ и 330 363 лв. за „Издръжка“; б) трансфер за Национален военен университет „Васил Левски“, гр. Велико Търново – 2622 лв.; 6. разходи по бюджета на Министерството на образованието и науката за възстановяване на сграда на Професионална гимназия по облекло и текстил „Христо Бояджиев“, гр. Плевен – 172 777 лв.; 7. разходи по бюджета на Министерството на регионалното развитие и благоустройството в общ размер 1 284 858 лв., от които: а) за разплащане на спешни и неотложни аварийни работи по отстраняването на нанесени щети на републиканската пътна мрежа на територията на областите Бургас – 11 226 лв., Велико Търново – 23 152 лв., Ловеч – 8472 лв., Плевен – 113 577 лв., Сливен – 67 411 лв., Търговище – 18 761 лв., и Софийска област – 20 861 лв.; б) за спешни и неотложни аварийни работи по отстраняването на нанесени щети на републикански път ІІІ-197 Доспат – Борино – Девин при км 70+386, област Смолян – 103 852 лв.; в) за спешни и неотложни аварийни работи по възстановяването на републикански път І-5 Кърджали – ГКПП Маказа при км 388+181, област Кърджали – 917 546 лв.; 8. разходи по бюджета на Министерството на транспорта, информационните технологии и съобщенията в общ размер 799 451 лв., от които: а) за трайно възстановяване на железопътната инфраструктура в междугарието Дъскотна – Търнак на км 65+650 – 301 129 лв.; б) за разплащане на непредвидени разходи по ликвидиране на последствията от авария на контактната мрежа в гара Хитрино – 183 056 лв.; в) за разплащане на непредвидени разходи за разчистване на снежни преспи в междугарието гара Сеново до гара Каспичан – 15 965 лв.; г) за разплащане на непредвидени разходи за разчистване на снежни преспи в междугарията от гара Самуил до гара Силистра – 22 220 лв.; д) за разплащане на непредвидени разходи за разчистване на снегонавявания по коловози в гара Кръстец в района на железопътна секция Горна Оряховица – 1122 лв.; е) за разплащане на непредвидени разходи за разчистване на снежни преспи в междугарието гара Добрич-север – гара Кардам – 26 521 лв.; ж) за разплащане на разходи за ликвидиране на последствията от авария на контактната мрежа в участъка Русе – Долапите – 3259 лв.; з) за разплащане на разходи за аварийно-възстановителни работи след дерайлирането на вагони в жп гара Хитрино по 9 жп линия Русе – Каспичан – 238 907 лв.; и) за разплащане на разходи за извършени неотложни аварийно-възстановителни работи в междугарието Долни Раковец – Гълъбник на км 61+400 – 7272 лв.; 9. трансфер по бюджета на Община Банско за извършване на неотложни аварийни дейности по изграждането на диги на р. Глазне в контактната зона на гр. Банско – 15 510 лв.; 10. трансфер по бюджета на Община Бургас в общ размер 1 098 542 лв., от които: а) за разплащане на непредвидени разходи за овладяване на бедствената ситуация на територията на община Бургас през октомври 2017 г. – 1 013 288 лв.; б) за възстановяване на помещения (13 480 лв.) и покрива (10 970 лв.) на сградата на ОУ „Васил Левски“, кв. Горно Езерово, гр. Бургас – 24 450 лв.; в) за възстановяване на Немска езикова гимназия „Гьоте“, ж.к. Зорница, гр. Бургас – 5319 лв.; г) за възстановяване на ОДЗ „Делфин“, ж.к. Меден рудник, гр. Бургас – 33 729 лв.; д) за възстановяване на ЦДГ „Теменуга“, с. Равнец – 17 647 лв.; е) за възстановяване на ЦДГ „Здравец“, ж.к. Изгрев, гр. Бургас – 4109 лв.; 11. трансфер по бюджета на Община Камено за разплащане на непредвидени разходи за спасителни и неотложни аварийни работи в с. Черни връх, с. Полски извор, с. Ливада, с. Тръстиково, с. Константиново, с. Русокастро, с. Желязово, с. Кръстина и с. Трояново вследствие на наводнение през октомври 2017 г. – 1 001 986 лв.; 12. трансфер по бюджета на Община Руен за възстановяване на пътната настилка на улици в регулационните граници на с. Просеник – 263 890 лв.; 13. трансфер по бюджета на Община Аксаково за разплащане на разходи за спасителни и неотложни аварийни работи по време на бедственото положение през февруари 2015 г. – 86 646 лв.; 14. трансфер по бюджета на Община Белослав за възстановяване на разходи за извършени аварийно-възстановителни работи на помпена станция и мостово съоръжение в с. Разделна – 43 198 лв.; 15. трансфер по бюджета на Община Велико Търново в общ размер 888 178 лв., от които: а) за възстановяване на мост – вилна зона, с. Габровци – 12 864 лв.; б) за укрепване на мост над р. Еньовица, с. Габровци, път Габровци – Пъровци – 76 680 лв.; в) за почистване на р. Негованка – 800 м преди (въжен мост) и 200 м след каменен мост в центъра на с. Емен – 34 421 лв.; г) за почистване на р. Янтра – 350 м преди и 150 м след моста на общинския път между с. Леденик и с. Шемшево – четвърти участък – 99 038 лв.; д) за почистване на р. Янтра – Леската, 150 м западно от воденицата на с. Леденик – пети участък – 116 382 лв.; е) за почистване на речното легло и бреговете на р. Янтра – първи, четвърти и пети участък – за първи участък от дъговия железен мост на републикански път I-4 „София – Варна“ до 50 м след бетонния мост за жп гара Велико Търново – 404 904 лв.; ж) за възстановяване на подпорната стена в двора на детска градина „Ивайло“, гр. Велико Търново – 143 889 лв.; 16. трансфер по бюджета на Община Горна Оряховица за ремонтно-възстановителни работи на Първото килийно училище към църквата „Св. Георги“ – Горна Оряховица – 166 844 лв.; 17. трансфер по бюджета на Община Видин за разплащане на непредвидени разходи за аварийно отводняване на улиците в кв. Нов път, гр. Видин – 12 647 лв.; 18. трансфер по бюджета на Община Враца в общ размер 506 951 лв., от които: а) за разплащане на непредвидени разходи за овладяване на бедственото положение вследствие на бурни ветрове през февруари и март 2018 г. и за аварийно възстановяване на увредени сгради и съоръжения – 500 000 лв.; б) за разплащане на непредвидени разходи за възстановяване на улици, пътни и мостови съоръжения в с. Лиляче – 6951 лв.; 19. трансфер по бюджета на Община Криводол за авариен частичен ремонт на мост в с. Добруша – 13 006 лв.; 20. трансфер по бюджета на Община Мизия за възстановителна помощ на пострадали от наводнението през август 2014 г. в общ размер 24 913 лв., от които: а) за сграда на ул. Дафинка Чергарска № 46, гр. Мизия, на М.П.К. – 1467 лв.; б) за сграда на ул. Любен Каравелов № 46, гр. Мизия, на М.Ц.С., наследник на М.С.К. – 1778 лв.; в) за сграда на ул. Пейо Яворов № 18, гр. Мизия, на П.Г.П. – 2536 лв.; г) за сграда на ул. 3-ти март № 3, гр. Мизия, на М.Д.Г. – 2865 лв.; д) за сграда на ул. 9-и септември № 13, гр. Мизия, на В.З.С. – 2930 лв.; е) за сграда на ул. Любен Каравелов № 72, гр. Мизия, на В.В.Т. – 3453 лв.; ж) за сграда на ул. Милин камък № 9, гр. Мизия, на Г.И.Д. и И.И.Д. – 4279 лв.; з) за сграда на ул. Цар Освободител № 54, гр. Мизия, на Л.И.П. – 5605 лв.; 21. трансфер по бюджета на Община Габрово в общ размер 382 193 лв., от които: а) за аварийно укрепване на левия бряг на р. Сивек и на устой на пешеходна пасарелка в с. Чарково – 9394 лв.; б) за аварийно укрепване на мост в с. Гергини (под казаните) – 9419 лв.; в) за аварийно укрепване на ул. Орлово гнездо, гр. Габрово – 12 864 лв.; г) за аварийно укрепване на ул. Негенска № 11, гр. Габрово – 12 877 лв.; д) за аварийно укрепване на мост – с. Жълтеш – 17 496 лв.; е) за аварийно укрепване на път GAB 2029 Етъра – Чарково – Поток на р. Сивек след ЕМО „Етър“ – Габрово – 33 012 лв.; ж) за аварийно укрепване на брега на р. Синкевица при ул. Самара № 24 до УПИ Х-112 и ІХ-113, кв. 61, гр. Габрово – 76 297 лв.; з) за аварийно укрепване на бряг на р. Шаварна в района на имот на ул. Първа, с. Враниловци – 88 807 лв.; и) за аварийно укрепване на бряг на р. Шаварна в района на мост на ул. Втора, с. Враниловци – 122 027 лв.; 22. трансфер по бюджета на Община Генерал Тошево за разплащане на разходи за осигуряването на проходимост на общински пътища през януари 2017 г. – 7620 лв.; 23. трансфер по бюджета на Община Добричка за неотложни аварийно-възстановителни работи, свързани с ликвидиране на последствията от наводнение на територията на с. Батово – 23 499 лв.; 24. трансфер по бюджета на Община Ардино за възстановяване на разходи за извършени аварийно-възстановителни работи по общинската транспортна инфраструктура – 78 957 лв.; 25. трансфер по бюджета на Община Крумовград за аварийно възстановяване на укрепителна дига – вододайна зона, с. Гулийка – 47 780 лв.; 26. трансфер по бюджета на Община Кърджали за възстановяване на път и ремонт на водосток в с. Жинзифово – 13 475 лв.; 27. трансфер по бюджета на Община Момчилград в общ размер 134 623 лв., от които: а) за разплащане на непредвидени разходи за спасителни и неотложни аварийно-възстановителни работи на територията на общината – 74 623 лв.; б) за аварийно-възстановителни работи на въжен пешеходен мост на р. Нановишка за махала Борово на с. Гургулица – 60 000 лв.; 28. трансфер по бюджета на Община Кюстендил за разплащане на разходите за извършени неотложни аварийни работи след придошли води на р. Бистрица в землището на с. Гърляно – 10 415 лв.; 29. трансфер по бюджета на Община Луковит за разплащане на разходи за извършена дезинфекция, дезинсекция и дератизация на 59 имота в кв. Изток, гр. Луковит, огнище на вирусен хепатит тип А (ВХА) – 10 620 лв.; 30. трансфер по бюджета на Община Брацигово за укрепване на срутище в с. Розово – 394 283 лв.; 31. трансфер по бюджета на Община Лесичово за почистване на коритата на реки в с. Лесичово, с. Калугерово и с. Церово – 771 047 лв.; 32. трансфер по бюджета на Община Пещера за укрепване на склонов участък при км 27+500 на общински път PAZ 1181 „Дорково – Костандово – лет. „Св. Константин“ – Пещера“ – 185 685 лв.; 33. трансфер по бюджета на Община Сърница за възстановяване на подпорна стена за укрепване на ул. Свобода, между о.т. 122 и о.т. 125, гр. Сърница – 191 277 лв.; 34. трансфер по бюджета на Община Земен за почистване на речните корита на р. Струма и р. Треклянска – 400 000 лв.; 35. трансфер по бюджета на Община Белене за ремонт на сградата на СУ „Д. Дебелянов“, гр. Белене – 500 000 лв.; 36. трансфер по бюджета на Община Гулянци за реконструкция на открит отводнителен канал, с. Брест, III етап – 179 032 лв.; 37. трансфер по бюджета на Община Карлово в общ размер 657 850 лв., от които: а) за възстановяване на подпорна стена по р. Тунджа, в центъра на гр. Калофер – 5967 лв.; б) за авариен ремонт на покриви и дограми на сгради в с. Васил Левски (културен дом и здравна служба) – 15 976 лв.; в) за авариен ремонт на покрива на сградата на ХЕИ (РИОКОЗ), клон Карлово – 10 848 лв.; г) за авариен ремонт на покрив и фасадна дограма на сградата на общинската администрация, гр. Карлово – 4697 лв.; д) за авариен ремонт на покриви на МБАЛ „Д-р Киро Попов“, гр. Карлово – 259 721 лв.; е) за авариен ремонт на фасадна дограма в сграда „Център за настаняване от семеен тип за деца/младежи с увреждания“, гр. Карлово – 1790 лв.; ж) за авариен ремонт на покриви на СУ „Христо Проданов“, гр. Карлово – 358 851 лв.; 38. трансфер по бюджета на Община Куклен за аварийно възстановяване на активизирани свлачищни участъци на отклонение от общински път (ІІІ-8604) Гълъбово – Косово, за с. Цар Калоян – 509 179 лв.; 39. трансфер по бюджета на Община Две могили за разплащане на разходи за разчистване на общинската пътна мрежа от сняг по време на усложнената зимна обстановка януари 2016 г. – 48 616 лв.; 40. трансфер по бюджета на Община Иваново за аварийно възстановяване на диги на р. Русенски Лом с цел предпазване от заливане на с. Красен – 1 425 333 лв.; 41. трансфер по бюджета на Община Сливо поле за разплащане на разходи за извършени непредвидени разходи на територията на общината – 4702 лв.; 42. трансфер по бюджета на Община Алфатар за разплащане на разходи за разчистване на общинската пътна мрежа от сняг по време на усложнената зимна обстановка в община Алфатар през януари 2016 г. – 8646 лв.; 43. трансфер по бюджета на Община Котел в общ размер 773 311 лв., от които: а) за разплащане на разходи за привеждане в изправност на основния изпускател на яз. „Алтън дере“ в землището на с. Пъдарево – 10 560 лв.; б) за укрепване на свлачище на път с. Нейково – гр. Елена (ІІ-48, Котел – Градец), границата на община Сливен – 333 424 лв.; в) за възстановяване проводимостта на два водостока, намиращи се на 1,6 км и 2,6 км от с. Нейково по общински път SLV 1005 с. Нейково – с. Раково – 14 117 лв.; г) за възстановяване проводимостта на коритото на р. Нейковска в регулацията на с. Катунище – 32 457 лв.; д) за укрепване на свлачище на ул. Захари Стоянов, с. Медвен – 382 753 лв.; 44. трансфер по бюджета на Община Сливен в общ размер 67 922 лв., от които: а) за неотложни аварийни работи по премахването на аварирала конзолна плоча – бл. 28, кв. Даме Груев, гр. Сливен – 4305 лв.; б) за аварийно-възстановителни работи по ликвидиране на последствията от проливен дъжд в с. Струпец – 15 095 лв.; в) за ликвидиране на последствия от проливни валежи в индентифицирани критични зони на гр. Сливен и с. Николаево – 19 211 лв.; г) за неотложно аварийно възстановяване на покрива на ОУ „Хаджи Димитър“, с. Селиминово – 29 311 лв.; 45. трансфер по бюджета на Община Доспат за възстановяване на подпорна стена, укрепваща ул. Юг, между о.т. 226 и о.т. 229, кв. 49, с. Змейца – 24 123 лв.; 46. трансфер по бюджета на Община Рудозем за разплащане на разходи за извършени неотложни аварийно-възстановителни работи по улици и общински пътища, вследствие на вредни въздействия от води, свличане на земни маси през октомври 2014 г. и януари 2016 г. – 149 060 лв.; 47. трансфер по бюджета на Община Смолян в общ размер 1 687 047 лв. за разплащане на разходи за извършени неотложни аварийно-възстановителни работи по овладяване на бедствени положения и възстановяване на общинската инфраструктура за периода 2015 – 2017 г.; 48. трансфер по бюджета на Община Чепеларе за възстановяване на мост на ул. Марко Иванов, с. Павелско – 204 160 лв.; 49. трансфер по бюджета на Столичната община за ремонт и изграждане на лявата корекционна дига на р. Лесновска в землището на с. Долни Богров, район „Кремиковци“ – 1 050 000 лв.; 50. трансфер по бюджета на Община Гълъбово за разплащане на разходи за укрепване на защитна дига около подстанция „Гълъбово“ за овладяване на бедственото положение през март 2015 г. – 2952 лв.; 51. трансфер по бюджета на Община Мъглиж в общ размер 840 026 лв., от които: а) за аварийно възстановяване на общински път SZR 1081-І-5 (Казанлък – Стара Загора – Селце) – 191 966 лв.; б) за аварийно възстановяване и укрепване на участъци от общински път SZR 1081 – с. Тулово – гр. Мъглиж – с. Селце – 648 060 лв.; 52. трансфер по бюджета на Община Ихтиман за гасене на пожар в района на сметището за битови отпадъци в местността „Садината“, гр. Ихтиман – 67 020 лв.; 53. трансфер по бюджета на Община Самоков за аварийно-възстановителни работи по транспортната инфраструктура, брегоукрепване и възстановяване проводимостта на речни корита и дерета – 1 330 500 лв.; 54. трансфер по бюджета на Община Тополовград за разплащане на непредвидени разходи за овладяване на горски пожар в района на землището на с. Българска поляна и с. Орлов дол – 5655 лв.; 55. трансфер по бюджета на Община Каспичан за укрепване брега на дере, скат до ул. Панайот Волов, с. Кюлевча – 278 742 лв.; 56. трансфер по бюджета на Община Хитрино за възстановяване на разходи за спасителни и неотложни аварийни работи през януари 2017 г. – 60 580 лв.

(2) Допълнителните трансфери по ал. 1, т. 9 – 56 се предоставят от централния бюджет по бюджетите на общините като трансфер за други целеви разходи.

(3) Средствата по ал. 1 да се осигурят за сметка на резерва за непредвидени и/или неотложни разходи за 2018 г. в частта за предотвратяване, овладяване и преодоляване на последиците от бедствия по чл. 1, ал. 2, раздел II, т. 5.1 от Закона за държавния бюджет на Република България за 2018 г.

Чл. 2. Със сумата по чл. 1, ал. 1, т. 1 да се увеличат разходите по бюджета на Министерския съвет за 2018 г. по „Политика в областта на осъществяването на държавните функции на територията на областите в България“, бюджетна програма „Осъществяване на държавната политика на областно ниво“, и показателите по чл. 6, ал. 3 от Закона за държавния бюджет на Република България за 2018 г.

Чл. 3. (1) Със сумата по чл. 1, ал. 1, т. 2, в т. ч. 108 661 лв. по показател „Персонал“, да се увеличат разходите по бюджета на Министерството на вътрешните работи за 2018 г. по „Политика в областта на пожарната безопасност и защитата на населението при извънредни ситуации“, бюджетна програма „Пожарна безопасност и защита на населението при пожари, бедствия и извънредни ситуации“.

(2) Със сумата 407 135 лв. да се увеличат показателите по чл. 12, ал. 3 от Закона за държавния бюджет на Република България за 2018 г.

Чл. 4. Със сумата по чл. 1, ал. 1, т. 3 да се увеличат разходите по бюджета на Министерството на здравеопазването за 2018 г. по бюджетна програма „Администрация“ и показателите по чл. 15, ал. 3 от Закона за държавния бюджет на Република България за 2018 г.

Чл. 5. Със сумата по чл. 1, ал. 1, т. 4 да се увеличат разходите по бюджета на Министерството на земеделието, храните и горите за 2018 г. по „Политика в областта на съхраняването и увеличаването на горите и дивеча“, бюджетна програма „Планиране, опазване от посегателства, пожари и лесозащита“, и показателите по чл. 23, ал. 3 от Закона за държавния бюджет на Република България за 2018 г.

Чл. 6. (1) Със сумата по чл. 1, ал. 1, т. 5, буква „а“ в размер 422 634 лв., в т. ч. 92 271 лв. по показател „Персонал“, да се увеличат разходите по бюджета на Министерството на отбраната за 2018 г. по „Политика в областта на отбранителните способности“, бюджетна програма „Подготовка и използване на въоръжените сили“.

(2) Със сумата по чл. 1, ал. 1, т. 5, буква „а“ в размер 330 363 лв. да се увеличат показателите по чл. 11, ал. 3 от Закона за държавния бюджет на Република България за 2018 г.

Чл. 7. Със сумата по чл. 1, ал. 1, т. 6 да се увеличат разходите по бюджета на Министерството на образованието и науката за 2018 г. по „Политика в областта на всеобхватното, достъпно и качествено предучилищно и училищно образование. Учене през целия живот“, бюджетна програма „Училищно образование“, и показателите по чл. 16, ал. 3 от Закона за държавния бюджет на Република България за 2018 г.

Чл. 8. Със сумата по чл. 1, ал. 1, т. 7 да се увеличат разходите по бюджета на Министерството на регионалното развитие и благоустройството за 2018 г. по „Политика за поддържане, модернизация и изграждане на техническата инфраструктура, свързана с подобряване на транспортната достъпност и интегрираното управление на водните ресурси и геозащита“, бюджетна програма „Рехабилитация и изграждане на пътна инфраструктура“, и показателите по чл. 22, ал. 3 от Закона за държавния бюджет на Република България за 2018 г.

Чл. 9. Със сумата по чл. 1, ал. 1, т. 8 да се увеличат разходите по бюджета на Министерството на транспорта, информационните технологии и съобщенията за 2018 г. по „Политика в областта на транспорта“, бюджетна програма „Организация, управление на транспорта, осигуряване на безопасност, сигурност и екологосъобразност“, и показателите по чл. 24, ал. 3 от Закона за държавния бюджет на Република България за 2018 г.

Чл. 10. Средствата за възстановителна помощ по чл. 1, ал. 1, т. 20 да се предоставят на правоимащите лица чрез общинската администрация по постоянен адрес на лицата по касов и безкасов път.

Чл. 11. Главният секретар на Министерския съвет, министърът на вътрешните работи, министърът на здравеопазването, министърът на земеделието, храните и горите, министърът на отбраната, министърът на образованието и науката, министърът на регионалното развитие и благоустройството и министърът на транспорта, информационните технологии и съобщенията да извършат съответните промени по бюджетите си за 2018 г. и да уведомят министъра на финансите.

Чл. 12. Министърът на финансите да извърши съответните промени по централния бюджет за 2018 г., включително по бюджетните взаимоотношения на общините с централния бюджет за 2018 г.

Заключителни разпоредби § 1. Постановлението се приема на основание чл. 43, ал. 3, чл. 55а и чл. 109, ал. 3 от Закона за публичните финанси. § 2. Изпълнението на постановлението се възлага на главния секретар на Министерския съвет, министъра на вътрешните работи, министъра на здравеопазването, министъра на земеделието, храните и горите, министъра на отбраната, министъра на образованието и науката, министъра на регионалното развитие и благоустройството, министъра на транспорта, информационните технологии и съобщенията, областните управители на областите Добрич, Монтана и Смолян и на кметовете на съответните общини. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков