Административният съд – Варна, ІV състав, на основание чл. 181 АПК съобщава, че е постъпило оспорване от „Сдружение на фирмите за надгробни паметници от гр. Варна“, „Възкресение – НИССИ“ – ЕООД, Варна, „Траурна агенция Варна“ – ООД, Варна, „Тъга“ – ООД, Варна, „Китов 91“ – ЕООД, Варна, „Черкез Груп“ – ЕООД, Варна, „Вили и Миланов“ – ЕООД, Варна, и „Траурен дом Обелиск“ – ЕООД, Варна, срещу чл. 21, ал. 2, чл. 31, ал. 1 и 2, чл. 32, ал. 1 и 2, чл. 33, чл. 36, т. 4, букви „а“, „б“ и „в“ и чл. 42 от Наредбата за гробищните паркове и погребално-обредната дейност на територията на община Варна, приета с Решение № 445-4 по протокол № 10 от 4.08.2016 г. на Общинския съвет – гр. Варна. Заинтересованите лица могат да подадат заявление за конституирането им като страни по адм. дело № 2566/2016 г. в едномесечен срок от деня на обнародване на съобщението в „Държавен вестник“, към което да приложат писмени доказателства, удостоверяващи това им качество.