Постановление № 19 от 4 февруари 2005 г. за изменение и допълнение на Правилника за прилагане на Закона за контрол над взривните вещества, огнестрелните оръжия и боеприпасите, приет с Постановление № 169 на Министерския съвет от 1999 г.

ПОСТАНОВЛЕНИЕ № 19 ОТ 4 ФЕВРУАРИ 2005 Г. за изменение и допълнение на Правилника за прилагане на Закона за контрол над взривните вещества, огнестрелните оръжия и боеприпасите, приет с Постановление № 169 на Министерския съвет от 1999 г. (обн., ДВ, бр. 78 от 1999 г.; изм. и доп., бр. 58 от 2001 г., бр. 1 и 115 от 2002 г., бр. 24 и 111 от 2003 г.; Решение № 963 на Върховния административен съд от 2004 г. - бр. 12 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 24 се създава ал. 4: “(4) Забранява се продажбата на заглушители за огнестрелни оръжия освен за нуждите на Министерството на вътрешните работи и Въоръжените сили на Република България.” § 2. В чл. 59 се правят следните изменения и допълнения: 1. Създава се ал. 1: “(1) Забранява се придобиването, носенето и употребата за служебни и граждански цели на заглушители за огнестрелни оръжия.”

2. Досегашният текст става ал. 2.

Министър-председател: Симеон Сакскобургготски

Главен секретар на Министерския съвет: Севдалин Мавров