Наредба за изменение и допълнение на Наредба № 8121з-920 от 2017 г. за условията и реда за изплащане на обезщетенията по глава единадесета от Закона за Министерството на вътрешните работи

Наредба за изменение и допълнение на Наредба № 8121з-920 от 2017 г. за условията и реда за изплащане на обезщетенията по глава единадесета от Закона за Министерството на вътрешните работи (ДВ, бр. 60 от 2017 г.) § 1. Член 3 се изменя така: „Чл. 3. Справките за изплащане на обезщетенията (приложения към настоящата наредба) се изготвят в два екземпляра от служител на съответното финансово звено и се проверяват и подписват от главен счетоводител/лице, отговорно за счетоводните записвания. Изготвените справки, окомплектувани с всички документи, свързани с плащането, се предоставят на финансов контрольор/лице, определено за финансов контрольор, за извършване на предварителен контрол за законосъобразност. Така проверените и подписани справки се утвърждават от съответния ръководител – разпоредител с бюджет.“ § 2. Навсякъде в приложенията думите „ГЛАВЕН СЧЕТОВОДИТЕЛ“ се заменят с „Главен счетоводител/Лице, отговорно за счетоводните записвания“. § 3. Навсякъде в приложенията думите „Лице, извършило предварителен контрол за законосъобразност“ се заменят с „Финансов контрольор/Лице, определено за финансов контрольор“.

Заключителна разпоредба § 4. Наредбата влиза в сила от деня на обнародването ù в „Държавен вестник“.

Министър: Валентин Радев