Постановление № 112 от 28 май 2004 г. за изменение и допълнение на Постановление № 220 на Министерския съвет от 2003 г. за определяне на състава и дейността на Държавно-обществената консултативна комисия по проблемите на безопасността на движението по пътищата

ПОСТАНОВЛЕНИЕ № 112

ОТ 28 МАЙ 2004 Г. за изменение и допълнение на Постановление № 220 на Министерския съвет от 2003 г. за определяне на състава и дейността на Държавно-обществената консултативна комисия по проблемите на безопасността на движението по пътищата (ДВ, бр. 90 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3 се правят следните изменения и допълнения: 1. Алинея 3 се изменя така: “(3) Секретарят на комисията е служител от администрацията на Министерството на вътрешните работи.”

2. Създава се ал. 4: “(4) За подпомагане на работата към Секретариата се създават експертни съвети по направленията на дейност от експерти на отделните министерства и организации.” § 2. В чл. 4 се създава ал. 3: “(3) Между заседанията секретарят организира и подпомага изпълнението на приетите задачи.”

Министър-председател: Симеон Сакскобургготски

Главен секретар на Министерския съвет: Севдалин Мавров