Наредба за изменение и допълнение на Наредба № 55 от 2003 г. за условията и реда за одобрение на типа на нови колесни и верижни трактори по отношение на монтирането на устройствата за осветяване и светлинна сигнализация и за одобрение на типа като компонент на устройства за осветяване и светлинна сигнализация

Наредба за изменение и допълнение на Наредба № 55 от 2003 г. за условията и реда за одобрение на типа на нови колесни и верижни трактори по отношение на монтирането на устройствата за осветяване и светлинна сигнализация и за одобрение на типа като компонент на устройства за осветяване и светлинна сигнализация (загл. изм. - ДВ, бр. 79 от 2006 г.) (обн., ДВ, бр. 6 от 2004 г.; изм. и доп., бр. 79 и 102 от 2006 г.) § 1. В чл. 2, ал. 1 думите “към министъра на земеделието и горите” се заличават. § 2. В чл. 6а думите “при условие че производителят или неговият упълномощен представител представи легализиран превод на сертификата на български език. Копие от сертификата се съхранява от КТИ.” се заличават. § 3. Навсякъде в наредбата: 1. Думите “министъра/ът на земеделието и горите чрез” се заличават.

2. Думите “по предложение на изпълнителния директор на КТИ, министърът на земеделието и горите” се заменят с “изпълнителният директор на КТИ”, думите “министърът на земеделието и горите по предложение на изпълнителния директор на КТИ” се заменят с “изпълнителният директор на КТИ”, а думите “Министърът/а на земеделието и горите” се заменят с “Изпълнителният/я директор на КТИ”. § 4. В § 1, т. 44 думите “министъра на земеделието и горите” се заменят с “министъра на земеделието и храните”. § 5. Параграф 33 от заключителните разпоредби към Наредбата за изменение и допълнение на Наредба № 55 от 2003 г. за условията и реда за одобрение на типа на нови колесни трактори по отношение на устройствата за осветяване и светлинна сигнализация (ДВ, бр. 79 от 2006 г.) се отменя. § 6. В § 4, 5 и 6 от Наредбата за изменение и допълнение на Наредба № 55 от 2003 г. за условията и реда за одобрение на типа на нови колесни и верижни трактори по отношение на монтирането на устройствата за осветяване и светлинна сигнализация и за одобрение на типа като компонент на устройства за осветяване и светлинна сигнализация (ДВ, бр. 102 от 2006 г.) думите “§ 1 и 2” се заменят с “Приложение № 1, раздел II, т. 5.1”. § 7. В приложение № 3 към чл. 5, ал. 2 думите “Министерство на земеделието и горите” се заменят с “Контролно-техническа инспекция”, думите “Печат на МЗГ” се заменят с “Печат на КТИ”, а думата “Министър” се заменя с “Изпълнителен директор на КТИ”.

Министър: В. Цветанов