Постановление № 329 от 29 декември 2010 г. за закриване на Дома за медико-социални грижи за деца – Тетевен

ПОСТАНОВЛЕНИЕ № 329 ОТ 29 ДЕКЕМВРИ 2010 Г. за закриване на Дома за медико-социални грижи за деца – Тетевен

МИНИСТЕРСКИЯТ СЪВЕТ ПОСТАНОВИ: Чл. 1. Закрива Дома за медико-социални грижи за деца – Тетевен, считано от 1 януари 2011 г.

Чл. 2. Министърът на здравеопазването да определи състава на ликвидационна комисия и да сключи договор с членовете й до 14 януари 2011 г.

Чл. 3. Ликвидационната комисия да извърши всички действия по ликвидация на лечебното заведение по чл. 1 до 1 юли 2011 г.

Чл. 4. Трудовите правоотношения на работещите в лечебното заведение по т. 1 да се уредят съгласно чл. 328, ал. 1, т. 1 от Кодекса на труда.

Чл. 5. Разходите за ликвидацията на лечебното заведение по чл. 1 се изплащат от утвърдените му бюджетни сметки.

Заключителни разпоредби § 1. Постановлението се приема на основание чл. 52, ал. 1 от Закона за лечебните заведения и чл. 3, ал. 1 от Наредбата за условията и реда за ликвидация на лечебните заведения по чл. 5, ал. 1 от Закона за лечебните заведения, приета с Постановление № 28 на Министерския съвет от 2000 г. (обн., ДВ, бр. 20 от 2000 г.; изм. и доп., бр. 16 от 2001 г., бр. 96 от 2005 г. и бр. 84 от 2007 г.). § 2. В приложението към чл. 2, ал. 2, т. 9 и ал. 3 от Постановление № 256 на Министерския съвет от 2009 г. за приемане на Устройствен правилник на Министерството на здравеопазването (обн., ДВ, бр. 88 от 2009 г.; изм. и доп., бр. 98 от 2009 г. и бр. 27 и 64 от 2010 г.) в пореден № 20, колона „Численост на персонала“ числото „2916“ се заменя с „2888“. § 3. Постановлението влиза в сила от деня на обнародването му в „Държавен вестник“.

За министър-председател: Цветан Цветанов

За главен секретар на Министерския съвет: Веселин Даков