Постановление № 213 от 5 септември 2007 г. за предоставяне на допълнителни средства по бюджета на Медицинския университет “Проф. д-р Параскев Иванов Стоянов” - Варна

ПОСТАНОВЛЕНИЕ № 213 ОТ 5 СЕПТЕМВРИ 2007 Г. за предоставяне на допълнителни средства по бюджета на Медицинския университет “Проф. д-р Параскев Иванов Стоянов” - Варна

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2007 г. чрез бюджета на Министерството на образованието и науката допълнителни средства в размер 4700 хил. лв. на Медицинския университет “Проф. д-р Параскев Иванов Стоянов” - Варна, за доизграждане и оборудване на Факултета по дентална медицина, разпределени, както следва: 1. за строително-ремонтни работи - 2051 хил. лв.; 2. за оборудване - 2529 хил. лв.; 3. за газификация - 120 хил. лв.

Чл. 2. Средствата по чл. 1 да се осигурят чрез преструктуриране на разходите в централния бюджет за 2007 г. по функция “Образование”.

Чл. 3. Министърът на финансите и министърът на образованието и науката да извършат налагащите се промени по бюджета на Министерството на образованието и науката и по бюджета на Медицинския университет “Проф. д-р Параскев Иванов Стоянов” - Варна, за 2007 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на образованието и науката.

Министър-председател: Сергей Станишев

Главен секретар на Министерския съвет: Севдалин Мавров