Постановление № 51 от 5 март 2004 г. за изменение и допълнение на Устройствения правилник на Министерския съвет и на неговата администрация, приет с Постановление № 209 на Министерския съвет от 1999 г.

ПОСТАНОВЛЕНИЕ № 51

ОТ 5 МАРТ 2004 Г. за изменение и допълнение на Устройствения правилник на Министерския съвет и на неговата администрация, приет с Постановление № 209 на Министерския съвет от 1999 г. (обн., ДВ, бр. 103 от 1999 г.; изм. и доп., бр. 4 и 26 от 2000 г.; попр., бр. 27 от 2000 г.; изм. и доп., бр. 44, 74 и 87 от 2001 г., бр. 81 от 2002 г. и бр. 20 и 75 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 58 се правят следните изменения и допълнения: 1. Създава се ал. 4: “(4) Вносителят задължително съгласува със Съвета за модернизиране на държавната администрация въпросите и проектите на актове, които са свързани със създаване, преобразуване и закриване на административни структури, както и с увеличаване на числеността им.”

2. Досегашните ал. 4, 5 и 6 стават съответно ал. 5, 6 и 7. § 2. В чл. 59, ал. 1 се правят следните изменения и допълнения: 1. Създава се т. 5: “5. решение на Съвета за модернизиране на държавната администрация, отразяващо становището му по проектите на актове, които са свързани със създаване, преобразуване и закриване на административни структури, както и с увеличаване на числеността им;”.

2. Досегашните т. 5, 6 и 7 стават съответно т. 6, 7 и 8.

Министър-председател: Симеон Сакскобургготски

Главен секретар на Министерския съвет: Севдалин Мавров