Наредба за изменение и допълнение на Наредба № 1 от 2003 г. за вписване в регистъра на корабите

МИНИСТЕРСТВО

НА ТРАНСПОРТА И СЪОБЩЕНИЯТА

Наредба за изменение и допълнение на Наредба № 1 от 2003 г. за вписване в регистъра на корабите (ДВ, бр. 7 от 2003 г.) § 1. В чл. 1, ал. 4 съюзът “във” се заменя с “в”, а думите “водните бази” и запетаята след тях се заличават. § 2. В чл. 8, ал. 4 съюзът “във” се заменя с “в”, а думите “водните бази” и запетаята след тях се заличават. § 3. В чл. 9 се правят следните изменения и допълнения: 1. В ал. 4: а) в т. 3 след думата “кораба” запетаята се заменя със съюза “и”, а думите “и всички регистрирани ипотеки и други ограничения в разпорежданията с кораба, ако има такива” се заличават; б) в т. 4 думите “е временно отписан” се заменят с думите “няма право да плава под знамето на държавата на основния регистър”.

2. Алинея 5 се изменя така: “(5) В случаите по ал. 4, когато корабът е вписан в регистровите книги по чл. 4, ал. 1, т. 1 и 2, към заявлението се прилагат документите по ал. 4, т. 1, 3, 6 - 8.”

3. Досегашните ал. 5, 6, 7 и 8 стават съответно ал. 6, 7, 8 и 9. § 4. В чл. 10 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Данните по ал. 1, т. 11 не се вписват в регистровите книги по чл. 4, ал. 1, т. 3, а в тях се вписва забележка, че тези данни са вписани в основния регистър на кораба.” § 5. В приложение № 3 думата “залог” се заличава.

Министър: Н. Василев