Постановление № 76 от 7 април 2006 г. за допълнение на Наредбата за определяне на процедурните правила и техническите параметри за работа на радиослужба “Радиоразпръскване”, приета с Постановление № 218 на Министерския съвет от 2004 г.

ПОСТАНОВЛЕНИЕ № 76 ОТ 7 АПРИЛ 2006 Г. за допълнение на Наредбата за определяне на процедурните правила и техническите параметри за работа на радиослужба “Радиоразпръскване”, приета с Постановление № 218 на Министерския съвет от 2004 г. (обн., ДВ, бр. 76 от 2004 г.; изм., бр. 96 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 19, ал. 3 се създава т. 4: “4. да се монтират насочени отклонители за контролни измервания, които се включват: а) при работа на един предавател на самостоятелна антена - на изхода на предавателя и след филтъра; б) при работа на повече предаватели чрез филтърплексер на обща антена - на изхода на всеки предавател и общ насочен отклонител на изхода на филтърплексера.” § 2. В преходните и заключителните разпоредби се създава § 5: “§ 5. В срок до 1 юли 2007 г. всички действащи УКВ-ЧМ предавателни станции се привеждат в съответствие с разпоредбата на чл. 19, ал. 3, т. 4.

Министър-председател: Сергей Станишев

За главен секретар на Министерския съвет: Галина Маринска