Решение № 596 от 29 юни 2005 г. за предоставяне на концесия за добив на неметални полезни изкопаеми - индустриални минерали - варовици - подземни богатства по чл. 2, т. 2 от Закона за подземните богатства, от находище “Свобода”, община Чирпан, област Стара Загора

РЕШЕНИЕ № 596 ОТ 29 ЮНИ 2005 Г. за предоставяне на концесия за добив на неметални полезни изкопаеми - индустриални минерали - варовици - подземни богатства по чл. 2, т. 2 от Закона за подземните богатства, от находище “Свобода”, община Чирпан, област Стара Загора

На основание чл. 54, ал. 5 и 6 във връзка с чл. 5, т. 3, чл. 6, ал. 3 и чл. 29 от Закона за подземните богатства

МИНИСТЕРСКИЯТ СЪВЕТ

РЕШИ: 1. Предоставя концесия за добив на неметални полезни изкопаеми - индустриални минерали - варовици - подземни богатства по чл. 2, т. 2 от Закона за подземните богатства, от находище “Свобода”, разположено в землището на с. Свобода, община Чирпан, област Стара Загора, с размер 205 949 кв. м (205,949 дка), индивидуализирано в схема с координатите на точки от № 6 до 13 на контура на запасите и ресурсите, в координатна система “1970 г.”.

2. Определя концесионна площ с размер 234 056 кв. м (234,056 дка), включваща площта, покриваща находище “Свобода” и необходимите площи за осъществяване на дейността по концесията. Концесионната площ е индивидуализирана с координатите на точки от № 1 до 5 в координатна система “1970 г.” съгласно схема - неразделна част от договора.

3. Определя срок на концесията 35 години.

4. Определя за концесионер “Каолин” - АД, Сеново - титуляр на удостоверение за търговско откритие № 0152 от 1 октомври 2004 г.

5. Концесията да се осъществява при следните условия: 5. 1. При ползване на подземните богатства да се спазват нормативните изисквания, свързани с опазването на земните недра, околната среда, водите, защитените със закон територии и обекти, правата върху земите от държавния горски фонд, културни и исторически паметници, националната сигурност, отбраната на страната и обществения ред. 5.

2. Правата и задълженията по концесията да не се прехвърлят на трети лица освен с писмено съгласие на концедента при условията на чл. 25 от Закона за подземните богатства. 5.

3. Добивът на подземното богатство по т. 1 започва след одобряване от министъра на икономиката на съгласуван с министъра на околната среда и водите цялостен работен проект. 5.

4. Всички дейности по предоставената концесия се извършват в съответствие с установените в страната технически и технологични стандарти.

5.5. Концесионерът да не разкрива и предоставя на трети лица придобитата геоложка и техническа документация и информация, свързана с обекта на концесия, без изрично писмено съгласие от концедента. 5.

6. Всички разходи, свързани с дейностите по предоставената концесия, са за сметка на концесионера. 5.

7. За осъществяване на правата и изпълнение на задълженията по концесията не се изискват задължителни подобрения в находището.

6. Определя основните права и задължения по концесията, както следва: 6. 1. Основни права на концесионера: 6.1.1. да добива подземни богатства от находището по т. 1; 6.1.2. право на собственост върху добитите подземни богатства - варовици, за срока на концесията; 6.1.3. право на собственост върху технологичните отпадъци от добива за срока на концесията; 6.1.4. да извършва за своя сметка необходимите дейности за експлоатационно проучване в границите на находището по т. 1; 6.1.5. да складира отпадъците от добива и преработката на подземното богатство въз основа на проекти, съгласувани с министъра на икономиката и с министъра на околната среда и водите. 6.

2. Основни задължения на концесионера: 6.2.1. да извършва добива на подземните богатства по т. 1, като: 6.2.1. 1. изпълнява одобрените цялостен работен проект и годишни работни проекти за добив и първична преработка; 6.2.1. 2. разработва находището добросъвестно, като не допуска неправилна експлоатация, която може да доведе до загуби на подземни богатства или до икономическа неизгодност за бъдещото разработване на находището; 6.2.1. 3. изземва подземните богатства от земните недра при минимални загуби, като се спазват изискванията за правилно и безопасно разработване; 6.2.1. 4. не застрашава компонентите на околната среда; 6.2.2. да заплаща концесионно възнаграждение при условия и в срокове, определени в концесионния договор; 6.2.3. да извърши инвестиции за първия 3-годишен период от срока на концесията в размер 806 000 лв.; 6.2.4. да изработи и съгласува с компетентните държавни органи в срокове, при условия и по ред, определени в концесионния договор: 6.2.4. 1. цялостен работен проект за добив и първична преработка; 6.2.4. 2. изменения и допълнения на цялостния работен проект - при възникнала необходимост от такива; 6.2.4. 3. годишни работни проекти за добив и първична преработка; 6.2.4. 4. проект за техническа ликвидация и/или рекултивация; 6.2.4. 5. социална програма за всеки 5-годишен период от срока на концесията; 6.2.5. да уведомява компетентните държавни органи при условия и по ред, определени в концесионния договор, за всяко обстоятелство, което може да създаде опасност за националната сигурност, отбраната на страната, обществения ред, околната среда, защитени със закон територии, и обекти, растителни и животински видове, паметници на културата; 6.2.6. при условия и по ред, определени в концесионния договор, да спре изпълнението на всички или на част от дейностите по концесията, както и да приеме и да търпи трети лица да добиват природни богатства от предоставения обект; 6.2.7. да съставя и да води геоложка и техническа документация за дейностите по концесията; 6.2.8. да представя в срокове, при условия и по ред, определени в концесионния договор: 6.2.8. 1. месечни отчети за действително добитите количества подземни богатства, приходи от продажби и рентабилност; 6.2.8. 2. геоложки отчет за изпълнението на годишния работен проект и за изменението на запасите и ресурсите през изтеклата година; 6.2.8. 3. периодична информация за състоянието на заетостта; 6.2.8. 4. доклад за остатъчните запаси в находището при доказана необходимост от ликвидация и/или консервация на находището; 6.2.9. да осигурява пълен достъп до концесионния обект, съоръженията и документацията, свързани с дейностите по концесията, на оправомощени органи и/или лица; 6.2.10. да извърши техническа ликвидация и/или рекултивация за своя сметка при условия и в срокове, определени в одобрения проект за ликвидация и/или рекултивация; 6.2.11. при прекратяване на концесионния договор да предаде находището по т. 1 при условия и по ред, определени в концесионния договор. 6.

3. Основни права на концедента: 6.3.1. да получава дължимото концесионно възнаграждение при условия и в срокове, определени в концесионния договор; 6.3.2. при условия и по ред, определени в концесионния договор, да контролира изпълнението на задълженията на концесионера, включително чрез вземане на проби от всяка продукция - резултат от експлоатацията на находището, и чрез извършване на маркшайдерски замервания; 6.3.3. право на съсобственост с концесионера, а след прекратяване на концесията - право на собственост - върху придобитата по време на концесията геоложка и техническа документация; 6.3.4. да прекрати едностранно концесионния договор при неизпълнение от страна на концесионера на основните задължения по това решение и по договора, както и при нарушаване на условията по концесията. 6.

4. Основни задължения на концедента: 6.4.1. да оказва съдействие на концесионера при осъществяване на концесията, след като такова бъде поискано, при условия и по ред, определени в концесионния договор; 6.4.2. да осъществява контрол за спазване на условията по концесията и за изпълнение на задълженията по концесионния договор.

7. Определя за начален срок на концесията датата на влизане в сила на концесионния договор. Концесионният договор влиза в сила от датата на неговото подписване от страните.

8. Определя следните видове гаранции за изпълнение на задълженията по концесионния договор: 8. 1. Безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по сключения договор. За 2005 и 2006 г. гаранцията е в размер на левовата равностойност на 5000 щ.д. в деня на издаване на гаранцията. За всяка следваща година банковата гаранция е в размер 50 на сто от концесионното възнаграждение за предходната година. Сроковете за представяне на гаранциите се определят в концесионния договор. 8.

2. Банкова сметка, открита от концесионера при условия и в срок, определени в концесионния договор, обезпечаваща изпълнението на задълженията, свързани с ликвидацията и/или рекултивацията на находището. 8.

3. Начинът за разпореждане със сметката по т. 8.2 и сроковете за отчисленията в нея се уреждат в концесионния договор. 8.

4. Право на концедента да прекрати едностранно концесионния договор при условия и по ред, определени в концесионния договор. 8.

5. Дължат се неустойки и лихви при неизпълнение и при забавено изпълнение на договорните задължения. Формите на неизпълнение, условията и редът за тяхното установяване, както и видът и размерът на санкциите се определят в концесионния договор.

9. Определя концесионно възнаграждение, както следва: 9. 1. Годишно парично концесионно възнаграждение, изчислено като процент от нетния размер на приходите от продажби на крайни продукти от добива и преработката на варовици. 9.

2. Размерът на годишното парично концесионно възнаграждение е 2 на сто при рентабилност на производствената дейност до 20 на сто, включително при отрицателни стойности. При рентабилност от 20 до 70 на сто размерът се увеличава с 0,08 на всеки процент увеличение на рентабилността и размер 6 на сто при рентабилност над 70 на сто. 9.

3. Минимално годишно парично концесионно възнаграждение в размер 0,10 щ. д. за 1 тон добити варовици, но не по-ниско от 10 000 щ. д. 9.

4. Годишното парично концесионно възнаграждение се заплаща от концесионера на 4 вноски 4 пъти годишно до 15 дни след изтичането на съответното тримесечие в левовата равностойност на щатски долари по курса на Българската народна банка в деня на плащане. Начинът на изчисляване и сроковете за заплащане се определят в концесионния договор.

10. Концесионното възнаграждение се дължи от момента на въвеждане в експлоатация на находището, но не по-късно от 12 месеца от сключването на концесионния договор.

11. Концесионерът не дължи концесионно възнаграждение от датата на прекратяване на фактическия добив от находище “Свобода” до датата на завършване на дейностите по проекта за техническа ликвидация и/или рекултивация на концесионния обект.

12. Упълномощава министъра на икономиката да сключи концесионния договор с “Каолин” - АД, Сеново, в едномесечен срок от влизането в сила на решението за предоставяне на концесия, да осъществява контрол по изпълнението на договора, да представлява концедента в правоотношенията, възникнали във връзка с изпълнението му, с изключение на случаите по неговото прекратяване, както и да предявява вземанията на концедента по съдебен ред съвместно с министъра на финансите.

Министър-председател: Симеон Сакскобургготски

Главен секретар на Министерския съвет: Севдалин Мавров