Постановление № 268 от 17 ноември 2003 г. за предоставяне на средства от централния бюджет по бюджетите на общините за 2003 г.

ПОСТАНОВЛЕНИЕ № 268 ОТ 17 НОЕМВРИ 2003 Г. за предоставяне на средства от централния бюджет по бюджетите на общините за 2003 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите по предложение на министъра на образованието и науката да предостави от централния бюджет за 2003 г. по бюджетите на общините средства в размер 11 401,4 хил. лв., разпределени, както следва: 1. за осигуряване на допълнително необходимите средства за заплати и осигурителни плащания за делегираните „държавни дейности" в сферата на образованието, произтичащи от промяната от 1 юли 2003 г. на средната месечна брутна работна заплата на едно лице съгласно чл. 11 от Наредба № 6 от 2003 г. за определяне на индивидуалните месечни работни заплати на персонала, зает в средното образование (обн. ДВ, бр. 51 от 2003 г.; изм., бр. 70 от 2003 г.) — 5085,2 хил. лв.; 2. за подготовка на децата за училище една година преди постъпването им в първи клас съгласно чл. 20 от Закона за народната просвета — 2272,2 хил. лв.; 3. за осигуряване на допълнително необходимите средства за стипендии на учащите се в горния курс на обучение в общинското образование—1900,0 хил. лв.; 4. за осигуряване на допълнително необходимите средства за изплащане на допълнително трудово възнаграждение три пъти годишно съгласно § 35 от допълнителните разпоредби на Закона за изменение и допълнение на Закона за народната просвета (ДВ, бр. 36 от 1998 г.) — 2144,0 хил. лв.

(2) Средствата по ал. 1, т. 1, 2 и 3 се предоставят до 1 декември 2003 г., а по т.4 — до 15 декември 2003 г.

Чл. 2. Средствата по чл. 1 се осигуряват от преизпълнение на приходите и/или от икономии на разходите по централния бюджет за 2003 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров