Решение № 585 от 9 юли 2012 г. за даване на разрешение за прехвърляне изцяло на правата и задълженията по предоставена концесия за добив на скалнооблицовъчни материали – варовици – подземни богатства по чл. 2, ал. 1, т. 6 от Закона за подземните богатства, от находище „Равнище“, разположено на територията на с. Върбешница, община Мездра, област Враца

РЕШЕНИЕ № 585 ОТ 9 ЮЛИ 2012 Г. за даване на разрешение за прехвърляне изцяло на правата и задълженията по предоставена концесия за добив на скалнооблицовъчни материали – варовици – подземни богатства по чл. 2, ал. 1, т. 6 от Закона за подземните богатства, от находище „Равнище“, разположено на територията на с. Върбешница, община Мездра, област Враца

На основание чл. 6, ал. 3 и чл. 25, ал. 2 от Закона за подземните богатства във връзка с Решение № 186 на Министерския съвет от 2009 г. (ДВ, бр. 32 от 2009 г.)

МИНИСТЕРСКИЯТ СЪВЕТ

РЕШИ: 1. Разрешава на „АТ Инженеринг 2000“ – ООД, София, да прехвърли на „АТС – Стоун“ – ООД, София, изцяло правата и задълженията по предоставената концесия за добив на скалнооблицовъчни материали – варовици – подземни богатства по чл. 2, ал. 1, т. 6 от Закона за подземните богатства, от находище „Равнище“, разположено на територията на с. Върбешница, община Мездра, област Враца, без да се изменят условията на предоставената концесия.

2. Упълномощава министъра на икономиката, енергетиката и туризма да сключи със страните по т. 1 допълнително споразумение към концесионния договор за прехвърляне на правата и задълженията по предоставената концесия в едномесечен срок от влизането в сила на решението.

Министър-председател: Бойко Борисов

За главен секретар на Министерския съвет: Галина Маринска