Постановление № 323 от 20 декември 2017 г. за изменение и допълнение на Наредбата за условията, правилата и реда за регулиране и регистриране на цените на лекарствените продукти, приета с Постановление № 97 на Министерския съвет от 2013 г.

ПОСТАНОВЛЕНИЕ № 323 ОТ 20 ДЕКЕМВРИ 2017 Г. за изменение и допълнение на Наредбата за условията, правилата и реда за регулиране и регистриране на цените на лекарствените продукти, приета с Постановление № 97 на Министерския съвет от 2013 г. (обн., ДВ, бр. 40 от 2013 г.; изм и доп., бр. 66, 92 и 107 от 2014 г., бр. 92 от 2015 г., бр. 3, 14 и 32 от 2016 г.; Решение № 13049 на Върховния административен съд от 2015 г. – бр. 32 от 2016 г.; изм. и доп., бр. 62 и 74 от 2016 г. и бр. 2 и 8 от 2017 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 8а се създава ал. 3: „(3) Когато при проверката по ал. 1 цена на производител за лекарствен продукт/лекарствени продукти се установи само в базата данни по Споразумението за съвместна дейност EURIPID Collaboration, цената се взема предвид след потвърждение от държавната институция на съответната държава.“ § 2. В чл. 31 се създава ал. 3: „(3) Комбинирани лекарствени продукти се включват в ПЛС, когато комбинацията не съдържа нито една съставка, която при разделното й прилагане е с режим на предписване без лекарско предписание.“ § 3. В чл. 38 се правят следните изменения: 1. Алинея 6 се изменя така: „(6) По заявления за включване, изключване, промяна на показания или наименование на лекарствени продукти в ПЛС по чл. 262, ал. 6, т. 1 и 2 – относно лекарствените продукти, приложими при лечението на злокачествените заболявания, заплащани в болничната медицинска помощ извън стойността на оказваните медицински услуги, и т. 3 от ЗЛПХМ Съветът изисква становище от НЗОК/МЗ. Становището се предоставя в 10-дневен срок от поискването.“

2. Алинея 9 се изменя така: „(9) При разглеждане на заявления за включване, изключване, промяна на показания или наименование на лекарствени продукти в ПЛС по чл. 262, ал. 6, т. 1 и 2 – относно лекарствените продукти, приложими при лечението на злокачествените заболявания, заплащани в болничната медицинска помощ извън стойността на оказваните медицински услуги от ЗЛПХМ, в заседанието на Съвета задължително взема участие представител на НЗОК, който представя становището на НЗОК по всяко заявление.“

3. В ал. 10 думите „промяна или изключване“ се заменят с „изключване, промяна на показания или наименование“. § 4. В чл. 43 се правят следните изменения: 1. В ал. 3, изречение първо думите „не по-късно от“ се заменят с „ежегодно, не по-късно от настъпването на“.

2. В ал. 4, изречение първо думите „не по-късно от“ се заменят с „на всеки“.

Преходна разпоредба § 5. В Постановление № 233 на Министерския съвет от 2014 г. за изменение и допълнение на Наредбата за условията, правилата и реда за регулиране и регистриране на цените на лекарствените продукти, приета с Постановление № 97 на Министерския съвет от 2013 г. (обн., ДВ, бр. 66 от 2014 г.; изм., бр. 107 от 2014 г.), в § 2, ал. 1 от преходните и заключителните разпоредби числото „2017“ се заменя с „2019“.

Министър-председател: Бойко Борисов

Главен секретар на Министерския съвет: Веселин Даков