Решение № 741 от 29 октомври 2003 г. за предоставяне на концесия върху част от минералната вода, обект - изключителна държавна собственост, от находище „Бързия", с. Бързия, община Берковица, област Монтана, разкрита чрез сондаж № 1

РЕШЕНИЕ № 741 ОТ 29 ОКТОМВРИ 2003 Г. за предоставяне на концесия върху част от минералната вода, обект - изключителна държавна собственост, от находище „Бързия", с. Бързия, община Берковица, област Монтана, разкрита чрез сондаж № 1

На основание чл. 4, ал. 1, т.7 и ал. 2, чл. 6, ал. 1, чл. 7 и чл. 8, ал. 1 от Закона за концесиите във връзка с чл. 47, ал. 1, т.1 и ал. 3 от Закона за водите и т. 14 от приложение № 2 към чл. 14, т. 2 от Закона за водите

МИНИСТЕРСКИЯТ СЪВЕТ

РЕШИ: 1. Предоставя концесия върху част от минералната вода, обект — изключителна държавна собственост, от находище „Бързия", с. Бързия, община Берковица, област Монтана.

1.1. Определя общ годишен експлоатационен ресурс в обем до 21 600 куб. м минерална вода при средноденонощен експлоатационен дебит 1,0 л/сек и върхов експлоатационен дебит 2,5 л/сек за 250 дни годишно, но не по-малко от 10 800 куб. м минерална вода. 1.

2. Определя предмета на концесията като предоставяне особено право на ползване върху минералната вода по т. 1, включително върху водовземното съоръжение сондаж №1 и пояс I от неговата санитарно-охранителна зона.

2. Определя срок на концесията 15 години.

3. Определя концесионера чрез провеждане на присъствен конкурс.

4. Определя депозит за участие в конкурса в размер 6000 лв. Депозитът да се преведе по банков път в банкова сметка, посочена от конкурсната комисия по чл. 17, ал. 2 от Правилника за прилагане на Закона за концесиите, до изтичането на крайния срок за подаване на заявленията за участие в конкурса.

5. Определя основните права и задължения по концесията, както следва: 5. 1. Основни права на концесионера: 5.1.1. да използва минералната вода за бутилиране на натурална минерална вода и на газирани и други напитки, в състава на които се включва минерална вода; 5.1.2. да ползва водовземното съоръжение сондаж № 1 за добив на минерална вода при режим, определен с концесионния договор; 5.1.3. да ползва за срока на концесията съществуващата до момента на подписването на концесионния договор хидрогеоложка и техническа документация и информация, предоставена от концедента; 5.1.4. да изгради за своя сметка извън най-вътрешния пояс на санитарно-охранителната зона на находището и да въведе в експлоатация сгради и съоръжения за бутилиране на минералната вода по т. 1.1.

5. 2. Основни задължения на концесионера: 5.2.1. да заплати еднократно концесионно възнаграждение за предоставяне на концесията при сключването на концесионния договор; 5.2.2. да заплаща на концедента и на община Берковица съответната част от дължимите концесионни възнаграждения при условия и в срокове, определени с концесионния договор; 5.2.3. да не прехвърля на трети лица правата или задълженията по концесионния договор; 5.2.4. да ползва минералната вода и водовземното съоръжение в съответствие с изискванията за устойчиво развитие, като не допуска неправилна експлоатация, която може да доведе до увреждане и/или загуба на ресурса и/или до компрометиране на водовземното съоръжение; 5.2.5. да постига висока степен на усвояване на предоставения ресурс по т. 1.1; 5.2.6. да извършва промяна в режима на експлоатация само след предварително съгласуване с концедента при спазване на изискванията, осигуряващи надеждност в експлоатацията на минералната вода и на съоръжението; 5.2.7. да изгради за своя сметка сгради и съоръжения за използване на ресурса по т. 1.1, в т. ч. самостоятелен водопровод от сондаж № 1 до бутилиращото предприятие, в срок 24 месеца от сключването на концесионния договор при условията и по реда на Закона за устройство на територията; в случай че при изпълнение на дейностите по предходното изречение, както и при каквито и да е дейности в срока на концесията бъдат открити находки, които имат признаци на паметници на културата по чл. 3 от Закона за паметниците на културата и музеите, концесионерът е длъжен да спре временно работата в обхвата на находките и да уведоми незабавно за това министъра на околната среда и водите и министъра на културата, както и да не извършва сондажни, изкопни и строителни работи на територията на археологическия паметник на културата, като за целта съгласува дейността си със специалисти от Историческия музей — Монтана; 5.2.8. да допуска по всяко време до концесионния обект контролни органи и упълномощени представители на концедента и да им предоставя документи и писмена информация за изпълнение на задълженията по концесионния договор; 5.2.9. да осъществява всички дейности по предоставената концесия в съответствие с действащите нормативни актове и стандарти, като прилага съвременни технологии, осигуряващи пълно усвояване на предоставеното количество минерална вода; 5.2.10. да води и предоставя на концедента подробна хидрогеоложка, техническа и друга документация и информация, свързана с обекта по т. 1 и определена с концесионния договор; 5.2.11. да изготвя и представя на концедента до 15-о число на месеца, следващ отчетния период, справка по образец, утвърден от концедента, за дължимото концесионно възнаграждение, а за първото тримесечие на всяка текуща година-копие от годишния счетоводен отчет за приходите и разходите на концесионера за предходната година; 5.2.12. да разработи програма за непрекъснато обучение за професионална квалификация на заетите лица с цел запазване на заетостта им и обучение на новопостъпилите лица съгласно изискванията на работните места; 5.2.13. да предоставя ежегодно на концеден-та информация за състоянието на заетостта; 5.2.14. да приеме и да търпи при наличие на форсмажорни обстоятелства трети лица, посочени от държавата, да ползват минералната вода-обект на концесията; в случаите по предходното изречение концесионерът няма право на възнаграждение и не дължи концесионно възнаграждение; 5.2.15. в срок, определен с концесионния договор, да изготви проект и след съгласуването му да оборудва сондаж №1 с устройства за измерване на общо добитите от сондажа количества минерална вода, налягането и температурата, с устройство за вземане на водни проби от сурова вода, както и с разходомерно устройство на водопроводното отклонение от сондаж № 1 за измерване на ползваните количества минерална вода за бутилиране на натурална минерална вода и за производство на газирани и други напитки; 5.2.16. да стопанисва с грижата на добър стопанин водовземното съоръжение и съоръженията в пояс I от неговата санитарно-охранителна зона; 5.2.17. в срок, определен с концесионния договор, да представи на концедента проект за актуализация на санитарно-охранителната зона на находище „Бързия" и на сондаж № 1 съгласно изискванията на Наредба № 3 от 2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (ДВ, бр. 88 от 2000 г.); 5.2.18. ежегодно да изготвя, да представя за одобряване от концедента и да изпълнява програма за мониторинг на минералната вода и за предвидените санитарно-технически мероприятия, свързани с опазването на минералната вода от находище „Бързия" и с експлоатацията на санитарно-охранителната зона и на водовземното съоръжение; 5.2.19. да разработи и изпълнява програма за управление на дейността по отпадъците, в т. ч. по отношение на третирането, заустването и собствения мониторинг на отпадъчните води; 5.2.20. да предприема необходимите действия за подновяване на сертификата на минералната вода от сондаж № 1 след изтичането на срока му; 5.2.21.при разпространяване на минералната вода в търговската мрежа да предоставя на търговеца копие от сертификата на минералната вода, заверено с дата, свеж подпис и печат на фирмата, като неразделна част от фактурата за всяка продадена партида; 5.2.22. да спазва изискванията, свързани с опазването на околната среда, защитените територии и обекти, паметниците на културата, националната сигурност, отбраната на страната и обществения ред, съгласно действащото законодателство; 5.2.23. да не препятства други ползвания на минерална вода от сондаж № 1, разрешени по реда на Закона за водите и на Закона за концесиите. 5.

3. Основни права на концедента: 5.3.1. да получи дължимите от концесионера концесионни възнаграждения при условия и в срок, определени с концесионния договор; 5.3.2. да получава лихви, неустойки и обезщетения при неизпълнение на условията по договора, определени в неговата санкционна част; 5.3.3. право на собственост върху информацията и документацията, изготвени във връзка с ползването на обекта по т. 1 и мониторинга на минералната вода, включително върху информацията за режима на експлоатация на водов-земното съоръжение, за добиваните и използваните количества минерална вода; 5.3.4. да определя режима за ползване на минералната вода от сондаж № 1; 5.3.5. да контролира изпълнението на задълженията на концесионера по концесионния договор и условията на концесията, включително чрез право на достъп на упълномощени от концедента лица до обектите, в които се ползва минералната вода, и чрез получаване от концесионера на документи и писмена информация; 5.3.6. да прекрати едностранно концесионния договор при неизпълнение от страна на концесионера на основни задължения и условия по концесията. 5.

4. Основни задължения на концедента: 5.4.1. да оказва съдействие на концесионера при осъществяване на правата му по концесията при условията на чл. 40 от Правилника за прилагане на Закона за концесиите; 5.4.2. да осъществява контрол по изпълнението на концесионния договор.

6. Определя за начален срок на концесията датата на представяне на банковата гаранция по т. 9.2.

7. При осъществяване на концесията и на свързаните с нея дейности концесионерът е длъжен да спазва следните условия: 7.1. Минералната вода да се използва съгласно т. 5.1.1.

7.2. Да спазва определения с концесионния договор режим за добив на минерална вода от сондаж № 1.

7.3. Да спазва изискванията за рационално използване и опазване на минералните води.

7.4. Да поддържа водовземното съоръжение и съоръженията в пояс I от неговата санитарно-охранителна зона. След прекратяване на концесията да предаде на концедента сондаж № 1 в изправно и действащо състояние.

8. За осъществяване на концесията не се изискват задължителни подобрения.

9. Определя следните видове гаранции за изпълнение на задълженията по концесионния договор: 9.1. Парична гаранция в размер 1/4 от минималното годишно концесионно възнаграждение за гарантиране изпълнението на задължението за заплащане на концесионното възнаграждение, която се представя от концесионера при условия и по ред, определени с концесионния договор.

9.2. Банкова гаранция в полза на концедента за гарантиране инвестиционните намерения на концесионера за усвояването на ресурса по т. 1.1 в размер 10 на сто от бъдещата инвестиция, която се представя от концесионера в 6-месечен срок от сключването на концесионния договор и при условия, определени с договора. Представянето на банковата гаранция по предходното изречение е условие за влизането в сила на концесионния договор.

9.3. Откриване от страна на концесионера на специална банкова сметка в съгласувана с концедента банка за обезпечаване изпълнението на задълженията, свързани с опазването и мониторинга на минералната вода и сондаж № 1. В сметката концесионерът отчислява всяко тримесечие не по-малко от 4 на сто върху дължимото за отчетния период концесионно възнаграждение. Начинът за разпореждане със сметката се определя с концесионния договор.

9.4. Неустойки и лихви, дължими при неизпълнение или при забавено изпълнение от страна на концесионера на договорните задължения. Конкретните размери на неустойките и лихвите и моментът на неизпълнение на отделните задължения се определят с концесионния договор.

9.5. Във всички случаи на неизпълнение от страна на концесионера концедентът има право да търси освен определените в т. 9.1 — 9.3 гаранции и обезщетение по общите правила.

10. Определя минимални размери на концесионното възнаграждение, както следва: 10. 1. Еднократно концесионно възнаграждение за предоставяне на концесията в размер не по-малко от 6000 лв., дължимо от концесионера в срок до един месец от подписването на концесионния договор. 10.

2. Концесионно възнаграждение, определено на базата на използваното количество минерална вода, чиято минимална единична стойност за 1 куб. м минерална вода е левовата равностойност на 2,58 щ. д. по централния курс на Българската народна банка в деня на плащането.

10.3. Концесионерът заплаща на община Берковица 30 на сто от годишното концесионно възнаграждение по ред, определен с концесионния договор.

10.4. Минимално годишно концесионно възнаграждение, определено върху не по-малко от 10 800 куб. м минерална вода и определената единична стойност за 1 куб. м минерална вода, дължимо след изтичането на срока за изграждане на сградите и съоръженията по т. 5.2.7. Концесионерът заплаща годишно концесионно възнаграждение в зависимост от действително използваното количество минерална вода в случаите по т. 5.2.7, което може да бъде по-ниско от определеното минимално годишно възнаграждение по предходното изречение, но за срок не по-дълъг от 24 месеца от сключването на концесионния договор.

10.5. Годишното концесионно възнаграждение се заплаща от концесионера на 4 тримесечни вноски. 10.

6. Размерът на предоставеното максимално количество минерална вода, на еднократното концесионно възнаграждение и на годишното концесионно възнаграждение ще бъде определен с решението на Министерския съвет за определяне на концесионера в съответствие с предложението на спечелилия кандидат и постигнатите условия от проведения конкурс.

11. Увеличаването на предоставеното количество минерална вода се извършва при наличие на свободен ресурс и след провеждане на нова конкурсна процедура.

12. Упълномощава министъра на околната среда и водите да организира и проведе присъствения конкурс за определяне на концесионер, да сключи концесионния договор, да организира контрола по неговото изпълнение и да представлява концедента в правоотношенията, възникнали във връзка с концесионния договор. Конкурсът да се проведе при следните конкурсни условия, подредени по степен на важност: оптимално усвояване на предоставения ресурс, включително гратисен период; размер на предлаганото концесионно възнаграждение; предложения със социална значимост, в т.ч. брой работни места; инвестиционни намерения и размер на предлаганата инвестиция; общ производствен и търговски опит на кандидата.

Министър-председател: Симеон Сакскобургготски

Главен секретар на Министерския съвет: Севдалин Мавров