Административният съд – София област, на основание чл. 188 във връзка с чл. 181, ал. 1 и 2 от АПК съобщава, че е образувано адм. дело № 128/2019 г. по описа на АССO, което ще бъде разгледано в открито съдебно заседание на 15.05.2019 г. от 10 ч. Производството е образувано по протест на Окръжната прокуратура – София, против Наредбата за общинските жилища, приета от Общинския съвет – гр. Пирдоп, с Решение № 22 по протокол № 4 от 28.03.2013 г., алтернативно – против чл. 7, ал. 1, т. 8 в частта й „български гражданин“ и чл. 26, ал. 2 от наредбата в частта й „застрашени са от самосрутване“.